
I. LA INDÚSTRIA CONSERVERA 

Definicions — Història 

1 El mot conservació d'un ample significat i freqüent aplicació en el 
corrent parlar, ne té un de propi i particular quan fa referència a la indús- 
tria conservera de queviures. 

Aleshores, conservació, vol dir prevenció per un temps limitat del feno- 
men de descomposició de una matèria orgànica, per tal d'evitar la causa 
d'aital fenomen. Referint-se a la causa comú de descomposició, pot defi- 
nir-se conservació dient que és la sustraccíó de una matèria orgànica a 
l'actuament d'un agent viu (microbis) o diastassa (sols en medis artificials.) 

En bon llenguatge català, conservació s'hauria de dir confitament o 
confitat, puix que aquests són els mots amb que el poble català, expressa 
genèricament tots els sistemes de xonservació. 

2 En quant es refereix a la conservació s'ha de fer una distinció entre 
matèries organitzades i matèries orgàniques. 

Les primeres s'han de tractar per a que es conservin; si naturalment es 
conserven, es deu a que naturalment hi actua sobre d'elles un dels factors 
preventius usats a la indústria conservera. 

Hi ha uns productes organitzats, tals com les carns, fruites i verdures 
que només fent la conservació artificial es poden guardar de destrucció. 

Hí ha d'altres productes organitzats que naturalment es conserven. Tals 
són els grans secs. Però si se'ls humiteja es floreixen. 

Les fustes es guarden per lo mateix; quan han d'anar a la humitat es 
creosoten o carbonitzen. Les arrels tuberculoses se mantenen mentre hi ha 
la pell, la qual naturalment fa de muralla barrant el pas als microbis. Sem- 
pre, en aquests exemples naturalment hi ha un dels factors que la indústria 
conservera utilitza com a preservant. 



6 



En canvi, els derivats orgànics, essent ja cossos més simples i fixos, 
solen guardar-se per ells sols, naturalment, sense necessitat de cap agent 
preservant Tals són la fècula, sucre, grasses, etc. D'altres més complexes, 
com és ara els mostos i la llet ja no es guarden de son propi natural. 

3 Diferència entre conservació natural i artificial— La conservació 
natural es diferència de l'artificial en què la primera sol tenir eficàcia 
més durable. Però, al-cap-d'avall, en una i altra comença a intervenir 
alguna acció química, alterant-se la matèria conservada. Entre les matè- 
ries conservades naturalment hi tenim els olis i grasses, amb llurs oxida- 
cions o enranciaments, i els vins que s'envelleixen. Entre les conserva- 
des artificialment, hi ha totes les conserves industrials, que més o menys 
al cap de 4 o 5 anys d'ésser fetes, perden ses qualitats per senzill enve- 
lliment. És a dir que la conservació no arriba mai a ésser indefinidament 
llarga. 

4 Història de la indústria conservera — La història de la indústria 
conservera és curta, i demés indústria moderna. En J. Nicolau Appert 
(1750-1841) va instal·lar el primer obrador de conservar en vas clos i per 
pasteurització l'any 1804 a Massy, prop de París, i l'any 1810 va presentar 
una nota dels seus experiments a l'Institut de França. Ell sens saber-ho 
(ja que l'Appert no era un tècnic), en voler explicar el perquè de la 
conservació que obtenia, donà la justa expressió del fenomen, mentre 
que els tècnics de la època cregueren que el fenomen era degut a una 
transformació química. 

Appert obrava amb ampolles i al bany-maria. 

Al 1810 En P. Durand, a Anglaterra, patenta el primer pot de llauna. 
Fins al 1852 no es començà a usar l'autoclau. 

Al 1859 En Karges, a Alemanya, patenta la primitiva màquina de tancar 
pots, que fins al 1903 no arriba ja a l'actual perfecció. 

Al 1863 la descoberta de Pasteur, posa definitivament llum en el fenomen 
de la conservació i destrucció de matèria organitzada. 

Al 1895 se pren la primera patent pel sistema Tyndall de pasteurització. 

Al 1916 Anderson Bangrover posa al mercat el primer coctor continu 
pràctic, i al 1922 l'autoclau continu pràctic, ambdós, troballes de veritable 
valer per a la indústria. 

5 A Catalunya s'hi troben notes de l'existència de la indústria con- 
servera, sistema Appert, des de l'any 1838. 

De totes maneres fora de la conserva de pebrots, no hem avançat gran 
cosa, havent quedat molt endarrera de Itàlia, França i dels Estats Units, 
principalment. 

Distribució geogràfico-econòmica de Ics indústries conserveres 

6 En raó a la importància econòmica, i per a millor estudiar les 
conserves poden agrupar-se en: 

Conserves vegetals . . , 

Conserves de peix . . conserves per medi asèptic sistema Àppert 
Conserves de carn . . | 
Vegetals dessecats . . ) 

Carns salades. conserves en medi antisèptic. 

Productes refredats. . ) 

7 Després que les estadístiques d'aquestes indústries es troben 
agrupades segons aquesta classificació, hi ha que naturalment solen estar 
igualment agrupades en comarques i nacions diferents, havent-hi rara ve- 
gada un industrial que treballi en fàbriques de més d'un d'aquests tipus. 

Aquesta indústria de les conserves, encar que novella i considerable- 
ment complicada, se la troba més o menys a tot pais on ha arribat la raça 
blanca amb la seva civilització estable. Com més alta és la civilització d'un 
poble, i més alt és el seu nivell de riquesa més desenrotllada hi és aquesta 
indústria. Tal succeeix amb els Estats Units, Anglaterra, França, en els po- 
bles de raça blanca, i Japó i Xina, en el pobles de raça groga. 

Un poble ric en fruites i verdures, lògicament valent-se de la indústria 
conservera se'n aprofita el sobrant per abastir els pobles que n'estan faltats. 

Es lo que passa amb Califòrnia, França, Itàlia i Espanya. 

8 Importància a l'estranger de la indústria conservera. — Actualment 
els Estats Units van al front del moviment mondial en producció i comerç 
de queviures conservats. 

Començada en aqueix pais la conservació pel sistema Appert, l'any 
1819 i a tall de proba, la indústria conservera, dedicada aleshores 
exclussivament a conservar peix, porta una vida migrada fins al 1855 en 
que comença a extendre's a altres productes vegetals, passant en aquesta 
data a Califòrnia. 

Califòrnia al front, probablement en volum, i segurament en varietat, 
seguint Maryland i Nova York, són els Estats de la Unió Nordamericana 
que més important tenen la indústria conservera de vegetals, conservant-se 
en aquest ordre de importància, tomàtec, moresc i pèsols. 

Prenent estadístiques de l'any 1914, se pot tenir una idea apropada de 
lo que normalment era la seva indústria, la qual es troba, però, en una ben 
marcada progressió ascendent. 

Els anys de guerra europea, desenrotllaren una extraordinària activitat, 
per anar a parar en essent acabada, a la normal marxa progressiva 

d'avant-guerra. Encara que aquesta passatgera extraordinària producció 
donà no obstant el resultat de fomentar el consum, i de desenrotllar en els 
productors millors i més barats sistemes de producció» basats en les grans 
quantitats elaborades. 

Solament de conserves en pots produïen els Estats Units, en l'any 1914: 

Fruites i verdures. . 61.849,376 caixes valorades en 113.588,341 dòlars 

Peix 10.032,559 » »> » 41.321,593 » 

Carns (llet inclòs). .. 31.883,988 »» » » 103.887,602 » 

103.765,923 » » » 258.797.536 dòlars 

La caixa sol ésser de 24 pots de 2 lliures com a terme mig. 

N'hi ha de considerablement més petites, i altres de molt més pes. 

Només hi ha els Estats Units que tinguin una producció gran de con- 
serves de carn pel sistema Appert. Per això que l'ordre d'importància que 
els Estats Units mostren pels tres diferents grups de conserves no és igual 
per tot arreu. 

El grup més important és el de conserves vegetals, seguint el de peix i 
en menys importància el de carns. S'entén referint-se a les conserves en 
pots, i esterilitzades. 

Canadà ve després dels Estats Units en importància de conserves vege- 
tals; la producció és principalment entorn dels grans llacs Michigan i Onta- 
rio al sud-est del país. 

França empota fruites i verdures entorn de París, i fruites en la seva 
part més meridional abocada al Mediterrà. 

Itàlia té una indústria floreíxent entorn de Nàpols i Milà, i també cap al 
sud en la Calàbria i Sicília, dominant per quantitat i acreditada qualitat 
el mercat mondíal de tomàtec. 

Aquests països són competidors nostres en els mercats de conserves 
vegetals. 

Anglaterra té acreditades les seves melmelades de fruites, principalment 
les de Dundee, les quals produeix amb fruites importades. 

Els altres països europeus no produeixen gaire cosa que puguin ex- 
portar. 

Xile va al front dels països conservers de l'Amèrica del sud. 

El Japó produeix força per ells, no solament en fruits i productes de 
tast japonès, sinó també en fruites de menja europea. 

Xina fa una mica de conserva de plats al gust del país. 

Austràlia se va fent ràpidament un gros competidor. Per ara la seva 
indústria no fa gaire més que transformar les seves fruites encara no abun- 
dosament produïdes, en forma de gelatines, melmelades i confitures, donant 
a la vegada una bona sortida al sucre, que els hi sobra. Tenen un bon 

mercat a la metròpoli, Anglaterra, disposada realment a donar en aquests 
productes de l'imperi preferència aranzelària. 

La república sudafricana del Cap està en parelles condicions, podent 
esdevenir aviat forts exportadors. 

9 Ordre d'importància de les indústries conserveres a Espanya. — La 
indústria conservera a Espanya, està assentada en l'envàs de pebrots 
principalment, i després en el de tomàtecs. Segueixen en importàn- 
cia, els pèsols, espàrrecs, bolets (rovellons principalment) i faves. Les 
fruites estan en aquest ordre: albercocs, préssecs, prunes, cireres, peres, 
però cap en importància. 

La conserva d'olives a Sevilla és base d'una indústria verament impor- 
tant, però no es fa pel mètode de pasteurització. 

La fabricació de pasta de codony té en tot Espanya una gran extensió. 

La producció espanyola està repartida en uns quants centres. 

A la Rioja s'hi produeix la màxima varietat de coses i la major quan- 
titat. Sobresurt la producció de pebrot, i fruites; entre elles el préssec i la 
pruna. 

València és centre de la secció més productora de tomàtec i segueix el 
pebrot. Aquesta zona quan se decanta a Múrcia es caracteritza per l'impor- 
tant empac de albercoc. 

Sevilla és centre de l'envàs d'olives, i de taronja agra i dolça.per a l'An- 
glaterra. 

Balears fa un poc de envàs de albercoc. 

La indústria espanyola treballa per a la exportació, encarada principal- 
ment a Anglaterra, França, Cuba, Estats Units, Bèlgica, Holanda, Argen- 
tina, anotats aquests països en el mateix ordre de la importància de llurs 
compres. 

En els reports de Duanes en la classe 12 i partides 305-346 i 347 es tro- 
ben les dades sobre el valor de les exportacions. Segons això les exporta- 
cions anuals representen cap a 25.000,000 quilos pes brut, amb un valor de 
cap a 18.000,000 de pessetes. Amb això només se fa referència a les con- 
serves al natural, que estan en aquest ordre de importància: verdures, 
polpa de fruites, i fruites al natural. 

Segons les dites estadístiques s'ha d'adjuntar-hi, demés, la producció 
d'olives en salmorra (olives sevillanes), que representen 15.000,000 de quilos, 
pes brut, amb un valor de cap a 12.000,000 de pessetes. 

Una apreciació apropada del valor total de la producció anual espa- 
nyola de conserves de vegetals, dóna la xifra de sobre 35.000,000 de pessetes. 

Malgrat això, hi ha alguns productes vegetals conservats que normal- 
ment ens vénen de l'estranger. Tal passa amb pèsols, tòfones, préssecs, peres, 
i alguns altres. 

10 A Catalunya hi ha dos centres conservers. L'Urgell, que té Lleyda 
al front en importància. La seva producció més abundosa és el pebrot, pro- 
ducte que cada dia augmenta de fama. Aquest és un centre natural, i és des- 
tinat a esdevenir cada jorn més important, havent-hi de sobresortir les 
conserves de fruites. 

Hi ha un altre centre a l'entorn de Barcelona. Aquest no és tan natural 
com l'altre. La primera matèria de la Plana del Llobregat, lo mateix que els 
jornals, hi són massa cars, havent-se de proveir gairebé exclusivament de 
les sobres dels mercats de verdures de Barcelona. La producció d'aquestes 
tals fàbriques es caracteritza per la complexitat de diferents envasos, que 
serveixen al consumidor de bon preu. 

Una apreciació de l'actual importància de la indústria conservera cata- 
lana, basada en dades dels mateixos industrials, dóna la xifra de 5 a 
6.000,000 de pots anualment, els quals es poden valorar a sobre de 4.000,000 
de pessetes. En això hi van enteses totes les conserves vegetals. 

De la producció catalana se'n exporta més que no pas se'n consum dins 
del país. Però s'importen grans quantitats d'altres conserves espanyoles, i 
fins de l'estranger mateix, donant per resultat que la indústria nostra no 
produeix abastament per al consum català. 

Importància de les indústries conserveres en la nostra civilització 

11 La importància social serà un fet discutible sols per aquells que 
no han pensat un moment sobre el valor de les conserves. Els problemes 
difícils de l'abastíment de queviures als pobles requereixen, tant com una 
extensa i perfecta organització, junt amb sàvia i convenient distribució, el 
fer tot lo perfecte possible la conservació dels tals queviures. 

Encara que amb el proteccionisme semblí que les nacions vulguin posar 
una barrera als productes d'aquelles comarques en què una naturalesa més 
apta, o bé condicions econòmiques especials apiloten en major quantitat 
de la que necessiten pel propi consum, en realitat els fruits i riqueses més 
fàcilment sobrers i barats apílotats en un lloc, malgrat el proteccionisme i 
totes les mesures preses en contra, van a parar allà on la natura repugna 
de produir-les, i per tant, l'home n'hi sent escassesa. Aquest fet és cada dia 
més general, com més l'home va especialitzant el seu treball, en trobar-ne 
els aventatges. 

Aquest fenomen econòmic només és possible, doncs, en quant als que- 
viures es refereix, existint en ells la natural aptitut à conservar-se, o bé 
subjectant-los a procediments industrials de conservació. 

A nosaltres, els catalans, no ens esparveraria tant com als anglesos, 
posem per cas, el pensar en la possibilitat d'una sobtada i completa fallida 
de tot lo que són processos de conservació. 

Vull dir que, com és ara Londres, que s'alimenta amb fruita fresca refrige- 
rada del Cap, del Canadà i Estats Units; amb fruita en conserva d'Es- 
panya, Itàlia, França, Austràlia, Estats Units i Canadà; amb ous d'Ho- 
landa i Dinamarca; amb carns fredes de l'Argentina, Uruguay i Estats Units; 
amb caça freda de l'Austràlia i Rússia; amb porc salat d'Estats Units i 
Dinamarca, voldria dir això, que de sobte es quedaria sens aliments i sens 
poder-ho substituir. 

I aquest supòsit representaria per a cadascun dels dits països produc- 
tors la més completa i irremissible misèria per mor de no poder donar valor 
als seus productes. 

Ultra aquest paper de la indústria conservera en la distribució mondial 
dels queviures, en té d'altres, un d'ells ben evident: el de la normalització 
de preus, absorbint la sobreproducció al temps de collita, i anant lliurant el 
producte conservat, passada aquesta, a mesura que el mercat ho va neces- 
sitant. Això passa ací amb els ous guardats en cambres fredes; amb les 
fruites d'hivern, i en certs punts tot l'any, amb la carn i fruites, guarda- 
des per medi del fred. 

1 2 Més a més d'aquesta importància d'ordre econòmic que atany a la 
producció dels pobles, en tenen les indústries conserveres una altra que va 
més lligada amb el seu benestar. 

Es veu que els pobles més civilitzats, els més rics, són els majors con- 
sumidors de conserves. I això és perquè les conserves satisfan molt bé la 
necessitat que ells senten de menjar bé i variat, i perquè la cultura que 
tenen tals pobles els fa compendre, demés lo que constitueix una ració 
completa i equilibrada per a l'organisme humà, coses que sovint sols poden 
aconseguir-se fent ús de les conserves. Sols aquestes fan possible reunir en 
el rebost i a tot temps els fruits de les diferents temporades de l'any, i de 
tots els climes i llocs del món. 

1 3 Encara que nosaltres, els catalans, mercès al nostre suau clima, 
podem gairebé tot l'any gaudir de fruites i verdures fresques, hom 
ha de compendre, però, que ha d'ésser de molta estima per als països nòr- 
dics el disposar de les nostres produccions, encara que només siga en la 
forma de conserves. 

Però no és pas solament per a satisfer el paladar per ço que els tals 
pobles fan ús de les conserves. Hi ha una sèrie de raons d'ordre dietètic; 
el procurar per la normal fisiologia de l'home és causa de l'atenció que els 
dits pobles posen en les conserves, especialment les vegetals. Nous experi- 
ments en bromatologia van refermant i aclarint el paper que s'atribueix a 
les vitamines en l'alimentació animal. Evidenciat com està, que principal- 
ment les parts verdes dels vegetals són les que més en posseixen, heu's-aquí, 

doncs, que les conserves de verdures són necessàries en aquells llocs on el 
clima o el medi fan impossible el produir aquests vegetals mengívols. 

De més a més en l'alimentació hi fan el paper d'estimuladors de la segrega- 
ció dels sucs digestius, la regularitat de la qual és considerada tan necessària 
a l'organisme. 

1 4 Això darrer és molt més veritat en les conserves de fruites. En les 
ciutats on de vegades el menú peca d'ésser constituït d'aliments massa con- 
centrats, les conserves i molt especialment les de fruites, que són queviures 
de poca concentració, hi faran un bon paper de vehicle. 

Al cap i al fi, per mor del lloc que les conserves han de pendre en la 
perfecta alimentació de l'home, i donat que sols acompanyada d'una nor- 
mal nutrició pot la humanitat millorar física i moralment, no és gaire exa- 
geració dir que el consum de conserves és un factor de millora de la raça 
humana. 

Les conserves en l'alimentació humana 

15 A una cuinera que es preocupi dels valors nutritius dels aliments, 
i de les necessitats que l'organisme viu (home), té de reposar les substàn- 
cies que el fenomen de viure gasta, li ha d'ésser ben conegut el lloc que 
en la nutrició han de pendre les conserves. 

Però gairebé cap de les nostres cuineres sap d'aquestes coses, i per ço 
caldria a elles parlar-les-hi de la manera que les conserves han d'ésser 
distribuïdes en els menjars. 

I convindria que els industrials conservers sapiguessin bé aquestes 
coses, i ho tinguessin present per assentar-hi sobre d'elles una propaganda 
ben sèria i efectiva. Ells al fer present a l'intel·lecte de les dones la manera 
fàcil d'usar i repartir les conserves en els àpats, poden fer la propaganda 
més ferma i durable per tal que ensenyen com, i convencen de l'aventatge 
de fer-ne ús. 

L'organisme necessita a tot temps de la seva vida, la ingestió de pro- 
ductes que continguin nitrogenats, carbonats, minerals, fibres i vitamines. 

16 Classificació segons el seu valor alimentici.—Lzs conserves que 
ací en els nostres mercats poden trobar-se, deixant de banda les animals, 
poden classificar-se en: 

Riques de protèids o nitrogenats; les'de pèsols, fesols, faves i bolets. 
Riques de carbonats: fruites en sucre, com melmelades i confitures, 
etc, i olives. 

Riques en vitamines: espinacs, escarxofes, cols, bròquil, tomàtecs. 

1 7 Les fruites en general, encara que es decantin cap al grup de les 
conserves riques en carbonats, no és per això que tenen el seu màxim valor, 

sinó que és com a sapidificants de tot àpat, pel paper importantísshn d'esti- 
mulant de les glàndules de l'aparell digestiu. 

Ultra, els fruits en general i altres com els tomàtecs, i les bledes, conte- 
nen certa quantitat d'àcids, l'efecte descongestionador dels quals és tan 
necessari en la alimentació de l'istiu, o també quan a l'hivern, en fer un tre- 
ball intens, és precisa una gran quantitat de carbonats, que tots sols neces- 
sàriament fan una digestió pesada. 

Les conserves riques de protèids, per ser com són, cosa tendre, sempre 
resulten cosa agradablement mengívola, per alternar, o suprimir part, si 
cal, de les carns en els àpats. 

Quan se vulguin usar les conserves riques en sucres (carbonats) no s'ha 
de pensar solament que és un luxe, un gust, que hom se dóna al paladar. No 
és això sol, sinó que es consum un aliment riquíssim en materials per abas- 
tir el consum de calories del cos humà. 

En els grups urbans, on a voltes en els mercats les verdures s'hi troben 
en estat ben poc agradable i mengívol, en certes regions a l'hivern, on no 
és possible tenir verdures (això fins en el nostre pais passa) els pots de 
vegetals rics en vitamines no s'haurien d'oblidar mai en la confecció dels 
àpats. 

1 8 Llur introducció en els àpats. — Però per a que els àpats siguin 
més agradables, usant la quantitat de conserves vegetals que cal, precisen 
habilitats culinàries. 

No n'hi ha prou amb que es mengin fruites conservades al final de l'àpat. 
Convençuts del paper estimulant de les fruites principalment, i verdures 
també, cal saber-les introduir entre l'àpat, per a que actuïn amb tota la 
seva eficàcia. 

I no cal pensar que això és desagradable i de mal gust car això només 
deslliga amb la pobresa i rutina dels àpats; tan bon punt aquests menús es 
posarien en comparança amb els que hi manqués lo que diem, per ingènua 
e involuntària selecció s'eliminarien aquests darrers. 

Fórmules culinàries d'aquestes n'hi ha prou a disposició de qui ho 
vulgui. 

La llegislació per a la indústria 

1 9 Orientacions. — En la producció industrial cal tenir en compte lo 
que la llegislació exigeix en les conserves. I no és solament la llegislació 
espanyola, que cal satisfer, sinó que, quan el conserver pensa en la expor- 
tació, i això és freqüent, ha de cuidar de mantenir les seves produccions 
dins de lo que prescriuen les llegislacions dels països on s'exportin. 

En general se ha de comptar amb què tothom prohibeix l'empleu de pre- 
servants en les conserves, que cada dia es fa més reprobable el seu ús, com 

més s'avencen i perfeccionen els mètodes de conservació. En l'actualitat 
ja hi ha molts països que els tenen completament prohibits, i els altres, 
tenen dictades restriccions considerables al seu ús. 

20 En lo Ç ue les legislacions progressen a fer-se més exigents és en 
les restriccions d'ordre comercial. Cada dia es volen més requisits per eti- 
quetatge; requetint-lo més sincer, i de tal forma, que dongui un clar inven- 
tari del contingut del pot. Els Estats Units ja són de ple en aquest camí, i no 
som molt lluny de que ho demanin els països sudamericans. 

21 La llei espanyola. — Heu's- ací algunes disposicions de la llegís- 
lació espanyola, ben minça i descuidada, per cert, en aquest aspecte: 

Els antisèptics són absolutament prohibits. 

El sulfat de coure, com a colorant, es tolera fins a 100 m/m., de coure 
per 1 quilo de matèria sòlida. ~* 

De colorants per a les confitures es determinen els que es poden usar. 
No es permeten els colorants que tinguin plom, mercuri, coure, arsènic, 
antimoni i bari. 

L'estany dels envasos en contacte amb el producte conservat sols pot 
tenir O'Ol % d'arsènic i 1 % de plom. La soldadura externa pot tenir fins 
a 10 % de plom. No és permès l'envàs de zenc galvanitzat ni de plom. 

Els esmalts o barniços que, atacats amb àcid acètic deixin plom, no 
són permesos en els pots. 

Els xarops, si no són derivats de fruites, sens adüció de cap mena 
o fets amb sacarosa, han de rotular-se «artificials». 

IL PERQUÈ ES GUARDEN O FAN MALBÉ LES CONSERVES 

Causes de destrucció de les conserves 

22 Tots els fenòmens de destrucció d'una matèria qualsevulla tenen 
un punt final comú, que és el d'acabar en un fenomen químic. En la última 
modificació d'una matèria, quan és al cap d'avall de les seves transforma- 
cions, sempre s'hi pot trobar la presència d'un fenomen químic, causa final 
de no guardar-se els queviures. 

Però en la terminologia de conserves, destrucció no vol pas dir el punt 
final en la descomposició de los conserves, sinó que vol dir el fenomen 
que les pot fer inhàbils, ja no per a menjar-se, sinó per a ésser acceptades 
pel comerç. 

I aquesta destrucció pot tenir l'origen en tres causes diferents. 

23 Causa mecànica. — Un cop, una pressió que esclafi un pot o el 
deformi o bé un forat a la llauna que deixant-la vessar faci el pot refu- 
sable. És cosa de poca importància. 

24 Causa química. — L'experiència de tot fabricant conserver li en- 
senya ben bé la noció de conserves fetes velles. 

Hi ha l'opinió de què això és un fenomen químic, potser una díastassa 
del mateix fruit, que a llarga actuació arriba a transformar el producte. És 
un fenomen d'aquesta mena, com és ara l'envelliment del vi, però no per 
causa microbiana. 

Hi ha però, a propòsit de l'envelliment de les conserves, una nova teo- 
ria, que estableix una causa d'origen microbià. 

Una altra acció química destructora de les conserves són les reaccions 
que a la superfície del líquid es poden originar dins del pot, lliurant hidro- 
gen, i que poden fer saltar sencera la part superior del pot anc que d'això 
ne sol ésser causa un defectuós envasat. 

Una altre n'és l'acció oxidadora de l'ambient sobre la llauna: el rove- 
llar-se dels pots. En aquest fi, i per a quan els pots han de sofrir molta 
humitat (viatges per mar) se'ls dóna un bany exterior de laca, que els 
protegeix de l'oxidació. 

25 Causes biològiques. — La causa que més falles fa en els pots de 
conserva, és una d'origen biològic, per la presència dins dels pots plens 
i closos, d'agents vius, que s'hi desenrotllen. El procés de la conservació 
pretén sostreure a les conserves de l'acció dels microorganismes. Si per 
una raó qualsevol la matèria conservada queda accessible a l'acció dels 

microorganismes, tota prèvia precaució presa es inútil. És lo que cal, 
perquè la actuació dels microorganismes dóna lloc a canvis i trans- 
formacions químiques de la conserva, que acaben fent-li perdre la seva 
condició de comestible. 

26 Menes de pots fets malbé. — En les conserves al natural, hi ha els 
següents tipus apreciables exteriorment, de destruccions conegudes al comerç: 

Els pots «bufats» o «bombats», noms que s'usen en la nostra indústria. 
Són els pots que, en lloc de tenir les tapes i fons, en aquells que són cilín- 
drics, i les cares, en els que són plans o quadrats d'una manera tivada o en- 
fonsada, les tenen butides, com si diguéssim inflades. Això és, perquè la des- 
composició microbiana tja generat dins del pot un gas que no sols ha contra- 
balançat el buit normal d'un pot de conserva, sinó que hi ha fet una pressió. 

Si la conserva d'aquests pots es fruita, sol haver-hi esdevingut una fer- 
mentació àcida causada per llevadures; si és de verdures, la fermentació 
esdevinguda sol ésser pútrida. 

Pot donar se el cas que un pot bombat siga per la pressió de l'hidrogen 
que conté, originat d'una acció esclusivament química sens la presència 
de microorganismes, però aquest és un cas ben poc freqüent. 

Hi han pots, els fons o parets dels quals fan «molla», és a dir, que apre- 
tant molt els dits, s'enfonsen o aixequen, segons, fent un especial espetec 
de la llauna. 

Aquests pots «molla» generalment no han sofert cap acció microbiana, 
debent-se la poca pressió de gas que tenen a reaccions esdevingudes entre 
la conserva i la llauna envoltori, reacció que ha originat hidrogen. Aquesta 
lenta reacció pot anar persistint, acabant per deixar el pot completament 
bombat. 

Hi ha pots fets malbé per accions microbianes; els quals són anome- 
nats pots «agres», que no deixen cap senyal extern a la vista. 

Els homes de llarga pràctica en el maneig de conserves arriben a conèi- 
xer amb la olor, sens necessitat d'obrír-los, els pots que han sofert alguna 
fermentació. 

Els pots fermentats (bombats o agres) no són acceptables pel consum. 
Els pots «molla» tenen la conserva en un estat perfectament menjable. 
Però tots els pots que no tenen el buit característic de les conserves ben 
fetes són refusats pel comerç. 

Els principis en què es basa la indústria conservera 

27 Es fa la conservació per a evitar la destrucció a que les substàncies 
organitzades han de parar, deixades soles a l'acció de la naturalesa. 

La destrucció de què parlem és conseqüència d'un fenomen o bé fermen- 
tatiu, o bé putrefactiu. 

Abans de que es coneguessin les causes d'aquests fenòmens, ï abans de 
trobar-ne els agents vius causants, es coneixia ja amb força detall la natu- 
ralesa química dels dos dits fenòmens. 

D'això ve que els inventors -d-el sistema Appért de conservació, o siste- 
ma d'esterilització, - en tractar d'explicar-se com s'evitava el fenomen 
destructiu, hi donaren una explicació només que d'ordre química. Es 
figuraven que només consistia en la sustraccíò de la susbtància a l'acció 
de l'aire, sens la presència del qual no era possible, l'acció química que 
ells sabien que passava en la destrucció d'una matèria orgànica. 

Amb Pasteur.i les seves recerques va poder-se aclarir que no era l'aire 
lo que destruïa, sinó els agents vius que es trobaven en el cos organitzat, 
o que existien a l'aire. 

Tot el problema de la conservació està, doncs, en privar l'actuació dels 
microorganismes, causants de la destrucció, sobre de les matèries que es 
volen conservar. Això es consegueix per diferents procediments màv- 
trials, que es basen en principis. 



Principis 


Sistema 


Causa 


Tipus de conserva 




Asèpsia. . < 


Sistema Appert 
pur 

Sistema Appert 
impur .... 

Sistema Appert 
impur .... 


Esterilització i asèp- 

Idem, id. ajudat de 
preservants . . . 

ídem, id. ajudat de 


Conserves al natural 
Polpes » » 
Mostos » » 
Sol equivaldré a con- 
serves de fruits 
averiats. 

Xarops. 

Confitures diferents. 



Antisèpsia. 



Us de 
vants 



preser- 



Preservants 
acceptats per la 
cuina moderna. 

Secatge .... 
Refrigeració. . . 



Ús de substàncies de 
reacció contrària 
als microorganis- 
mes 

Ús de sal, vinagre, 
sucre, alcohol, oli, 
etc. (són medis in- 
hàbils pels micro- 
organismes). . . 

Manca d'humitat. . 
Temperatura baixa . 



Pot usar-se per tot, 
està en desús, i és 
contra la llei. 

Encurtíts de fruits i 
verdures,macerats 
de fruites en ai- 
guardent. 

Fruites seques. 
Verdures seques. 
Fruites tropicals i al- 
tres refrigerades. 

28 F en t e l medi asèptic, és a dir, destruint tot germen viu (els queviures 
sempre en porten) i sostreient el producte al contacte de l'aire (aquest nor- 
malment també en porta de gèrmens vius) per a que no el torni a infectar, 
se té el procediment Appert de conservació, el procediment de la conserva 
al natural, el més usat de tots els sistemes de conservació. 

De tots els mètodes classificats dins dels de asèpsia és aquest el que ho 
és més únicament i estricta. Entengui's que es fonamenta en la destrucció 
absoluta de tot germen viu, equivalent a que no n'hi hagués cap, i això fet 
quan els productes, queviures avariables, estan hermèticament closos dins 
d'un recipient, el qual fora del cas de que es foradi o espatlli, no perme- 
trà la entrada de cap element pertorbador, cap microorganisme per petit 
que siga. 

Com que el producte queda solament asèptic, heu's-aquí perquè cal que 
l'envàs el guardi d'una contaminació que no podria resistir. Això mateix ex- 
plica la necessitat de gastar immediatament el contingut d'un pot de con- 
serva, perquè a l'obrir-lo es contamina i prompte es faria malbé si no es 
consumís. 

Malauradament en la pràctica industrial, n'hi ha que troben més sen- 
zill de posar un preservant, que no pas de fer una perfecta esterilització de la 
conserva. Aquest és un sistema mixte que hauria de proscriure's igualment 
que el de l'ús exclusiu de preservants. El conserver que se'n preocupa 
només li cal fer ús de l'esterilització; amb això en té prou per a fer les 
seves conserves. 

29 Els mètodes de conservació de derivats de fruites (confitures, xa- 
rops, melmelades, etc), ja són gradacions entre el pur mètode d'antisèpsia 
i el de asèpsia. Perquè encar que a la indústria en tots aquests tipus s'hi 
fa ús de l'esterilització, en aquells, però que hi ha més contingut de sucre, 
no s'hi fa precisa l'esterilització, la qual cosa es veu, per exemple, en les pas- 
tes de fruita i en les fruites caramelitzades. Però en tots aquests tipus, encar 
que el sucre jugui un paper de preservant s'hi ha usat no amb aquest fi, 
sinó amb el fi d'aconseguir un tipus comercial de conserva, lo qual hi dóna 
un caràcter més acceptat. Demés, no és incompatible amb la sanitat del 
producte. 

30 Conserves per medis antisèptics. — Els mètodes d'antisèpsia són 
més nombrosos, i es basen en la supressió del medi conserva, un dels fac- 
tors que cal als microorganismes per a viure, que són: humitat, temperatura, 
reacció i aliment determinats. 

En aquests casos no té importància que el medi conserva estiguí infec- 
tat, o en capacitat de permanent infecció. En aquests casos lo que priva la 
descomposició, és que el medi, la conserva reuneix una o altra condició 

que no és favorable al desenrotllament dels agents vius, que hi ha, o que 
hi puguin caure, i que d'altra manera causarien l'alteració. 

El menys simpàtic d'aquests mètodes és el de barrejar amb el producte 
a conservar, substàncies estranyes, que la experiència ha ensenyat que 
impedien el desenrotllament de microorganismes. 

No és simpàtic, ni aconsellable, i caldria que fos estrictament prohibit 
aquest sistema, perquè les tals substàncies no són aliments, són innecessà- 
ries al organisme; i sembla generalment acceptat, que totes usades amb 
persistència són perjudicials a la economia del cos humà. 

Una altra raó en contra és que gràcies al gran poder de conservació 
d'algun d'aquests preservants, se'n pot fer ús per a empotar i després ven- 
dre, productes o queviures que ja han arribat a un estat de descomposició 
inconvenient per al consum. 

Aquestes substàncies, que només actuen com a preservants, no s'hau- 
rien d'usar mai, i sortosament cada dia són menys usades. 

Però n'hi ha unes quantes de substàncies preservants, que per l'ús extens 
que tenen en culinària, i per ésser considerades com amaniments dels men- 
jars, no s'han de considerar refusables com les més amunt dites. 

3 1 Preservants. — Tals substàncies són: sal, vinagre, pebre, alcohol, 
sucre, oli, grasses. Totes elles són d'un efecte preservant escàs, i s'han d'usar 
en tal quantitat que sempre el seu ús queda palès al consumidor, no po- 
dent-se considerar enganyat, aventatjant fins en això als altres preservants. 

Els que s'han de refusar són àcid benzoic i benzoats usats en fruites 
i extractes vegetals; àcid salicílic, usat .per a sucs de fruites, vi, i fruites; 
i l'anhidrid sulfurós, usat tant com a preservant com per a decolorar i de- 
fecar líquids i conserves. 

I només incloem els que menys perjudicials són dels preservants. 

32 El secatge, que a mida que es va millorant la tècnica de fer-lo i es 
van acceptant els aventatges que presenta, es va extenent el seu ús, consis- 
teix sols en l'extracció d'aigua en els productes conservables, fins a un 
percentatge que no permeti l'actuació dels microorganismes per manca 
de prou humitat 

Una vegada fet l'assecat, no cal protegir d'infecció. 

33 Conserves per refrigeració. — Un altre dels procediments basats 
en la antisèpsia és el de la conservació per medi del fred. 

Els microorganismes volen, per a desenrotllar-se, temperatures com les 
mitges normals ambient. Poques són les excepcions que hi ha. 

La inhabilitat de les baixes temperatures pel desenrotllament de micro- 
organismes explica l'acció preservant del fred; cosa de comú observació 

és que a l'hivern els queviures s'aguanten molt. Els casos rars de cadàvers 
guardats dins del gel per centenars d'anys són deguts a això mateix. 

Aquest mètode d'antisèpsia té la efectivitat limitada mentre dura la 
influència del fred. Com que els microorganismes només hi estan arraulits, 
així que la temperatura puja, comença ràpida la destrucció. 

Els objectes conservats pel fred, per l'acció conservadora canvien menys 
la seva naturalesa, i natural forma, que quan són conservats per qualsevol 
dels altres mètodes fins avui dia practicats. 

Aquesta condició, unida a l'abaratiment del fred, a mida que la respec- 
tiva tècnica industrial avança, i quan l'organització dels transports sigui 
millor, faran temps a venir a la indústria de refrigeració la més extensa 
de les indústries conserveres. 

Les fruites i verdures de cap manera es guarden tan bé com en les 
cambres fredes. És la manera que es va imposant de fer travessar les frui- 
tes de tardor fins a la primavera. 

III. UTILLATGE PER A LES CONSERVERIES 



Classificació dels útils 



34 De l'utillatge necessari en la indústria conservera se'n poden fer 
tres grans grups: 

Productor de ca-( Fogar, caldera de vapor. 

lor <Gasogen. 

(Tubs distribuïdors. 



'Operador 



Utillatge. 



Receptor. 



iProductor 
vasos . 



d'en- 1 



Productor de con- 
serves. . . . 



, En llauna 



(En vidre. 



Per conreus. 



De laboratori.' 



,Per medicions. 



Eines o màquines tallar. 
» » cilindrar. 

» » pestanyar. 

» » soldar. 

» » engrapar. 

» » sertir. 

Dispositius, eines o mà- 
quines preparar. 

Dispositius, eines o mà- 
quines exhaurir. 

Dispositius, eines o mà- 
quines coure. 

Dispositius, eines o mà- 
quines refredar. 

Dispositius, eines o mà- 
quines tapar. 

Dispositius, eines o màqui- 
nes per líquids vehicles. 

{Pots soldats. 
( » engrapats. 

^Ampolles per líquids. 

( Flascons per pastes o sòlids 

í Estufes de conreu. 
{Dispositius de bacterío- 
logia. 

Densímetres. 
Termòmetres, etc. 
Bàscules, balances. 

En un concepte estricte de la conserveria pot retallar-se part de l'uti- 
llatge que hem agrupat en la classe de l'operador. És el destinat a la fabri- 
cació d'envasos. Entenem que la indústria conservera no hauria d'ésser 
una fabricadora d'envasos; solament els hauria d'utilitzar. 

En aquesta classificació sols s'hi indica l'utillatge més característic i 
indispensabfe de les nostres conserveries. En cadascun dels grups, hi han 
altres eines i màquines que s'usen en determinades ocasions. 

Utillatge productor de calor 

35 Així que la indústria conservera s'aparta de l'abast casolà, dis- 
posa de un fogar independent, calculat de suficient capacitat per a proveir 
tot el calor que cal per a la indústria. El vapor se distribueix als llocs on 
se necessita per medi de tuberies isolades. Les modernes fàbriques de con- 
serves es veuen plenes d'aquestes conduccions, que unes són de vapor 
i les altres d'aigua. 

El generador de vapor és indispensable en tota fàbrica de conserves, 
encar que no calgui per a produir força, perquè amb aquest es produirà el 
calor que es necessita per a les operacions de cocció. 

El càlcul de la capacitat del generador s'haurà de fer tenint en compte per 
una banda, les despeses de calor per hora, i per altra, el rendiment, des- 
comptades les pèrdues. En la part de despeses s'hi ha de comptar les despeses 
de vapor en operacions prèvies a la cocció, com és ara escaldat, pelat, etcè- 
tera; i les despeses originades per la cocció, tals com radiació dels aparells 
de cocció, escalfat del bany coctor, evaporació de líquid, escalfat del pro- 
ducte conserva i del seu envàs, etc. 

Per la banda de rendiment del generador, després de les pèrdues nor- 
mals en ell, s'hi ha d'afegir un coeficient important que representi les pèr- 
dues per la conducció, ja que el calor s'hauria de transportar més o menys 
per tuberies. Lo prudent en fer una instal·lació d'aquesta mena per a conser- 
veries és informar-e en cases similars si es pot, i sempre encomanar-se a 
un competent enginyer, el qual, sabudes el nombre i capacitats dels banys 
coctors, o d'altra mena, que han de treballar per hora, junt amb la tempe- 
ratura a que s'han de coure, estarà en condicions de fer un càlcul força 
aproximat, essent millor que es calculi llarg que no pas escàs. 

36 Generadors de vapor. — Les conserveries que es produeixen els 
pots, i ara per ara és el cas de totes les de Catalunya, tenen una altra fase 
de la fabricació: la de soldar els pots, que també requereix calor. Però no 
pot ésser abastida pel generador de vapor. 

El soldat dels cossos, i l'engomat de les tapes es fa consumint calor. 
La barreja que s'emplea per a soldar es fon cap al vols de 180°, més o 

menys, segons sigui la proporció de la barreja d'estany i plom. La goma 
sols s'estoba a una alta temperatura. Seria massa difícil i antieconòmic fer 
donar aquestes altes temperatures al vapor. 

Com que el braser de carbó no serveix per a una intensiva producció de 
soldadures de cossos, s'ha acudit a la combustió de gas, per a donar el 
calor necessari en tal operació. De manera que demés del generador de 
vapor per a fer el calor per la cocció, quan hom se fabrica els pots, cal 
tenir també un generador de gas amb la combustió del qual se pugui fer la 
soldadura dels cossos. 

Solament en algun cas excepcional caldrà una temperatura més alta que 
la del vapor a baixa pressió, per a feines de conserveria pròpiament. Aquest 
cas se dóna en la conserva dels pebrots, quan s'han d'escalivar, i se'n par- 
larà en el lloc dedicat a la conserva d'aquest producte. 

De generadors de gas se'n empleen de tots els sistemes. En quant a la 
capacitat, val més fiar-se de l'experiència d'altres ja empleats en aquest ús. 

En les fàbriques molt petites, la caldera de cocció és a foc directe o a 
vapor, però generat en el fogar de la mateixa caldera. Aquesta combinació 
de caldera és la més pràctica en aquells casos en que «s conserven fruits 
silvestres, i aquests se van conservant allí on se troben. 

En la conserveria casolana el calor per ala cocció s'obté per qualsevol 
dels medis normals a la cuina. 

Les conduccions de vapor dins la fàbrica convé que siguin ben calcula- 
des, en tubs d'unió de plat i instal·lats arran del sostre, per a minvar 
en lo posible l'escalfament dels locals per on passin. 



Utillatge productor d'envasos 

37 Tècnicament parlant, i seguint la moderna orientació econòmica 
d'especialització en el treball, s'ha d'aconsellar que la conserveria no es faci 
els envasos, sinó que els compri fets a les fàbriques de pots. Però la 
realitat econòmica actualment imposa ací a Catalunya l'haver-se de fer 
cada conserveria els pots que necessita. Les principals raons d'això són 
els transports cars i difícils, i la pluralitat de tipus de pots que s'usen- 

Actualment, ací només compren els pots fets les cases que tenen la 
capacitat econòmica més petita. En canvi les conserveries fortes es fabri- 
quen tot el seu potam. 

El temps per a la fabricació dels pots és a l'hivern, quan no hi ha feina 
a conservar per manca de primera matèria. Aquesta combinació, d'altra 
banda exigeix també més espai per emmagatzematge d'envàs buit (s'ha de 
comptar amb lo elaborat) que no pas si hagués d'adquirir-se a mida que 
s'anés necessitant per omplir. 

- 38 l'època d'hivern que no es fabrica,- es quan més activitat hi 
ha en fer pots, que es van emmagatzemant per a l'estiu, f 

Això, unit a que la secció de.fer els pots és la que requereix més màqui- 
nes, que representen un capital considerable, fa que aquesta secció adqui- 
reixi una importància preponderant en les çonserveries. Requereix molt 
capital empleat en llauna i durant massa temps, puix no és gens estrany 

que la llauna dels pots de 
conserva, quan es ven faci 
ja deu mesos que és a casa 
del conserver. Amb el siste- 
ma de comprar els envasos 
fets a mida que s'anessin ne- 
cessitant, se descongestio- 
naria aquesta necessitat de 
capital 

39 En el llenguatge de 
les nostres çonserveries, de 
la secció o sala on es fan 
els envasos se'n diu «llau- 
nería». L'encarregat de la 
llauneria sol ésser un mecà- 
Figura i nic, i el seu càrrec és el de 

més responsabilitat d'entre 
tots els altres obrers. Cal que sàpiga fer marxar les màquines de la 
llauneria, i demés se li sol demanar que també sàpigui dirigir la resta 
de la fabricació. Això darrer és de molta més importància, i convin- 
dria sempre que estès en mans d'una persona ben coneixedora de la 
conservería. 

L'equipament de les llauneries del nostre país, sol ésser integrat per: 
cisalles, premses de tallar, espuntadores, marcadores, torn de rotllar la 
llauna, pestanyadores, agrapadores, eines de soldar, engomadores i serti- 
dores, com a més freqüents. 

Cadascuna d'aquestes màquines satisfà una de les operacions de la 
construcció del pot. 

40 Cisalles. — Les cisalles, dites també gavineíes, guillotines, i segons 
els tipus d'elles, màquines d'enquadrar, serveixen per a tallar la llauna al 
tamany que convé per a fer el pot. Amb elles se tallen les vores de la fulla 
de llauna, que són «cremades», és a dir, menys elàstiques, i que s'esquerda- 
rien en ésser treballades per les màquines en les restants operacions de la 
producció dels pots (fíg. 1). 




41 Premses.— Les premses de tallar es fan servir per a- tallar tapes, 
principalment, però alguna vegada es tallen cossos amb elles. En tallar les 
tapes hi imprimeixen (embutit) alguna marca, que ajuda a donar resistència 
mecànica a la mateixa. 

Entengui's que «tapa», significa la part inferior o superior, és a dir, la 
base del cilindre que és un pot, i «cos», el cilindre pròpiament dit. 

Les cisalles no poden suplir a les premses, ni aquestes en absolut 
a les primeres; ço fa que ambdues siguin necessàries en la íntal·lació. 

De cisalles se'n troben de catalogades a 
1,500 pessetes, i de premses a 4,000 (fig. 2). 



42 Espuntadores.— Les espuntadores 
o talladores de puntes serveixen per a fer 
un queixal en cada una de les puntes del 
cos, per a facilitar l'agrapat deixant la 
rebava del cos més fàcil de girar i per al 
tancat del pot. Aquest tipus de pot se va 
usant cada dia més., perquè solament reque- 
reix una gota de soldadura per fora, que 
excepcionalment arriba a estar en contacte 
amb el contingut del pot. Com diem, va abo- 
lint-se el tipus de pot (avui sols s'usa amb els 
més baixos) soldat en tota la extensió del 
cos, no agrapat, i que per a poder fer la sol- 
dadura, cal que passi primer per la marca- 
dora, la qual imprimeix un relleu a una vora 
del cos, a fi que l'altre hi engalzi bé, i així 
es faci millor i més segura la soldadura. 

Les espuntadores es cataloguen a 500 
pessetes (fig. 3). 





Figura 2 



43 Ciiindradores. — Les arrolladores 
o ciiindradores serveixen per a imprimir la forma de cilindre al cos, cargolant 
la llauna, que era fins abans d'entrar a aquesta màquina, una planxa plana. 

Es cataloguen cap a 500 pessetes (fig. 4). 



44- Agrapadores.-Soldadores. — Les agrapadores, o cosidores, fan la 
unió en grapa de la sutura longitudinal del cos de llauna. Aquesta forma 
de fer el cos, que al principi sols s'usava per als pots més alts, avui es va 
fent extensiva a tots els pots fins als més petits. Té l'aventatge de fer la 
feina més ràpida, més ben feta i, com abans hem dit, amb una gota de 
soldadura per fora n'hi ha prou, sens que hi hagi perill, com en el sistema 

de simple soldat, de que la soldadura es posi en contacte amb la conserva. 
Es cataloguen cap a 3,000 pessetes (fig. 5). 

45 Per als pots engrapats, amb una gota de soldadura estesa a sobre 
ràpidament n'hi ha prou. Però molts conservers encara usen el pot única- 
ment soldat. Això es fa a mà, 
amb les eines peculiars de 
soldar, i per operaris espe- 
cialitzats. Tot lo més que 
s'ha fet per automatitzar 
aquesta feina, és usar unes 
taules especials amb les 
quals es permet dividir el 
treball entre dos operaris, 
un que va col·locant i traient 
els cossos, que la taula, gi- 
ratòria, posa davant del que 
solda (fig. 6). 

46 Els torns de pesta- 
nyar, o pestanyadores, fan 
Figura z U na rebava a les dues bases 

del cilindre ja fet, la qual es 
fa necessària per a poder-hi després lligar la tapa del pot. 
Es cataloguen cap a 1,500 pessetes (fig. 7). 



47 Bngomadores. — Les engomadores, o ficadores de gomes, posen 
una baga de goma dins d'un dels buits de la tapa, mentre en la operació, 
fent calor per un o altre mitjà, s'estova la goma per a que hi encaixi millor. 
Havent-hi aquesta matèria elàs- 
tica entre la juntura de tapa i 
cos, és com se fa el tancat her- 
mètic. 

Es cataloguen cap a les 1,500 
pessetes (fig. 8). 

48 Tapadores. — Les mà- 
quines de tapar, o sertidores, 
són les de la secció de llauneria 
que més variants presenten, i el 
tipus que més abunda. N'hi ha 
per a totes les grandàries i 

capacitats; cada fabricant alaba cl seu tipus, les excel·lències del qual fa 
radicar en la manera de fer el tancat. 

Es cataloguen cap a 1,500 pessetes (1) (fig. 9). 

49 En pretendre fer una instal·lació d'aquesta mena, és convenient 
demanar pressupost a una casa acreditada indicant el tamany i nombre de 
pots que es vulguin fer per dia. Dues cases que en el nostre país s'han espe- 
cialitzat en aquestes instal·lacions són la 
de Torres i Bordes (catalana) i la de Faust 
i Kamman (estrangera) de Barcelona. 

50 Seria convenient que s'anés a es- 
tablir grans fàbriques de pots en centres 
conservers, les quals, a base d'una gran 
fabricació, podrien assolir un cost més 
baix, i elles vendre-ho a les conserveries 
beneficiant-se així unes i altres. 

Per a fer la gran fabricació de pots es 
necessita altre maquinària que la indicada. 
Llavors la millor és l'americana. 

Les característiques que la defineixen 
són dues: màquines de gran capacitat ali- 
mentades automàticament, i que fan el sol- 
dat del cos a màquina, en lloc de fer-se a 
mà com encara es fa ací. Comprengui's lo 
que això disminueix el cost de fabricació, 
puix ací representa la part més costosa el 
soldat a mà. 

La maquinària per a fabricació ràpida i Figura 5 

extensa de pots, consta d'enquadradora 

de planxa de llauna a mà; guillotina múltiple automàtica; la màquina que 
en operacions successives i sens necessitat de l'ajut manual fa l'enrotlla- 
ment, agrapament i soldat del cos, mentre aquest es va desplaçant per un 
llarg tutor; màquina de pestanyar automàtica, i tapadora automàtica. 

Les màquines de tapar són per a grans produccions, i generalment en 
el cas de que parlem la casa constructora dels pots les té patentades, i les 
arrenda a les conserveres, essent per aquestes la única màquina necessària 
de totes les de la producció de pots. 

Una instal·lació completa d'aquestes per a fer 50,000 pots cilíndrics 
dels tamanys corrents, i en deu hores de treball, la ofereixen posada a Bar- 





(1) Són preus per a capacitats diàries de cap a 5,000 pots. indicant sols la màquina, sense acces- 
soris addicionals. 

celona cap als volts de 150,000 pessetes. Les cases Bliss, Cameron, la Max 
Ams i altres dels Estats Units, són venedores d'aquestes màquines. 

Convindria que es fes una instal·lació d'aquesta mena a Catalunya, lo 
qual fomentaria altament la indústria conservera nostra. 



Utillatge productor de conserves 



5 1 Atuells de remenar els productes. — D'aquest utillatge una part 
és de utilitat general per a totes les conserves, i l'altre és especial per a 
determinats productes. El primer és el que es necessita per a coure els pots. 

L'altre són màquines que serveixen 
per a fer determinades operacions 
especials en segons quins pro- 
ductes. 



52 L'utillatge per a preparar 
és molt nombrós i variat. 

Hi ha curioses formes de ga- 
nivets, que serveixen per a diferents 
fins: pelar, treure pinyols, buidar 
cors, tallar en formes geomètri- 
ques. És convenient que siguin de 
un metall ben poc alterable pels 
sucs vegetals. 

Els atuells en què es fa el ma- 
neig dels fruits que es conserven 
han d'ésser igualment de metall 
ínatacable. Han de resistir els cops 
i maltractes. Han d'ésser de cabu- 
da i forma convenient per a que no 
s'hi esclafin els materials que s'hi transporten. El metall apropiat vé a ésser 
com l'usat per a les galjedes, i la forma millor és la de gibrell petit. Si 
l'atuell és fixe s'ha de voler que siga esmaltat i millor encara aporcel·lanat. 
En la conserveria casolana sols s'han d'emprar atuells aporcel·lanats. 




Figura 6 



53 Hi ha dos tipus de taules de treball per a la indústria. Unes han 
de servir per a fer-hi a sobre la tria i neteja dels productes a conservar. 
Solen ésser de fusta vernissada i fàcils de rentar. 

Les altres s'han de destinar a fer-hi l'empotat de les conserves. En 
aquestes s'hi sol necessitar aigua per a esbandir els productes abans de 
ficar-los dins del pot, i després perquè mentre s'espera empotar-los, i ja 
bo i nets, ficats dins d'aigua, no sofreixen tan forta l'acció oxidant de l'aire, 

acció que representa una pèrdua de color en el producte. S'usen per això 
també taules de fusta revestides de zenc, però l'última paraula en elles és 
armassó de metall vernissat, que aguanta piques de terra aporcellanada, 
amb pedrís-taula davant de la pica del mateix material (figs. 10 i 11). 
Per a traginar els pots plens s'usen safates de metall i de fusta. 

54 Les màquines de tapar van en aquesta agrupació d'eines i útils 
per a preparar les conserves, i en aquesta secció hi són indispensables. 

Els atuells per a fer-hi 
els xarops i salmorres 
usats com a vehicles en 
les conserves, són unes 
bateries de cubells de me- 
tall esmaltat, o ciment 
aporcellanat. 

55 Autoclaus i simi- 
lars. — L'utillatge per a la 
cocció sol compondre's 
d'un senzill bany de fusta, 
no gaire extès, i els auto- 
claus, que per la majoria 
dels vegetals no cal tancar. 
Es cou sens tancar, i per 
tant, sens pressió, fent l'e- 
fecte d'un bany obert. 

Es discuteix quins au- 
toclaus són més pràctics. 
Els que es veuen més usats 
són verticals i petits. Per Figura 7 

a coure en bany d'aigua i 

oberts segurament són els millors, però per això no caldria autoclau, amb 
un bany de fusta n'hi hauria prou. Som partidaris de que els autoclaus 
siguin horitzontals i més grans, disminuint el número d'ells. 

Són gairebé sempre autoclaus cilíndrics, que quan són verticals els pa- 
ners metàl·lics amb que s'hi carreguen els pots, s'hi entren gràcies a un 
dispositiu de ternals que s'aguanten d'un pont corredís, a fi de fer fàcil el 
maneig dels dits paners. Si són horitzontals, hi ha vagoneta amb prestat- 
ges per a posar-hi els pots, les quals entren dins de l'autoclau, podent cir- 
cular per la fàbrica sobre les seves vies. 

D'autoclaus n'hi ha de quadrats. No reuneixen cap aventatge. Aquest és 
tot l'utillatge que cal per a coure conserves, fora de quan es fan confitures. 

56 En quant a la conserveria casolana, es compta, entre les eines 
per a coure les conserves, una caldera qualsevol. Té l'inconvenient que s'hi 

ha de tenir molta cura per a evitar que no 
hi hagi molta trencadissa en els envasos 
de vidre. Sovint solen provocar-la les seves 
males condicions. 

Es troben en el comerç petites olles-auto- 
claus, d'abast casolà, que no cal dir que 
serveixen i s'usen igual que els de la indús- 
tria. Però lo més usat en la cuina per a 
coure conserves és un recipient com a cu- 
bell, que es pot ben tapar amb la corres- 
ponent tapadora, qui-sap lo fondo, a fi de 
que l'aigua cobreixi els pots amb facilitat^ 
fent aixís un perfecte bany- marià, i amb 
un fals fons de fusta o de metall, per tal que 
els pots de conserva no estiguin directament 
en contacte amb el fons del cubell. Quan 
passa això darrer, els envasos de vidre s'es- 
calfen més de pressa per la banda en con- 
tacte amb el fons del cubell, trencant-se 
allavors de vega- 
des per no escal- 
far-se uniformement Aquest doble fons és lo es- 
sencial en tota eina casolana, per a coure els pots 
de - conserva. Mentre aquest extrem estigui previst» 
qualsevol olla o caldera pot servir. 

Igualment s'ha de procurar que els pots no 
toquin a la paret de la caldera. 

El fals fons es pot fer amb un engraellat de 
fusta, i en casos imprevistos amb un plec de draps. 



57 En la moderna indústria es van empleant 
altres dispositius que couen amb més facilitat i 
rapidesa que no pas els autoclaus. Ens refe- 
rim als coctors continus. 

Per a les fruites i verdures en les quals no cal 
major temperatura que la de ebullició, ja no s'usa 
altre dispositiu de coure, i aviat s'usarà per a tots 
els altres productes. 

Un coctor continu és un bany Uarguíssim, en 
el qual s'hi van desplaçant els pots bo i movent- 



Figura 8 




Figura 9 

sc per diferents dispositius, essent el més extès una gàvía voltant per 
dins d'una espiral que tot plegat fa de guia de la fusta per on circulen els 
pots fins estar cuits (fig. 12). S'usa un aparell similar però més petit i amb 
aigua freda pel refre- 



dat dels pots (fig. 13). 

Abans d'entrar els 
pots en el coctor pas- 
sen per un aparell dit 
agotador, que serveix 
principalment per a 




expulsar l'aire de 

dins el pot, í així, pO- Figura 10- 

der-lo tancar sense 

que hi quedi gens d'aire (fig. 14). Aquestes dues últimes operacions són 
descuidades pels conservers catalans, i estan en un error de no donar- 
los-hi la importància que tenen. 

Queda indicat lo més general de l'utillatge preparador. 



Utillatge receptor 



58 L'utillatge emprat per envàs, segons com, es pot considerar com 
la mateixa conserva, puix que se'n va amb ella, i no torna mai a fer-se 
servir de nou. 

Des de l'invent dels procediments de conservar la mena d'envàs ha anat 
sempre modificant-se cap a una cosa millor i més perfecte. 

L'envàs primitivament usat fou 
l'ampolla de vidre, envàs que en- 
cara es troba actualment en usan- 
ça, en la esfera domèstica, per a la 
conserva del tomàtec, on hi ha 
entrat acompanyant la més rudi- 
mentària tècnica de conservació 
de queviures. 

Però a la indústria li calien al- 
tres envasos. L'envàs ideal és un 
que reuneixi les següents condi- 
cions: facilitat d'omplir, ço que re- 
quereix una boca ample; facilitat 
pel transport, ço que implica un material lleuger i no trencadís, ni espat- 
lladís; inalterabílitat en front del contingut, ço que vol dir un material 
de poques afinitats; facilitat de tancar, per tal que mecànicament es 
resolgui bé; i baratura, puix és condició necessària, perquè mai per 




Figura 11 

mai a la indústria s'ha pensat en fer servir l'envàs més d'una' vegada. 

Per a satisfer aquestes principals condicions s'ha provat l'envàs de 
llauna, de vidre, de terrissa i de cartró. 

D'aquests diferents materials la pràctica n'ha imposat dos solament, la 
llauna i el vidre. Encara podria dir-se que només la llauna és el material 
usat, essent els envasos d'aquesta naturalesa els que millor responen a les 
condicions requerides. Si s'usa quelcom envàs de vidre, és solament pels 
productes de luxei d'aparador, perquè dóna una vistositat que no es pot 
obtenir amb els altres materials. 

El pot de llauna actual, que té la costura longitudinal del cos agrapada 
i amb un poc de soldadura externament, amb les tapes posades a màquina, 
ha vingut després del pot de llauna que era tot soldat, i fet a mà; després 




Figura 12 



del pot que tenia la tapa amb un forat central de menys diàmetre, el qual 
es tapava amb soldadura una vegada havia servit per a omplir el pot. 

59 Evolucions de l'aire. — Té encara de perfeccionar-se quelcom. Lo 
principal és trobar com fer-lo menys alterable interiorment per la conserva 
continguda, i externament per l'ambient aire. Més o menys estan resoltes 
l'una i l'altra necessitats. Es fabrica una llauna que se'n diu esmaltada, molt 
poc atacable pels sucs orgànics, que resol la inatacabilitat per dins. Per a 
defensar-la de l'aire ambient se li dóna, quan el pot és ple i tancat, un bany 
de goma-laca, fent un vernís inalterable. 

60 Preu de T envàs i matèria conservada. — Ara per ara, la indústria 
d'aquest país es veu gairebé obligada a fabricar-se ella mateixa el potam, 
anc que no del tot encertadament els nostres conservers donen en aquesta 
secció de la indústria una importància major que a la mateixa secció del 
preparat de la conserva. 

És, però, cosa comprensible, si hom pensa en lo que representa en el 
cost total d'un pot de conserva elaborat, la part integrada per l'envàs i la 

seva fabricació. Unes conserves amb altres, gairebé el pot representa un 
40 % del total cost de fabricació. Per a que aquest percentatge arribi 
només a lo inprescindible, i que mai apropi massa el preu de cost al preu 
de venda, precisa molta atenció de part del conserver que, emperò, ja l'hi 
posa. 

S'ha de procurar adquirir la primera matèria per a l'envàs, la llauna, 
de bona qualitat i a bon preu. Els nostres conservers tenen molt poca afi- 
ció a gastar la llauna del país produïda solament en un parell de fàbriques 
del nord d'Espanya, les quals per imperícia o deixadesa no sempre ser- 
veixen tan bona llauna «dol- 
ça», que és el mot que se li 
dóna, com la de l'estranger. 
Demés aquestes cases, asse- 
gurada la seva venda per 
forts aranzels protectors, no 
es preocupen ni de servir a 
bon preu, ni la quantitat que 
el país necessita. 

61 Llauna nacional i 
estrangera.— Com que els in- 
teressos conservers espa- 
nyols tenen alguna influència 
en els centres de govern, s'ar- 
ribà a aconseguir l'entrada 
franca per a la llauna estran- 
gera, sempre que es vol des- 
tinar a envasos que s'han 
d'exportar. Quedà això con- Figura 13 

cedit en R. O. de 6 de maig 

de 1909, i en el seu articulat es determina la manera de poder fer 
aquestes importacions, els drets aranzelarís de les quals satisfets a la en- 
trada seran reemborsats al moment de fer l'exportació. La llei suposa que 
en el manipuleig de fabricació de pots se perd un 5 % de ^ a planxa 
de llauna en retalls i demés; aquest percentatge es descompta havent 
de satisfer necessàriament els drets d'importació, sense dret a ésser 
reemborsats. 

Però en realitat els conservers fan poc ús d'aquesta concessió, perquè 
es veu que costa molt de tornar a recobrar els drets satisfets, i quan això 
s'arriba a conseguir és gràcies a deduccions i emoluments. 

Tot junt fa que sempre hagin d'anar a raure a la llauna espanyola, que 
abasteix cap a un 50 % del consum total. 

3 

62 Tipus comerciales de la llauna.— En el comerç de ia llauna és 
corrent la cotització per caixes i mitges caixes. 

La caixa consta de 112 fulles de llauna, i la mitja caixa consta de 56 
fulles. Van superposades i embalades en caixes de fusta. D'aquestes fulles 
n'hi ha de dos tamanys: fulla sencera, de 712 per 508 mm., i la fulla mitja, 
de 305 per 508 mm. 

Demés, les cotitzacions varien segons el gruix de la llauna, tant, que 
solen especificar-se per pes i tamany de la caixa. Això del gruix s'ha de 




Figura 14 



tenir en compte, segons el tamany de pots que es vulgui fer. Com més grui- 
xuda és la llauna, més resistència té i, per lo tant, millor va per als pots 
grans i alts, les parets dels quals han de rebre més empenta que no pas les 
dels pots baixos. 

De caixes senceres n'hi ha des de 110 lliures (angleses) fins a més de 220. 

Cada conserver prefereix un gruix determinat, el qual fa servir per a 
tots els pots. No hi ha res fixe en això. Els que treballen més sobre segur 
empleen les caixes de 180 lliures per a tots els pots corrents, i les de 220 
lliures per als pots grans de 5 quilograms en amunt. 

Pot esdevenir que el fabricant de la llauna no hagi sabut donar la coc- 
ció convenient a la llauna, o que hagi tingut un descuit, en qual cas suc- 
ceirà que el conserver se trobi amb una partida de llauna que sigui «agre», 

«crua» o cremada», que tots aquests noms es donen a les qualitats dolentes 
de llauna, quan no té prou elasticitat i es clivella en treballar-la. 

Per lo tant, el conserver ha de vigilar molt aquesta secció, a fi de com- 
prar sempre al millor preu, i demés que cap vegada li carreguin una par- 
tida de llauna dolenta. Cal llauna ben malejable. 

63 Fabricació del pot de llauna— Per al fabricant que no té pràctica 
en llauneria el que més li convé és llogar un pràctic d'aquest treball en al- 
tres fàbriques. Ell sabrà treure de la llauna tot el que dongui de sí, i essent 
coneixedor de la maquinària de fer pots, la usarà millor i a menys cost. 

És cosa corrent, que de la planxa tal com arriba a la conscrveria se'n 
retalli un marc de 3 o 4 centímetres, faixa que, per deficiència de la seva 
fabricació és sempre agre, í que s'esquerdaria si s'anés per a fer la pesta- 
nya o la tapa del pot. Les màquines tallen peces a mida corresponent a 
cada determinat tamany de pot, però cal que es retalli uns 3 o 4 mil·límetres 
més llarg per a cada extrem, i també uns 4 mil·límetres més de diàmetre en 
les tapes, a fi que es puguin fer degudament les unions o engrapats de 
cos i tapa. 

En aquestes operacions de tallar les parts del pot, calculen els conser- 
vers que hi perden de 12 a 15 °/o de ^ a llauna. El tros de llauna tallat per a 
constituir el cos del pot s'espunta, es passa pel cilindrador, s'engrapa o 
solda (en aquest cas se'l passa abans per la marcadora), se'l pestanya, i se 
li posa el fons o tapa que se sol fer anar sens cap intercòs tou, al revés de 
la tapa que sempre el porta. Aquest intercòs en la tapa és per a donar un 
tancat hermètic, cosa convenient, perquè amb el pot boi ple la màquina de 
tapar no pot fer el sertissatge tan bé com essent el pot buit. 

64- La soldadura.— Aquest intercòs sol ésser una tira de goma elàsti- 
ca. A Catalunya s'usa més que res una pasta de goma, que s'estoba amb 
el calor de la cocció dels pots. Aquesta goma els conservers la compren a 
cases manufactureres d'aquest producte, i la posen en les tapes per medi 
d'una màquina a propòsit. Hi ha en lloc d'això un sistema que consisteix en 
aplicar la pasta de goma en estat fos, en lloc de l'anella de goma estobada, 
com aquí és corrent. Té l'aventatge de que queda més superfície de cos 
tou entre llauna i llauna. Als Estats Units ja s'usa molt en lloc de goma, 
una anella de paper fet sens cola, i va molt bé. 

Se fan proves, en diferents llocs, de tancar sense cap intercòs, i sem- 
bla que s'obté èxit. Per a això cal una molt perfecta màquina de fer el 
sertissatge. Però amb semblant tancat queda el perill de què amb el més 
petit cop en el caire del pot, en abunyegar-se es destrueixi l'hermeticitat. 

Es convenient que la soldadura no arribi a la part de dins del pot; així, 
es fa difícil el contacte amb el fruit conservat, i per tant, l'estany i el plom^ 

que són els consíituients de la soldadura, junt amb les impureses que aquests 
dos metalls arrosseguin, a l'estar en contacte amb la conserva no donen 
sals venenoses, cosa que ha sigut sempre un inconvenient dels pots soldats. 

L'estany y plom adquirits en barres, se fonen i barregen en la proporció 
que el conserver prefereix, tenint, però, precaució de les regulacions que en 
això té dictades la llei espanyola. 

Abans de fer la soldadura s'esmussa la finor de la llauna amb l'acció 
de l'àcid clorhídric (mordent) diluït. Tot seguit s'hi aplica la soldadura 
fonent-la, i usant per això un bec de gas com s'ha dit. 

Fetes les tapes i cloent, amb la corresponent baga de matèria elàstica, 
ja s'està llest per a empotar. 

Aquest tipus d'envàs, de llauna, el més eminentment industrial, també es 
va fent cada dia més i més usat en la conserveria domèstica. Aleshores 

solen comprar el pot 
de llauna fet i buit, i 
una vegada ple de la 
conserva, les mes- 
tresses els fan tapar 
per un llauner sol- 
dant-hi la tapa. 

Però ja hi comen- 
ça d'haver i d'usar- 
se maquinetes de 
tamany i capacitats 
domèstiques, que 
tanquen els pots de 
llauna per sertissat- 
ge, igual que les mà- 
quines de la indús- 
tria. Aquestes ma- 
quinetes són dispo- 
sades demés per 
escurçar un tros (mig 

centímetre) el broc d'un pot obert, de tal manera, que després d'haver usat 
un pot de conserves i d'haver-lo rentat, disposant de tapes noves se'l pot 
tornar a usar fins a tres o quatre vegades. Això disminueix encara molt el 
cost de l'envàs de llauna. Gairebé totes les cases americanes constructores 
de màquines per fer pots, fabriquen també aquestes petites tancadores per a 
ús domèstic (fig. 15). 




Figura 15 



65 Tamany s tipus de pots.— Hi ha, dissortadament, una enorme va- 
riació en els tamanys de pots que s'utilitzen en la indústria. Molts fa- 

bricants s'empenyen en tenir tamanys i de vegades formes í tot diferents i 
exclusius per a ells. 

Sols en uns quants tamanys, els més usats, ja hi ha gairebé establerta i 
acceptada per tothom una mida fixa i precisa. Això és, pels pots cilíndrics 
següents. 







MIDES 




Cabuda aproxi- 








mada 


Diàmetre 


Alt 




10 quilgs. 


220 mm. 


250 mm. 




5 


157 » 


250 » 


» de 1 » o llauna entera . . . . 


1 


100 » 


120 » 


» de 0'5 » o l / 3 llauna, o pot de 12 










0'5 » 


75 » 


120" » 


Pot de 0'25 quilgs. o Vi dc llauna o pot 










0'25 » 


75 » 


60 » 




0'125 » 


55 » 


65 » 



Els bidons de 5 i 10 quilograms són els més usats per l'envàs de polpes. 
Solen servir per a l'envàs a l'engròs de productes que han d'anar a pas- 
sar a un altre fabricant per a reenvasar-ho en un o altre tipus en envasos 
més petits. 

Els altres pots restants, les caracterterístíques dels quals s'han dit, són 
força usats per a tota altra mena de conserves de vegetals al natural, ja 
coneguts en el comerç amb noms propis i corrents. El pot «tanganillo», és 
gairebé només usat per a tomàtec i els seus derivats. 

També tenen molta circulació pots de Vs ^ e quilogram, i de vegades 
de V12 i iï ns fraccions més petites, però ja no tenen unes característiques 
definides i de general acceptació. 

La fixació de característiques per a tamanys definitius, i la seva univer- 
salització, fóra molt convenient que s'implantés, puix que donaria més 
baratura a la fabricació de l'envàs, i major facilitat per al comerç. 

Envàs de vidre 

66 Tipus Hèrcules, Phenix, Btoile, etc— Cada dia va usant-se menys 
l'envàs de vidre en la indústria conservera, reservant-se, si per cas s'usa, 
per a l'envàs de conserves de luxe. En canvi és l'envàs més usat en les 
pràctiques de conserveria casolana. Se'n troben de diferents tamanys, essent 
els més corrents els dibuixats en la figura 16. 

La diferenciació entre els diversos tipus d'envàs de vidre radica en el 
sistema de tancat. 

L'envàs més rudimentari i primitiu en la conserva casolana és l'ampolla 
amb tap de suro que es lliga amb cordill. 

És també molt usat el pot de vidre amb boca ampla o estreta i amb tapa 
de llauna, la qual es manté fixa, tancant gràcies al buit que en el pot se fa 

durant la cocció. Es fa això 
possible gràcies a haver-hi, 
entre llauna i broc del pot, 
que fa el tancat hermètic, una 
baga de goma estovadissa. 

Aquests dos són els tipus 
extrems de la sèrie. El pri- 
mer, molt usat a casa; el se- 
gon, el més usat en la indús- 
tria i també una mica en la 
família. 

Aquest pot últimament 
dit, quan s'emplea en la famí- 
lia pot fer-se servir molts 
cops, només canviant-li la 
tapa, la qual normalment 
s'inutilitza cada vegada d'u- 
sar-se; però, representant 
això un inconvenient al ma- 
jor ús en la esfera domès- 
per una patent « Hèrcules » , 




Figura 16 



tica. Aquest tipus de tapa és protegit 
però es troben en abundància al mercat. 

En aquests pots durant la cocció, es fixa la tapa en la seva pròpia posi- 
ció per medi d'unes grapes metàl·liques; altrament, l'empenta de la conserva 
bullint desplaçaria la tapa, anegant-se el contingut del pot i, per tant, no 
podent-se fer el tancat. Un cop ja s'ha refredat el pot es treuen les referides 
grapes i es veu el pot fortament tancat, només que per l'acció del buit. 

Hi ha, entre al- 
tres, els tipus «Etoil», 
«Fhenix» i «Sim- 
plex», el tancat dels 
quals és, senzilla- 
ment, un tap de llau- 
na o vidre de tamany 
ajustat al de la boca 
del pot, portant la 
corresponent baga 

de goma, i al de fora Figura 17 




39 



una faixa de llauna que pressiona la tapa en el seu lloc, gràcies a doblegar- 
se la dita faixa en una rebava del coll del mateix pot o flascó de vidre. 
Aquesta faixa de llauna ha d'ésser posada amb màquina, que és la que fa 
el doblcc que tanca. Aquest tipus és també fortament 
usat en la indústria, principalment en pots de luxe 
per a melmelades i confitures (fig. 17). 

Hi ha un tipus amb la tapa de metall, la baga 
elàstica, bona goma i el fixat de la tapa mentres dura 
la cocció es fa per un manguito exterior, roscat al broc 
del pot Hi ha també el tap tot de vidre, amb goma, i 
que es manté fixe per rosca a l'interior del pot (fig. 17). 

En lloc de rosca entera en el tap, hi ha un tipus 
que té dos pius a l'extrem d'un diàmetre, els quals Figura 18 

segueixen una pista inclinada, buidada en l'interior del 
broc del pot, fent-se així el fixat del tap mentres dura la cocció (fig.17). 
Cal remarcar que en tots els sistemes hi' ha, però, una baga de matèria 

elàstica que, posada entre tap i pot, permet 
fer la hermeticitat que cal en el clos de con- 
serves al natural, tant si es tracta de taps de 
vidre (fig. 18) com metàl·lics. 

S'ha probat d'usar el suro per aquest pa- 
per de cos elàstic intermediari. Per ara no ha 
donat resultats gaire bons, però no creiem 
que siga encara una cosa definitiva. 

La forma del pot varia de ben cilíndric 
a formes diferents d'ampolla, poguent ésser 
també lleugerament cònic (fig. 19). 

GT Tipus casolà.— En la família, l'envàs 
de vidre, per sa condició de poder-se usar 
repetides vegades, és el que ara és més estilat, 
Figura 19 i creiem que cada dia hi serà més conegut. 

Més, per aquest ús és desitjable un vas ben 
llis, amb pocs recolses, es a dir, fàcilment netejable i amb tap de vidre, 
que permeti servir-se d'una bona baga de goma, blegadissa, permetent 
així ésser usada repetidas vegades (fig. 20). Es dir, per la família cal 
un pot fàcil i perfectament netejable, i tant barat com es pugui. En el 
comerç es troben alguns envasos per a l'ús domèstic, que són qui-sab lo 
pràctics, amb sistemes de tancar ben senzills (fig. 21). 

68 Envasos de cartró i fusta. — D'envasos que no siguin de llauna 
o de vidre, amb prou feines se n'usen. A França s'usen més o menys els de 

terrissa i de cartró, aquests un poc més. Quan s'usen aquesta mena d'enva 
sos, no és per la conserva al natural (pròpiament dita), sinó que és per 
a confitures més o menys consistents. 

L'envàs de cartró per a confitures consistents, pot ésser una solució 
econòmicament pràctica. Però en tal cas, és sempre convenient que entre 

la paret interior de l'envas i la confitura 
hi hagi un full de paper parafinat, o encara 
millor, una lleu capa de parafina adherida 
a l'envas. Amb això s'impermeabilitza la 
paret de l'envas, evitant-se per tant la 
pèrdua d'humitat de la confitura, o el con- 
següent assecament, la oxidació de la capa 
més externa de confitura, i àdhuc que els 
insectes hi ponguin ous que podrien ger- 
minar i pollar la confitura. 

Ací a Catalunya, d'un quant temps en 
aquesta banda, s'extèn l'ús de caixes de 
fusta o de fullola per l'envàs de codonyat 
i altres confitures espesses. Sol fer-s'hi ús 
del paper parafina intermediari de què 
hem parlat, encar que no sol ésser posat 
Figura 20 amb la cura que caldria. 

Entenem que, mentres es cuidi de pre- 
sentar-ho en un estat segur de conservació mitjançant un bon ús del 
paper de parafina, es pot aconsellar aquesta mena de envàs, perquè és 
considerablement econòmic. 

69 Per a l'obtenció dels envasos de vidre, s'han d'encarregar del 
tamany i forma desitjats a les fàbriques que solament serveixen el pot. 
Els taps s'han d'encarregar, segons el tipus que sigui, a la respectiva 
casa que en té l'exclusiva de venda si el tap 
és registrat. 

EI tipus de tap «Hèrcules» es troba a la 
casa Romeu, de Barcelona. El tipus «Simplex» 
exclussiu de la casa «Cíe. de Bouchages Her- 
mètiques», de París, és representat també a Bar- 
celona. 

Un pot elegant i pràctic per a ús casolà, és el 
Weck, que es troba de venda en tendes d'objectes 
de cuina, de Barcelona. 

És limitat el nombre de tipus i fabricants 
que hi ha d'aquesta mena d'envasos. Figura 21 

Utillatge de laboratori 

70 Del conjunt dc més o menys cincs i útils que per a les recerques i 
comprobacions, encara que siga en petita escala, ha d'haver-hi en tota fà- 
brica, és de lo que en diem material de laboratori. 

Aquelles cases que volen avençar els seus mètodes i extendre T s per 
nous camps, necessiten un petit laboratori per a proves, igualment que les 
cases que es troben bé en la seva mitjania, i que en tenen prou amb copiar 
lo que els altres són vells de fer, puix que en ell poden obtenir a tota hora 
una comprobació garantida d'allò que la seva pràctica sols els permet 
suposar. 

D'allò que més indispensable és a les conserves, en la mínima expressió 
d'aquest utillatge, se'n pot fer dos grups: Eines pel conreu de microbis, 
i eines per la mesura de constants físiques. 

71 Es necessària a les conserveries una gran estufa per a compro- 
var l'esterilització dels pots. Consisteix en una petita cambra closa on hi 
puguin cabre unes quantes caixes de pots plens, i guarnida de canons de 
vapor, a fi que es pugui fer la temperatura que hom desitja (la de 35° 
sol bastar). 

En aquesta temperatura, dins de la cambra, s'hi posen els pots que es vol 
saber si són ben esterilitzats. Al cap de 10 dies s'inspeccionen, i si no fos- 
sen esterilitzats, es veu que per la fermentació que amb la temperatura de 
la cambra s'ha fomentat s'han produït alguns o tots els pots bombats. 
Tal cosa indicaria que les partides de pots companys dels experimentats 
s'han de recoure abans no es fassin malbé. 

Hi hauria d'haver demés una estufa de laboratori, que pogués servir per 
a fer conreus d'espècies que s'haguessin isolat, i que calgués investigar 
llurs característiques i comportament. Per a fer això cal demés tota la sèrie 
de petites eines i atuells que es necessiten per a fer treballs de microbiologia. 

72 En quant a les eines medidores són indispensables uns termòme- 
tres per a constatar temperatures de cocció o altres, i densímetres per 
a saber els graus d'un xarop, o qualsevol altre solució. Aquests darrers 
seran també de freqüent necessitat, si la conserveria es dedica a la produc- 
ció de confitures, o extractes de tomàtec, bàscules per al pes gros i balances 
ben senzilles per a la taula d'empotar, i poder controlar el pes de l'empac 
que es fa. 

Si la conserveria pretén investigar sobre noves produccions, o millora 
de mètodes, o solució de problemes que l'afectin, caldrà que tingui un petit 
laboratori on els atuells de cuina per a fer proves hi estaran al costat de 
material de química, i aparells de física per a determinar percentatges 
de sucres o altres coses, o bé precisar constants físiques, respectivament. 

IV. LÀ TÈCNICA CONSERVERA 

Instal·lació de la fàbrica 

73 Lloc a propòsit. — El lloc que s'ha- d'escollir per a establir una 
indústria de conserves ha d'ésser en una comarca productiva, emplaçant- 
la però en un centre de comunicacions, i sempre que no hi hagi raó en con- 
tra, en un centre de comerç i de població. 

El fer la indústria en un gran centre urbà, lluny de la producció, la farà 
viure una existència a precari, depenent, no d'una primera matèria de 
qualitat, quantitats definides i fixes, sinó d'unes escorrialles de mercat 
diferents cada dia en qualitat i quantitat. 

És més car, en general, el transport de primera matèria del camp a la 
gran urb que no pas atreure al camp la generació obrera que es neces- 
sita per a la indústria, i que es troba en el centre urbà. 

El centre d'importància, per comunicacions, comerç, i població d'una 
comarca productora, és el millor lloc d'emplaçament d'una indústria 
conservera. 

74. Construcció de l'edifici. — Caldrà que el local estigui ben posat 
per facilitat de comunicacions. 

Ha d'estar ben abastit d'aigües, i de bona qualitat. La qualitat s'ha de 
procurar per tal de fer un producte excel·lent, i la quantitat s'ha de cuidar 
que siga gran perquè en les operacions de lavatge se'n gasta molta. 

A tall d'indicació, puix que escassegen dades pràctiques d'aquesta mena, 
anotem què les fàbriques que es captenen de feries coses ben fetes, calculen 
pel rentatge consegüent a l'empotat de pèsols, una despesa de 4 litres 
d'aigua per cada quilo de pèsols envasats. 

Més aigua què en els pèsols se gasta en els tomàtecs i pebrots. De les 
fruites, és en les peres on més aigua es gasta. 

S'ha de procurar que hi hagi una bona sortida de claveguera, que sigui 
ben ampla i de llarga tinguda, a fi de no dificultar un bon sanejament. 

El factor sanitat del local s'ha de procurar a tota costa. Cal cuidar que 
hi hagi lavabos i «wàters» per als obrers. 

El paviment del local de la fàbrica convé que siga de formigó amb pen- 
dent a clavegueres, amb el fi que cada vespre en acabar la jornada, es 
faci un perfecte lavatge. Aquestes clavegueres, situades al llarg del local i 
tancades per sota el paviment, tenen de tant en tant, cada 6 a 8 metres, 
una boca receptora per a quan es fa neteja del paviment. 

75 En quant al local, encar no s'ha arribat en les nostres fàbriques 
a un tipus definit i precís per a la indústria. I d'això en resulten locals en 
l'actualitat mal adequats i lligats de manera que les operacions no es 
fan amb gens facilitat. 

La solució més senzilla i. que primer s'acut és la d'edificar una sola 
planta baixa, formant grans naus sense particions o amb ben poques 
i que permetin una disposició de les màquines d'operar i demés utillatge, 
de tal manera, que les operacions es puguin fer en sèrie, és a dir, una 
darrera l'altra, sens necessitat de tornar a passar pel mateix lloc ni pels 
mateixos obrers. 

Allà on la terra és barata i es pot disposar de superfície franca 
es fa una gran sala, on puguin instal·lar-se separadament, però ordenada, 
les seccions de preparar, netejar, empotar i coure les conserves, éssent cosa 
convenient i aconsellable sempre, que la secció de coure siga separada de 
les altres seccions per un senzill embà. 

Un cos d'edifici que siga independent de la nau principal, però que 
s'escaigui a costat i adossat de la secció de coure, és el lloc a pro- 
pòsit per a posar-hi el generador de vapor per a les necessitats de la 
fàbrica. 

Una altra nau paral·lela a la de fabricació i juxtaposada, és el lloc 
més a propòsit per a magatzem de pots plens i buits, i tot allò altre que 
calgui. El local per a magatzem ha de tenir un mínim de superfície de 
uns 2/3 més que no pas la superfície de la sala per a operar les conserves. 

Les més modernes eficients fàbriques en l'actualitat són instal·lades 
segons aquest plan que s'acaba de exposar. 

Per a les necessitats de les conserveries d'ací, s'ha de procurar de- 
més un local per a la llauneria. Com que aquesta és una secció bruta 
i barroera, convé posar-la en nau independent d'aquella en què s'operen 
les conserves. Posada paral·lelament a la secció d'empotar i adossada 
al local del generador se la té segurament en el millor lloc (fig. 22). 

76 Aquest tipus de local només té l'inconvenient d'ocupar massa 
superfície. Allà on aquesta està limitada o pel preu o per altra causa, convé 
que el local sigui a propòsit per a fer-hi una instal·lació en cascada, tal- 
ment com es fa en les farineres, i en els grans escorxadors americans. 

Tals edificis són constituïts per dos o tres pisos disposats de manera 
que en el més alt hi entri el producte brut i que vagi passant d'una màqui- 
na a l'altra i d'una operació a la següent, per medi de la gravetat i atraves- 
sant els pisos per espirals o plans inclinats, fins a deixar en el pis més 
baix el producte ja elaborat i enllestit per al mercat. 

Una conserveria podria ésser disposada, per exemple: al segon pis, tria 
de matèria prima i fabricació d'envasos; al primer pis, preparació de la con- 

serva i empotat i, segons els casos, també el tancat de pots; i a la planta 
baixa, cocció dels pots i magatzems. 

Aquest sistema de cascada s'ha de procurar adoptar en aquells casos 
en què s'ha de fer un capgirament diari d'un gran volum en pes de produc- 
tes dins de la fàbrica. La gravetat evidentment serà la força que farà aquest 
capgirament a més baix preu. 

Però l'inconvenient del sistema de cascada en les conserveries és de 
que hi ha molts fruits, i productes tan delicats, que no permeten el trans- 
port per gravetat, sufrínt-lo sols a costa de la seva integritat. 

Els pèsols, les fruites dures com préssecs i albercocs i aquells productes 
que no tenen una forma consistent, com és ara els extrets i salses de 
tomàtec, són les coses que més s'avenen a tal mena d'instal·lacions; hi 
ha alguna fàbrica conservera de fruites que emplea aquest sistema. 

77 En totes les construccions per a fer el mínim carreteig de pro- 
ductes d'un lloc a l'altre, s'han de tenir en compte les distribucions i punt 
on es fa l'emplaçament de gèneres. 

La raó no és solament per estalvi, que pot ésser considerable, sinó 
també per conveniència de la perfecta elaboració del producte conserva, 
com s'indicarà més enllà. 

Com s'ha de tractar la matèria prima 

78 El producte conserva desitjable és un que s'assembli tant com es 
puga al producte natural, fresc. Per assegurar la conservació cal una per- 
fecta esterilització de la substància conservada. Com que la cocció amb què 
s'obté l'esterilització destrueix la naturaleza del producte, s'ha de procu- 
rar que sols calgui donar la mínima cocció possible. 

El vegetal en sortir del camp, naturalment té al damunt una certa 
flora, que és relativament fàcil de destruir amb el calor de la cocció. Però 
tan bon punt comença el vegetal a fer-se malbé, a embrutar-se o perma- 
nèíxer en proximitat de focus de brutícia, s'infecta d'altres vegetacions, 
que es desenrotllen ràpidament, i es fan considerablement més difícils de 
destruir pel calor, puix, com més vells els productes i en més males condi- 
cions s'han guardat o remenat (coszs que ho donen una fàbrica bruta, 
i un excessiu remenament) més cocció cal per esterilitzar, produint-se 
una conserva més distant de la frescor natural del vegetal. 

79 L'obtenció de tota matèria s'ha de fer emprant grans precau- 
cions, per tal que el producte a conservar arribi a la fàbrica en estat de 
màxima frescor. 

S'ha de fer la recolecció si és possible a primeres hores del matí i a les 
hores de cap al tard. Sempre el fruit bo i collit s'ha de guardar davall 
d'ombres d'arbres, o de coberts, per tal que sofreixi menys l'escalfament 
donat pel sol i l'ambient. 

La collita s'ha de fer procurant ferir, o espatllar tant poc com es pugui, 
als vegetals, perquè demés de fer-se malbé la forma natural, per les ferides 
fetes i els sucs que en ragen, es fa camí i camp abonat per a tots els 
organismes dolents, que dificulten l'esteritlizació. 

Caldrà que s'usin envasos que amb dificultat enxufin, per evitar 
que siguin posats els uns dins dels altres. Els envasos cal que no 
siguin tampoc massa fondos, i que no s'omplín ben bé del tot; així s'evita 
un poc el perill d'escalfament durant el transport. Cada vegada que els 
envasos arriben a la fàbrica i un cop s'han buidat, convindria que es nete- 
gessin amb un raig de vapor viu. 

Sempre que es pugui s'ha de fer el transport de nit, ben ràpidament, amb 
els envasos no massa apilotats, procurant qui hi hagi un poc d'espai entre 
uns i altres. Si es fa el transport en tren, té d'ésser en vagons coberts, 
però amb portes obertes, per a facilitar que l'aire, circulant per entre 
els envasos, els mantingui frescos. 

És important que el fruit arribi ben fresc a la fàbrica. 

80 La uniformitat i igualtat dins d'un pot i la dels pots que porten la 
mateixa etiqueta, és una segona cosa a aconseguir després de la conserva- 
ció del caràcter natural de la fruita. 

La uniformitat només s'obté amb la tria, i amb manipulacions persis- 
tentment iguals, perquè la naturalesa no dóna la uniformitat, i malgrat 
això, el consumidor la demana. 

S'han de triar, en fer la producció de primera matèria, varietats defini- 
des i fixes, conreant-ne una sola sempre que siga pràctic. Sinó, s'han de 
combinar varietats que siguin ben similars, tot lo qual farà més uniforme 
el tipus. Això és indispensable quan es vol fer una conserva de qualitat. 

Sol començar-se la uniformitat dins de la fàbrica amb l'operació 
de tria de lo fet malbé, podrit, o massa madur, d'allò que està en normals 
condicions. 

Segueix la tria per tamany en tots aquells productes que el guarden 
definit després de la conserva. Tal passa amb els pèsols, espàrrecs i tots 
els fruits. De vegades, aquesta tria per tamany ja comença en el camp, com- 
prant-se allavors per tamanys. 

La tria per tamany a les fàbriques que el practiquen es fa més per medis 
mecànics, que no pas a mà. 

Per fi, en anar a empotar es fa una nova tria atenent el color, la madu- 
resa, i netedat de ferides i picades, posant separat lo. que és ben sencer i 
sense tara d'allò que no ho és. 

Feta la uniformitat en un producte, és més fàcil fer correccions de la 
qualitat. Així, una tongada de préssecs verosos, de pobre qualitat, afegint- 
hi un xarop més dolç, i coent-los un xic més, que no pas uns altres de més 
madurs i millors, se'ls apropa molt en aquests últims, cosa que es veu des- 
prés de la cocció. 

81 Com que la cocció tendeix a desfer les formes, i un producte de 
caires esfumats és una cosa de mala presentació, s'han de volguer varie- 
tats de carn forta, que resisteixin bé la cocció. 

En gairebé tots els fruits, per assolir això mateix es segueix la pràctica 
de collir-los un poc verds, de tal manera que no arribin ben bé encara en 
aquella maduresa que es desitja per a quan el fruit es menja fresc. 

82 L'addició de sucs (xarops o salmorra) que s'ha de fer a la majo- 
ria de les conserves vegetals, implica una constitució que sols pot definir-la 
el paladar d'un cuiner o d'un gourmet. 

La teoria hauria d'ésser que el suc addicionat quasi no canviés el 
gust del producte fresc. Anàlisis nombrosos i definits demostren que 
després d'empotar una fruita, o una verdura, esdevenen certs intercanvis 
entre el producte i el líquid vehicle addicionat, seguint una lenta marxa 

progressiva fins al cap de dos o tres mesos, en què s'arriba a un sensible 
equilibri. L'intercanvi és un fenomen osmòtic pel qual passen sucres 
dins de la fruita, a canvi de sals i aromes d'aquesta. Cosa paral·lela passa 
amb les verdures. 

El problema seria donar un xarop d'igual concentració de sucre que 
els sucs del fruit, a fi que es fes impossible el canvi osmòtic per igualtat 
de tensions. Encara que això, possiblement, no impedirà que agafi el gust 
de l'àcid o de les aromes de la fruita. 

83 Per a posar en clar això que acabem de dir que passa entre 
el xarop i el fruit, fins arribar a la igualtat de tensions de les solucions mer- 
cès al fenomen osmòtic, apuntem unes dades d'un anàlisi per exemple de 
ço que esdevé: 



Fruit 


Classe 


Nombre 
d'anàlisis 


Concentració 

del xarop 
en envasar 


Concentració 
xarop després 
de la cocció 


Promig 
de baixa 




Especial extra . 




40% 


22<5 o/o 


17 % 


Peres. . 


Extra . . .. . 


15 


30 » 


21 >» 


8 » 




Corrent. . . . 




20 » 


18 » 


2 » 




Corrent. . . . 




15 » 


13 » 


1*5 »> 



Aquest fenomen que, ho repetim, no s'acaba del tot fins uns mesos des- 
prés de l'empotat, varia d'intensitat no sols en relació a la espècie de 
fruita, sinó també a la varietat dins d'una mateixa espècie. I com queda 
clar, en els números apuntats, la intensitat és major com més distància hi 
ha entre la concentració del xarop usat, i la que té el suc de dins la fruita. 

84- Però la pràctica actual és de posar xarop de concentració arbi- 
trària, la qual sol ésser més alta com més àcida és la fruita, o més bona es 
vol fer la qualitat. 

A tall de mostra d'això, apuntem per als préssecs els graus que s'usen 
per la associació de fabricants de Califòrnia. 

Hi afegim, ja que vé a tom, altres de les característiques variables se- 
gons els tipus: 

PRÉSSECS GROCS DE PINYOL ADHERENT A LA POLPA 



Classe 


Número de peces de fruita en pot 
de 1 quilogram 


Grau de 
xarop 
% de sucre 


Estat de la fruita 


Fancy = 
Fantasia . . . 


Al menys 6, però no 
més de 12. En una caixa 
no es permesa una va- 
riació de quatre peces 
entre dos pots. 


55 


Fruit molt ben colo- 
rat. Madur, però que la 
carn encar no síga fonent. 
Fruita sens cap taca i mit- 
ges peces tallades ben si- 
mètriques. 










Choice = 
Escollit. . . . 


No menys de 6 ni més 
de 15 peces per pot. Els 
pots de una caixa no po- 
den diferenciar-se de 
5 peces entre un i altre. 


40 


Fruit ben colorat. Ma- 
dur, però que la carn no 
siga encar fonent. Frui- 
ta sens cap taca i mit- 
ges peces tallades simè- 
triques. 


òtanúara = 
Normal. . . . 


No menys de 6 ni més 
de 21 peces per pot. Els 
pots de una caixa no 
poden difrenciar-se de 
6 peces entre un i altre. 


25 


Fruit enraonadament 
colorat i lliure de tares. 
Peces enraonadament uni- 
formes en tamany, madu- 
resa i simetria. 


Second = 
Segons. . . . 


No hi ha límits per les 
peces o tamany. 


10 


Fruit passablement lliu- 
re de tares, i que siga 
passadorament uniforme 
en tamany, color i ma- 
duresa. 


Pie = 
Coca 


No calen tamanys. 


0 


Fruit menjable que no 
serveixi per a les classes 
anteriors. 

Això és per al pot americà dit 2 1 / 2 , el qual té 860 centímetres cúbics 
de cabuda, de tamany més petit que el pot de 1 quilo d'ací de Catalunya, 
però de mides proporcionals. 

Com es veu hi ha prou marge de variació dins d'una mateixa classe per 
a que el fabricant que vulgui, pugui establir encara subclasses. I així pot 
oferir, i és cosa que es fa, com és ara Especial, Escollit; Extra, Escollit; 
Escollit, caient els tres tipus dins de la classe Escollit, lo qual ja sap el 
comprador que s'avé a les característiques definides, i que ell desitja per la 
seva determinada compra. 

Això sol és marge suficient per a individualitzar una marca, i demés hi 
ha el fet de la varietat de la fruita, de la qualitat donada pel terreny, de la 
manipulació, i altres, que poden sempre servir per a fer distingir una marca 
de l'altra, encara que totes dues s'igualin en un determinat aspecte. 

Aquesta uniformitat dins d'una classe, acceptada per tots els fabricants, 
no serveix per altra cosa que per ajudar i facilitar les vendes. 

85 No éssent acceptada en el nostre país una graduació universal 
pels conservers, no és de cap utilitat el donar graus per a diferents fruits 
i classes, perquè no s'ajustaria a la pràctica de tots els conservers. 

De totes maneres, cal anotar que a Catalunya el grau més usat és de 
cap a 18° B, o siga als volts de 30 % de sucre. 

Noti's però ben bé que un xarop de dolçor encertada per a una deter- 
minada varietat, posa tant de relleu les seves qualitats, o les augmenta 
tant, que pot ésser l'èxit de la marca en que es vengui. 

Això que diem pel xarop és encara veritat per una salmorra i molt més 
per les salses dels plats fets, tals com faves estofades, pèsols amanits, etc. 

Per a fer els xarops es fa una solució mare molt concentrada que sol 
ésser mantinguda en calent pel vapor. A mida que es necessari se n'aboca 
de la solució mare, en un altre atuell, i s'hi afegeix aigua fins que és rebai- 
xada a la concentració volguda. 

Si s'han de obtindré diferents graus, és convenient disposar de diferents 
cubells porcel·lanats, col·locats a superior nivell de tal manera que, mitjan- 
çant la convenient canyeria, per gravetat vagi el xarop a dins dels pots. 

86 S'usa més que res l'areòmetre Beaumé per a saber el grau dels 
xarops que es tracten. Es cosa sapiguda que la seva graduació és arbitrà- 
ria. Seria més convenient usar areòmetres que indiquin tants per cent de 
sucre. Això facilitaria els càlculs de la quantitat de sucre necessària per 
una fabricació, i demés una graduació de tal mena impresa en la etiqueta 
d'un pot, diria al consumidor molt més que una graduació Beaumé, po- 
sem per cas. 

En lloc de transcriure aquí l'equivalència de graus Beaumé a densitats 

4 

o percentatges, val més recordar que en qualsevol agenda de física o quí- 
mica s'hi troben taules d'aquestes equivalències, igualment que la correcció 
per mor de les temperatures, cosa aquí d'importància perquè es treballa 
amb temperatures altes, 

87 És una dada interessant que cal tenir en compte pel fabricant, el 
saber quant sucre es necessita per la unitat caixa i per cada determinada 
densitat del xarop; es compren que siga així, per a poder guiar-se mi- 
llor en les compres de sucre, producte que és de valor i el preu del qual té 
importants fluctuacions. 

A tall de referència apuntem lo que es necessita pràcticament per caixa 
de 24 pots de 1 quilo, en xarop de grau 10 de Beaumé, equivalent a 20 per 
cent de sucre. 

Albercocs. . . . 2290 grams de sucre 

Cireres 2310 » » 

Peres 2220 » » 

Préssec partit . . 1920 » » 

» a trossos . 1850 » » 
Prunes ovals. . . 2240 » » 

» rodones. . 2520 » » 
Raïms 2590 » 

Com és de suposar aquests càlculs han de compendre el just percen- 
tatge de pèrdua en les operacions d'envàs. 

El sucre és indiferent que siga de canya o de remolatxa, però cal que 
siga absolutament net, perquè sols així podrà obtenir-se un xarop de la 
limpidesa i transparència que cal en un producte de primera. 

Si el sucre no es pot adquirir net s'ha de clarificar amb qualsevol dels 
clarifícants coneguts, com la albúmina o caseïna. 

A vegades en certes operacions de fabricació es perilla d'ennegrir el 
xarop, como és ara sempre que perilla de cremar-se. Aleshores un poc de 
metabisulfit de potassa en el xarop evita l'ennegriment. En tornarem a par- 
lar en tractar de les confitures. 

88 Les solucions de sals que s'usen per a les verdures, convé que si- 
guen fetes únicament amb sal de mar ben neta, per la raó ja anotada de 
la limpidesa del suc. 

Normalment la salmorra per les verdures sol ésser de 1 a 2 %, prete- 
nent-se sols donar un sabor pròxim al que cal per a presentar les 
verdures a taula. 

En algunes verdures, i en determinats casos, s'hi posa una solució de 
sal i sucre. 

En els plats fets s'hi posa una salsa determinada, a gust del fabricant, 
que sempre es cuída de tenir fixa. 

Sempre s'ha de vigilar com a condició més essencial, que el líquid 
vehicle, sigui transparent, llampant, net i sense brosses. 

Es solen usar pesa-sals que indiquen correntment percentatges de sal. 

L'esterilització 

89 Les conserves al natural que formen el volum més gros de la 
indústria conservera, i a les quals ens referim més especialment, exigeixen 
dos caps a lligar per a que és faci la seva conservació. 

L'un extrem és la perfecta esterilització de la matèria dins de l'envàs 
que és vol conservar. 

L'altre extrem és el simultani i perfet clos hermètic, del recipient inal- 
terable en que es posa la matèria conservable. 

Ambdues exigències tenen punts difícils a resoldre, però que cal siguin 
resolts à la perfecció per a que la indústria sigui tècnicament un èxit. 

90 No convé que l'esterilització sigui feta a una temperatura major 
de la mínima que mati els microbis, i fer durar l'escalfat sols el temps pre- 
cís per aconseguir-ho. 

La conserva de qualitat, aquella que conquereix el mercat, ha de com- 
binar la perfecta esterilitat amb la mínima cocció del producte. S'han de 
fer les conserves amb l'obsessió de que siguin tan esterilitzades com les 
del millor competidor, però menys cuites. 

I això és així, perquè la mínima cocció és proporcional al màxim color, 
gust, aroma, consistència del producte i transparència i netedat del líquid 
ambient: és a dir, proporcional a la qualitat del producte. 

Fent un estudi de la flora críptogàmica que acompanya els productes 
conservables, es podria determinar cas per cas la temperatura a que que- 
daria el producte estèril. A la temperatura convenient, i amb un cert espai 
de temps d'actuació, els microorganismes que són els agents causants de 
l'alteració, queden destruïts. 

El calor que és la causa esterilitzant, penetra des de fora del pot, cap 
al seu interior per senzilla radiació, i com que això no és un fet instantani, 
cal que al temps necessari d'actuació del calor per a que destrueixi tots els 
microorganismes, s'hi afegeixi el temps precís per a que penetri el calor 
fins al centre del pot. La suma d'aquests dos espais, és la del temps que el 
pot ha d'estar dins del bany coctor. 

91 La determinació de lo que triga la temperatura del bany a arribar 
al centre dels pots es fa, posant en un pot fet amb aquesta intenció, ple de 
la substància que es vol conservar, un termòmetre, la boleta de mercuri 

del qual se procura que estigui en el bell raig del pot. Es posa el pot a coure 
en un bany obert i rellotge en mà es fa una observació del temps que triga 
el termòmetre a marcar la temperatura del bany. Aquest temps, més el que 
es necessita perquè a la mateixa temperatura es faci la mort dels microbis 

que hi hagi continguts, més un augment de temps 
per a garantia, fan el total de temps a tenir 
en compte per la cocció (fig. 23). 

Aquest mètode per a fer tal determinació s'ha 
usat molt, però com que està subjecte a sen- 
sibles errors, en la tècnica d'investigació acurada 
s'usen altres aparells. 

Ací, en el nostre país, no solen estar dispo- 
sats a fer ni un ni altre sistema, i en el seu lloc 
es segueix el següent procediment per a fer tal 
determinació: es posen varis pots a coure en 
diferents condicions i temps, i després s'obser- 
va cadascun com se porta, podent així deter- 
minar-se a quina mínima temperatura o duració 
es fa una esterilització perfecta. Per accelerar la 
determinació de si aquests pots de prova són estèrils o no, és quan és 
útil disposar d'una petita estufa de conreu amb temperatures ben fàcilment 
controlables. N'hi haurà prou, generalment, amb tenir els pots per 15 dies 
a una temperatura de 35° C, per a que tots els gèrmens fora dels termòfils 
anc que és molt rara llur presència, es desenrotllin, coneixent-se la seva 
actuació exteriorment o sinó, obrint els pots, i observant la conserva. 

Si es disposa d'una petita cambra estufa com s'ha dit que convé, ales- 
hores, en cada cuita de productes de característiques diferents, se'n pot 
recollir una mostra representativa (uns quants pots) i posar-la a l'estufa. 
Així, abans que els pots no estèrils en donguin senyals externes, i en aquest 
cas s'imposa llençar-los, i abans no vingui l'estiu o el transport, temps 
en què els pots no estèrils se farien malbé, el fabricant ja determina les 
partides que no són de confiança, recoent-les a fi de deixar-les estèrils. 

92 Per a que l'esterilització hagi sigut una feina aprofitada cal que el 
clos de l'envàs sigui totalment hermètic, a fi que no hi hagi la possibilitat 
de reinfecció d'allò que s'ha deixat net, i estèril, amb la cocció. 

En els pots de vidre si el clos no és perfecte, no costa gaire de notar-ho, 
perquè a la més lleugera fermentació, deguda a la infecció permesa pel mal 
clos, la tapa salta. 

El tapat del pot de llauna (fig. 24) és de tal manera, que allò no pot pas- 
sar, i no es veu un petit forat que hi hagi, fins que la infecció que ell ha 
permès causa un bombat. 

La imperfecció del tancat pot originar-se al fer el pot, o bé en tancar-lo. 

Quan el pot és buit és fàcil determinar si és ben feta o no la tapa-fons. 
Hom es val d'una senzilla màquina (fig. 25) que mentre té el pot tapat i 
submergit dins d'aigua a través del tap hi injecta aire. Quan es veu 
traspuar aire del pot en forma de bambolletes*que pugen a través de l'aigua 
que el cobreix vol dir que el pot no és perfecte. 

Quan el pot és ple s'usen màquines neumàtiques per a fer una semblant 
determinació, però no són molt pràctiques. 

Enlloc d'això lo que convé fer, i es pràctica general, és afinar les mà- 
quines de tapar tot sovint amb pots buits que es comproven, i bo i afinades 
tapar tots els pots plens 
sens repassar-los. 

En l'ús casolà, i en 
la indústria també, una 
manera de determinar 
si un pot és clos her- 
mèticament, és fer-lo 
bullir, i de sobte sub- 
mergir-lo en aigua fre- 
da. Si el pot és foradat es veuran sortir bombolles d'un indret del pot, origi- 
nades pel vapor d'aigua que s'ha produït amb l'ebullició a dins del pot. 
Es això lo que es fa en provar pots buits quan s'afinen les màquines 
de tancar, havent abans posat un poc d'aigua en el pot buit al tancar-lo. 

93 En quant al temps que ha d'actuar el calor, l'experiència ha ense- 
nyat que no hi ha cap igualtat en el temps amb que el calor penetra dins 
d'un pot ple. Aquest escalfament del contingut d'un pot es fa per simple 
radiació; i quan en el pot hi ha líquid abundant hi actúa també el fenomen 
de convecció, o siga de corrents del líquid comprès, fent-se així més ràpid 
l'escalfat. 

La rapidesa de penetració del calor dins d'un pot varia en relació a 
tres factors ben diferents. 

I. L'envàs: Naturalment es comprèn que trigarà més a arribar al centre 
en un pot gran que en un de petit. En el primer hi ha més distància a recó- 
rrer fins al centre, i demés té menys superfície de calefacció en proporció 
al seu volum que no pas un de petit. La rapidesa és aproximadament en 
relació directa amb el quadrat del radi del pot. 

À igual cabuda el calor penetra menys ràpid en un pot de vidre que en 
un de llauna. 

II. Al contingut: Penetra més fàcilment, com més el contingut permet 
els moviments de convecció. Això és en relació directa de la major netedat, 
i mínima densitat del líquid que amara el contingut. 

Així és que resulta la penetració del calor en un producte empotat 
en aigua. El mateix producte s'escalfarà tant més difícilment, com més dens 
es faci un xarop en que se'l prepari. 

Un producte a peces petites, sempre i quant no en siguin tant que facin 
xaropós el líquid vehicle, permetrà més les corrents de convecció dins 
del pot, que no pas un producte a peces grosses. Posem per cas: els pèsols 



producte consistent dificultarà més l'escalfament, que no pas un altre del 
mateix producte, però que siga menys atapeït, i amb més líquid. Tal cosa 
és encara més accentuada en un producte envasat en sec, és a dir, sense 
líquid, i això és perquè l'aire és molt mal conductor del calor. 

III. A l'estat dinàmic del pot: En la majoria de les conserveries es tenen 
els pots quiets durant la cocció. Però en les més modernes conserveries 
dels Estats Units la cocció es porta a cap fent atravessar els pots per un 
bany segnint un rastre en espiral, prou llarg i a tal velocitat calculats per 
a que el pot ne surti estèril. Aquest moviment que per tant té el pot mentre 
es cou, agita el líquid interior, facilitant tant l'escalfat, que permet reduir el 
temps de cocció en un quint (V;,) del temps emprat estant els pots quiets. Com 
s'ha dit, aquestes reduccions del temps de cocció són altament convenients. 

Aquests tres factors influenciant la rapidesa d'escalfament del pot fins 
al centre, influencien per consegüent la total durada de la cocció. 




s'escalfaran més de 
pressa que els préssecs. 



Un producte com 
més mantingui la seva 
forma, i menys se des- 
faci en remenar-lo i cou- 
re'l, més fàcilment dei- 
xarà entrar el calor. Es 
pot presentar aquest 
cas en dues partides di- 
ferents de fruita, de les 
quals la més madura 
per mor de que amb 
més facilitat se defor- 
marà i espessirà el xa- 
rop ambient, retrassarà 
la penetració del calor. 



Figura 25 



Un pot molt apretat, 
materialment ple d'un 



94. Més a més de la rapidesa d'escalfament del pot, s'han de tenir en 
compte uns quants factors que influencien la durada que ha de tenir-se el 

pot a la determinada temperatura de cocció, per tal de que es faci la desit- 
jada esterilització. Es comprèn que això ha de dependre de lo que costin de 
matar els microbis que infecten el producte. Això està en relació de vàries 
determinants: com és ara la frescor, la naturalesa i la reacció del producte. 

La frescor del producte.— Un vegetal en eixir del camp té naturalment 
al damunt uns gèrmens vius molt fàcils de matar. Però així que es comença 
a remenar, que és quan es comença a ferir i alterar, es pobla d'altres espè- 
cies vives, que no li són normals, i que són molt més resistents al calor. 

Un producte alterat precisa una cocció considerablement de més durada 
o de més alta temperatura, tant perquè les espècies dels microbis són dife- 
rents, com perquè hi ha augmentat molt el número, i consegüentment més 
difícil és atuír-los tots. 

La naturalesa del producte.— És diferent per a cada espècie, i uns pro- 
ductes requereixen més llarga esterilització que altres, sens que hi hagi 
d'això una raó del tot evident. És un factor intrínsec, determinable sols per 
experimentació. 

Per aquesta raó, els fruits en general són més fàcilment esterílítzables 
que no pas les verdures. Entre aquestes, els pèsols són tipus de costosa 
esterilització. 

La reacció del producte —Una reacció àcida facilita l'esterilització. Això 
és veritat amb referència a haver de destruir bactèries i llevadures, que són 
els tipus més freqüents normalment en els vegetals. En canvi les mucedínees 
són fomentades per un medi àcid, donant-se el cas com és ara amb la pasta 
de tomàtec, que la considerable acidesa que té fa fàcil a tothora el desen- 
rotllament de mucedínees. 

El contingut en sucre dels productes faciliten l'esterilització; en canvi, la 
riquesa de fècules i midons la fan difícil. 

95 La pràctica corrent és esterilitzar les fruites a cocció en bany 
obert, i les verdures a sota pressió i més de 100° de temperatura. 

No pot precisar-se si és millor i més convenient fer la cocció curta i a 
alta temperatura, o bé fer-la llarga, però, a baixa temperatura. 

L'eficàcia esterilitzant de la cocció és proporcional a la durada de la 
cocció i a la temperatura a que s'eleva i això fa que els dos sistemes abans 
indicats s'usin amb èxit, perquè l'escursament de un dels factors és compen- 
sat per l'allargament de l'altre. 

Però encara que no hi hagi establerta una regla constant per això, en 
general pot donar-se com a corrent una tendència a donar llarga durada i 
baixa temperatura a les verdures. 

El sistema de tindalització o cocció fraccionada, en la indústria només 
és usada que en aquells casos en que es vol fer un producte de extra luxe 
que mantingui tot el seu gust i aroma. 

En la conservería casolana s'acut a la tindalització, quan no es tenen 
medis per augmentar la temperatura a més de 100°, i per lo tant caldria 
massa temps de cocció. Aleshores se pot adoptar de fer la cocció en tres 
períodes (tres dies següents, per exemple) que entre tots sumin només que 
un 60 a 70 % del temps que s'hagués necessitat en una sola cocció a igual 
temperatura. 

Havent-se de coure tots els pots imprescindiblement, és una pràctica 
aconsellable que al posar en el pot el líquid xarop o salmorra aquest siga 
ja calent. Aquest líquid s'hauria d'escalfar també després; però més que per 
això, convé, perquè així es facilita i acaba millor l'escalfat final del pot. 

96 Operacions generals de Tempotat. — Les que ací correntment 
s'usen, són: tria, empotat pròpiament dit, omplir de líquid, tapat i coure. 

En la pràctica de les modernes conserveries de l'estranger es fan les 
següents operacions: tria, escaldat, empotat, omplir, exhaurit, tapat, cocció 
i refredament, de les que no n'hi ha cap d'innecessària. 

97 Com que ço que no és comestible, com les pells, els pinyols, i les 
triadures usuals no serveix de res que siguen conservades o no, la primera 
feina general per a tots els productes, és la de deixar allò que es vol con- 
servar en estat d'ésser consumit immediatament, és a dir, net, triat i pelat. 

98 L'escaldament en els pocs casos que ací es practica, es fa perquè 
sinó els productes tenen un aspecte impresentable. Però té tals aventatges, 
que la fan una pràctica a seguir en tots els vegetals. Sobretot en les ver- 
dures, pot dir-se que és indispensable l'escaldament per a obtenir alguna 
qualitat. 

L'escaldament produeix els següents resultats: s'emporta de la superfície 
del vegetal certes matèries gomoses que hi ha normalment, i que si s'hi deixa- 
ven al dissoldre's en el líquid dins del pot, el farien amarg i menys transpa- 
rent i net; fixa fortament el color verd dels vegetals, i també l'aroma encar 
que aquest no tant eficientment; aquests dos efectes s'accentuen si es procura 
que el vegetal no permaneixi després de començat l'escaldat ni un moment 
fora de l'aigua en contacte directa amb l'aire. Ultra l'escaldat redueix molt 
el volum i fa els productes més blegadíssos i manejables per a enquivir-los 
dins dels pots (és un cas típic d'això darrer, en els espàrrecs i els bolets 
que són tan grèbols bo i tendres.) 

Tots aquests efectes de l'escaldat s'intensifiquen, complementant-lo amb 
un rentat en molta aigua completament freda. És a dir, l'escaldament és una 
pràctica necessària quan se vol fer qualitat. 

L'escaldament es fa en banys oberts a temperatura de cap a 80° C. que 
duren més o menys (rara vegada més de 5 minuts de temps) segons és el 



57 



producte. En productes que són molt delicats, a fi de conservar la forma del 
producte, l'escaldament es fa en vapor en lloc de fer-ho dins d'aigua calenta. 
Immediatament d'acabat el temps que ha d'estar en l'aigua calenta o en el 
vapor, es posa el producte dins de l'aigua tan freda com se pugui, i s'es- 
bandeix. 

99 L'empotament és simultani de la última tria del producte. Quan 
s'empota el producte és quan ve bé de fer una tria per qualitat, posant en 
pots diferents les diferents qualitats 
per color, forma, consistència, perfec- 
ció, maduresa, etc, mena de tria que 
no la pot fer una màquina, sinó que hi 
cal el seny de l'home. Més a més de 
tenir en compte aquesta tria, cal que 
els pots s'omplin amb igual manipuleig. 
No comprimint més ni menys un que 
l'altre i havent-hi en tots un producte 
triat i uniforme, poden produir-se pots 
de pes net i fins de número de peces, 
variant dins de molt curt límit. 

En els pots de vidre de luxe, la frui- 
ta s'hi posa amb precaució, i tractant 
que resti posada formant un dibuix que 
sigui de presentació. Es cuida que faci 
el dibuix dit d'espiga, que fa recordar Figura 26 

la típica forma d'una espiga (fig. 26). Els 

pots de llauna s'omplen deixant les conserves en qualsevol posició, fora de 
les superiors, que es procura col·locar curosament, amb la qual cosa 
es lograrà un bonic aspecte en obrir el pot per la seva tapa superior 
(fig. 27). 

1 00 L'omplenament es fa de manera que el líquid se prepari en un 
lloc elevat, i d'allí estant per l'acció de la gravetat i passant per canyeries 
es posi ja en el pot després que ja hi ha el producte principal. De líquid 
se n'hi posa que no quedí ben ple, sinó que quedí un espai de 4 a 5 m/m per 
arribar al broc del pot. Es deixa així un poc buit amb intenció, més buit com 
més gran és el pot. 

Això es fa perquè així és més fàcil tapar el pot, puix d'aquest es- 
pai buit de conserva la cocció n'expel·leix l'aire, quedant així amb un 
buit que facilita el tancat hermètic de la tapa, doncs disminueix el perill 
de què durant la cocció, per causa de la pressió interna no es reventin 
els pots. 

101 L'exhauriment consisteix en fer passar els pots plens per un bany 
de vapor durant un temps curt, només per a que s'escalfin a una tempera- 
tura de cap a 70 o 80° C. 

L'operació es fa amb un aparell ideat exprés per a això, i del què ja s'ha 
parlat en altre lloc, consistint en una caixa amb boques de vapor per a que 
quedí embolcallat en una atmosfera de lo mateix. 

L'operació de l'exhauriment reporta importants avantatges: Tendeix 
a assentar millor els productes dins dels pots fent així possible un ma- 
jor omplenat del pot dins del límit del buit 
que és de seguretat. En les fruites fixa 
el color i segons sembla també l'aroma, 
ambdues ben característiques, essent molt 
millorades en comparació als pots closos i 
cuits sense aquesta prèvia preparació. 

Expel·leix l'aire que hi ha dins del pot, 
involucrat en la conserva, en el líquid afe- 
git, i en l'espai de pot que havem dit que 
s'havia de deixar sense ocupar per la con- 
serva. D'això ve el mot que expressa aquesta 
operació, que no vol dir res més que un es- 
gotament, un exhauriment de tot l'aire que 
el pot contingués. 

Aquest efecte de l'expulsió de l'aire de 
dins del pot, es fa perquè mentres dura l'ex- 
hauriment, la calor que manté la conserva 
a punt de bullir, fa sortir-ne l'aire de dins, 
ocupant el seu lloc una atmosfera de vapor, 
que si es tanca el pot en aquest estat, des- 
prés en refredar-se i condensar-se l'atmos- 
fera de vapor que ocupa l'espai deixat buit 
de conserva, fa un buit que ajuda fortament a fer-lo hermètic. Aquest 
efecte és el més important de bon tros dels que s'obtenen amb l'exhauri- 
ment. Primer, perquè com menys aire, es a dir, oxigen lliure hi ha dins del 
pot, més costa de començar-se una reacció entre la conserva (els seus àcids) 
i el metall de l'envàs, i si es comença es desenrotlla amb més dificultat. Tant 
es així que algun tècnic diu que si es podia eliminar en absolut l'aire, se 
podria donar com garantida en absolut la conservació del producte. Sego- 
nament, perquè com més enèrgic és el buit que queda en el pot, més lluny 
està del moment en què l'hidrogen generat per reaccions entre el contingut 
i l'envàs, que acabem de dir que són coses possibles encara que la conserva 
sigui absolutament estèril, faci una pressió suficient perquè dongui un 
aspecte de bombat en el pot. Això, clarament es comprèn que es deu a que 

té més facilitat per a desenrotllar-se l'hidrogen fins que no s'arribi a notar 
la pressió cap a fora. I com que sigui degut a una o a altra causa, un pot 
bombat sempre és retornable, encara que no estigui fet malbé per una 
transformació microbiana, ve't aquí que també interessa fortament per 
aquest aspecte. Té tanta importància el què el pot de conserva tinguí un 
buit, que hi han punts en que' a les grans cases compradores i les dependèn- 
cies de l'Estat que consumeixen conserves, en fer les compres posen la con- 
dició de que els pots presentaran un buit determinat en m/m. de pressió 
amb la qual cosa saben que prenen una grossa garantia de qualitat. 

1 02 Pot portar-se a la pràctica aquesta operació, per medi de la 
màquina feta «ad hoc» o bé per dos més procediments que s'usen a Europa. 

Per l'un cal una tapa que al mig tingui una disposició que amb facilitat 
permeti obrir-hi un forat. Aleshores, quan el pot ja tapat es posa a coure 
i quan per l'ebullició ja hi ha una bona pressió a dins, (a mitja cocció poc 
més o menys) es treu el pot, s'obre aquest forat que hi ha al mig de la tapa, 
s'esventa la pressió que hi ha i tot seguit es torna a tapar el foradet obert 
per medi d'una gota.de soldadura. Llest el tapat es torna a posar a coure 
per acabar la pasteurització. Aquest mateix mètode es fa a vegades amb la 
variant de què el pot ple, però sense ésser tancat del centre, es fica dins 
d'una màquina que permet tancar-lo amb una gota de soldadura mentres 
sofreix l'acció d'una bomba de buit, la qual cosa fa un complet exhauriment 
de l'aire lliure dins del pot. 

Aquest procediment en l'una i altra variant encara és força usat en la 
conserva de peix i de carn, més que pels efectes que hem dit que produia 
l'exhauriment, per a evitar que es reventés el pot degut a la molta pressió 
que s'obté amb la llarga cocció o alta temperatura de cocció necessàries 
per l'esterilització d'aquests dos productes. 

L'altre mètode consisteix en passar primer el pot ple per una màquina 
de tancar, que sols fica la tapa, sense deixar-la closa del tot. Així es posa el 
pot a coure, i com que la tapa no es fica del tot, és posible que la pressió 
interna donada per la cocció expel·leixi l'aire de dins del pot. És lo mateix 
que passa en els pots de vidre. Immediatament de coure, i sense esperar a 
que es refredí, se repassa el pot per la màquina de tancar, quedant el tancat 
hermètic en aquesta última operació. Aquest mètode té l'inconvenient de 
poder permetre un vessament de contingut. No és gaire usat. 

1 03 Demés hi ha màquines que en tapar fan el buit al pot, logrant 
que el mateix buit mantingui la tapa fent clos hermètic. 

Aquest procediment en pots de vidre, entenem que anirà extenent-se, en 
productes com és ara melmelades i similars. Ja ara s'usa per exemple en 
pots de pernil salat, grassa i similars, que pràcticament no necessiten este- 

rílització; però que en sostreure'ls del contacte de l'aire, i no poguent-se per 
tant oxidar, es fan de més llarga i segura conservació. Per aquesta mateixa 
raó hem vist que l'usaven en l'empotat de nous trencades, i creiem que ani- 
ria molt bé per a tota mena de fruits secs en envasos de luxe. 

Per suposat, en aquests darrers casos esmentats no cal la pasteurització. 

1 04 Tapat— Respecte d'això ja se'n ha parlat. És molt necessària 
una constant atenció per a que els envasos quedin ben closos, cosa neces- 
sària, o sinó, és inútil fer l'esterilització. És una pràctica aconsellable quan 
no es disposa d'aparells per a provar els pots plens, l'afinar les màquines de 
tapar tot sovint, amb pots buits, que es poden probar si són ben tancats 
amb la ebullició d'aigua. 

1 05 La cuita és l'operació que requereix més atenció i precisa portar- 
la amb més seguretat que totes les que integren la preparació de conserves- 

Com que ja s'ha parlat dels aparells empleats per a fer la cuita, i de les 
condicions que fan variar la velocitat de temps de cocció, sols cal dir unes 
quantes precaucions a pendre. Cal controlar sovint els aparells de regula- 
ció de temperatura, pressions, temps, etc, amb els quals hom se guia. Cal 
que mai puguin assenyalar un error. Un error de un o dos graus en la tem- 
peratura de coure, pot equivaldré a una disminució de uns quants minuts 
en la durada de cocció, i si un i altre extrems s'havien calculat justos, i no 
cs fan efectius, en pot resultar una imperfecta esterilització. 

Si es pot, convé posar en els coctors, o autoclaus, un indicador automà- 
tic per suplir els operaris que es poguessin distreure. 

Tals controls poden ésser, com és ara, un timbre que soni a una tempe- 
ratura màxima determinada, o un registre que tanqui el vapor a un temps 
determinat. Sí no hi ha cap raó en contra, val més coure dins de bany de 
vapor, que no pas bany d'aigua mentre el vapor sigui humit. 

El líquid que s'ha de posar en els pots és convenient que sigui calent, i 
cal que lo mateix després d'aquesta que de tota altra operació en que s'es- 
calfi el pot es posi a coure sense previ refredat. La raó està en que, de dos 
pots posats junts a coure, l'un entrat més fred que l'altre, encara que triga- 
ran igual a arribar a la temperatura del bany que és la definitiva de cocció, 
emprò el més calent sempre estarà més estona a més alta temperatura, la 
qual cosa vol dir més factors per la esterilització. 

En una avaria de màquines o interrupció és més convenient coure els 
pots que són plens, que no pas esperar a poguer-ne fer una cuita plena. Si 
al mig d'una cuita, per una avaria els pots es tornen a refredar val més re- 
coure de nou, com si no s'haguessin escalfat gens. 

1 06 No creiem que es puguin assegurar unes temperatures i temps 
de cocció, garantitzats, absoluts i invariables, que siguin els més encertats 

per a casos no exactament determinats. Les determinants que hem explicat 
que eren a fer una temperatura i temps definits per a cada cas concret, són 
les que s'hauran de tenir en compte per a cada cocció en la realitat. 

Però sols per a servir d'indicació apuntem unes dades que poden ésser 
bones en pots d'un quilogram (tamany força corrent lo mateix en la famí- 
lia, que en la fàbrica) i a la temperatura d'ebullició a 100°: . 



Fruits 



Albercocs 

Caquis 

Cireres 

Codonys 

Figues 

Gers 

Maduixes 

Mores 

Peres 

Pinyes 

Pomes 

Préssecs 

Prunes 

Raïms 

Ribes 

Taronges • 

Bolets 

Carbassó 

Coliflor 

Escarxofes 

Espàrrecs 

Faves 

Mongetes. 

Moniatos 

Naps . . , 

Pastanagues 

Pebrots ..... 

Pèsols 

Remolatxes 

Tomàtecs 

Verdures (fulles com espinacs, etc). 



Temps d'escaldat. 
Minuts. 



1-2 

1- 2 
-0'5 

2- 3 
1-2 



1-2 
1-5 
1-2 
1-2 
1-2 
1-2 

1-2 
5 
3 
3 
8 
10 
10 
10 
5 
5 
5 



Temps de cocció. 
Minuts. 



15 
15 
18 
20 
25 
20 
15 
15 
20 
30 
20 
20 
14 
15 
10 
15 
90 
120 
60 
90 
120 
120 
120 
120 
90 
90 
30 
120 
90 
25 
120 



62 



1 07 Com que tenir un pot coent-se per dues hores és sense dubte un 
gros inconvenient per una fàbrica, ve't aquí perquè l'esterilització de ver- 
dures a temperatura d'ebullició és una cosa reservada gairebé només a la 
conserva domèstica. 

En lloc d'això, a la indústria s'usen autoclaus que en permetre una 
cocció a 120°-130° o a major temperatura, fa possible una molt més curta 
durada de cocció. 

En una agenda qualsevol de física es poden trobar les relacions entre 
les pressions de vapor i les temperatures; ja és sapiguda que l'ebullició de 
l'aigua es fa a major temperatura com major és la pressió que sobre la 
seva superfície s'efectua. 

S'ha de tenir en compte que és la temperatura i no la ebullició lo que 
cal precisar, i per tant en aquells casos en que per descens de pressió atmos- 
fèrica podria fer-se la ebullició a sota 100° C, caldrà fer alguna correcció. 
Més per a les realitats de la conserveria domèstica, que no per a la indús- 
tria, tingui's present que aproximadament per cada 295 metres que es puja 
sobre el nivell del mar, s'abaixa 1° C. el punt d'ebullició de l'aigua. Així és 
que a major alçària sobre el mar, més disminució de temperatura, i neces- 
sitat de que es faci la cocció més llarga. A la pràctica, per cada grau centí- 
grad de descens en la temperatura d'ebullició, s'haurà d'augmentar la 
durada, aproximadament 3'5 minuts. 

1 08 Feta la cuita, i suposant que ha sigut suficient en temps i tempe- 
ratura, per la esterilització, allavors no hi ha cap necessitat, ni convé que 
duri més l'acció del calor sobre els productes que es conserven. Es aquesta 
la raó de provocar el refredament immediat dels pots després d'ésser este- 
rilitzat. Així refredant s'evita que es perllongui la cocció. 

Les pràctiques de refredament són: Posar els pots en acabant de coure, 
dins de caixes de fusta, per espai de un a dos dies en petits pilots, espaíats, 
i en sales ben grans i amb circulació d'aire. Això com a mínim. Es comprèn 
que és millor que no pas apilotar-los directament en les grans estíves, apre- 
tades, en que es guarden al magatzem, on evidentment els costaria més de 
radiar el calor que guarden en sortir de la cocció. Una pràctica millor con- 
sisteix en posar els pots calents, en un bany d'aigua freda. I lo més modern 
és un dispositiu que permet l'entrada i sortida contínua dels pots, i la reno- 
vació constant de l'aigua freda. 

Àdhuc usant aquest bany fret i tot, és bo que els pots cuits es deixin 
durant un dia en una sala espaiosa i ventilada per acabar de refredar-se 
i perdre l'humitat del bany abans no es magatzemin definitivament. 

1 09 La generació d'hidrogen com a conseqüència de l'atac de la 
llauna pel material conservat, és major (la reacció és accelerada) a alta tem- 

peratura que a baixa. Així és que mentre dura la cocció pot ésser que es ge- 
neri hidrogen suficient per a fer aparèixer bufat el pot ja en sortint de coure. 
Això tot i essent molt rar, alguna vegada passa amb les fruites sobrades 
d'acidesa com és ara ribes, etc. 

Per aquesta sola raó cal provocar de seguida el refredament dels pots 
cuits la qual cosa equival a rebaixar la facilitats de que es generi hidrogen, 
i per tant disminuir el número de pots invendibles per aquesta causa. 

La major activitat de reacció donada pel calor, fa més hidrogen a la ve- 
gada que el calor en dilata el volum, explicant això el fet de que a vegades 
conserves fetes a la tardor i guardades bé tot l'hivern, en entrar l'ístiu per 
la sola acció de l'hidrogen presenten un aspecte bombat. 

Un altre efecte del refredat és l'obtenció d'un producte empotat més 
aprop del natural és a dir menys transformat pel calor. Cal recordar que el 
calor i la durada de la seva actuació a la vegada causa la mort dels micro- 
bis o esterilització de la conserva, i la cocció del producte, la qual cocció 
es causa de que es transformi el color, gust, olor o s'esmicolí o perdi la 
matèria conservada, tot en desmereixement de la qualitat, la qual per anar 
bé hauria d'ésser la natural del producte fresc. 

Es doncs necessari forçar el refredat del pot tan prompte com s'ha 
assolit la. temperatura i temps que s'han experimentat necessaris per l'es- 
terilització. Tot lo que traspassa això és un perjudici de la conserva. 

110 L'emmagatzematge s'ha de fer en sales lo més poc influenciades 
pels canvis atmosfèrics. Han d'ésser a prova de perills d'humitats, perquè 
són l'agent ambient que més aviat fan malbé un pot. L'humitat oxidant la 
llauna, acaba per arribar a fer-hi un foradet com picada d'agulla, i des 
d'aquest moment el pot està perdut. 

Per evitar aquest perill s'ha establert la pràctica de donar als pots ja 
plens un bany de laca que faci la llauna inaccessible a la humitat. Es fa 
això gairebé sempre amb els pots destinats a ésser embarcats pel màxim 
perill que aleshores hi ha durant la travessia per mar. 

L'emmagatzematge ha d'ésser ben ordenat perquè sinó com que es fa 
que encara no són etiquetats els pots, són molt possibles errors i canvis. 
Cada partida igual ha de tenir un registre amb una tarja on hi consti el lloc 
que ocupa en el local, el nombre de pots, la data de la seva fabricació, la 
qualitat, l'espècíe, i un espai reservat per a posteriors inspeccions. Aquesta 
tarja cal que tingui un duplicat en el llibre matriu, que es guardí a la oficina. 

Es posen en estives de pots iguals. Quan l'espai no escasseja les estives 
es fan ben amples de base i anant-se estrenyent en piràmide a mida que 
s'alcen les estives. Si l'espai és escàs, es comença amb una base definida de 
un nombre de pots, i es va alçant fins que es vol o pot: aleshores cada 
quatre pisos de pots tenen uns llistons ben plans i afinats, que serveixen 

per assentar-hi els pots no pel seu centre de base, sinó per l'extrem d'ella. 
Es dóna així tanta cohesió a la pila, que aquestes es poden alçar fàcilment 
en prisma perfecte fins a quatre metres d'alt. 

Organització de les conserveries 

111 El. fabricant conserver en havent cuidat amb la millor tècnica la 
seva fabricació no ho ha fet tot encara per a que la seva indústria sigui un 
èxit econòmic- Més a més de la perfecta elaboració ha de procurar amb es- 
pecial interès, de l'obtenció de primera matèria en bones condicions, i de 
donar una fàcil sortida als productes elaborats, tots aquests factors ben 
harmònicament relacionats, i lligats per una curosa administració. 

El fabricant amb prous medis econòmics, sempre si vol, podrà recórrer 
a la producció de matèria prima en finques que adquireixi o arrendi, i fent 
els conreus per administració directa. Però és cosa aquesta no molt comú. 
Surt més barat, ultra no requerir tant capital, el que els fruits necessaris 
siguin produïts pels pagesos de la comarca on hi ha la indústria. 

Quan la producció que espontàniament fa el país, és suficient per les 
necessitats conserveres, lo millor és anar a comprar al públic mercat, pro- 
curant fer contractes dels fruits en vegetació abans de madurar. Això per- 
met assegurar des d'abans de començar, la producció que es pensa fer. Per 
tals tractes calen agents de compres, que tinguin un bon ull a jutjar en 
verd la quantitat i qualitat que pot donar una plantació, perquè és molt 
corrent fer contractes de compra a ull, i sols un home hàbil per això podrà 
representar bé els interessos del fabricant. 

112 Quan els pagesos pel preu normal no farien suficient del fruit 
que és la base de la fabricació, aleshores el fabricant adopta el mètode de 
contractar amb els pagesos, el fruit abans de sembrar, i a un preu fixe. Ales- 
hores mercès a la garantia d'un preu conegut, es troben els pagesos que 
es posen a fer el conreu, encara que siguin poc o gens coneguts en la 
comarca. 

Aquesta manera d'assegurar l'aprovisionament necessari, és la més en 
boga en els fruits anyals. En tots aquests casos se sol fer firmar un con- 
tracte en que el fabricant procura assegurar certs extrems. Es reserva el fer 
collir quan creguí oportú, el no acceptar una producció major d'un cert límit, 
el refusar tot lo que s'entregui en males condicions, i algunes altres coses. 

Es sempre convenient que el fabricant avancí la llevor púix que així 
podrà assegurar la varietat que li convingui, i ja sol en el contracte de 
conreu reservar-se el dret a acceptar només una determinada varietat 

Quan no hi hagi una precisa experiència de les condicions locals, caldrà 
acudir a una agenda agrícola, per lo que fa referència a càlculs de produc 

ció per determinada extensió, llevor necessària per la sembra, etc, i demés 
dades d'aquelles que cal saber amb forta aproximació per a calcular una 
futura elaboració. 



113 Una dada que és d'interès perquè no es troba en les agendes 
agrícoles (estrangeres), perquè és d'un fruit a l'estranger poc produït, i en 
canvi aquí esdevé potser lo més important per la conserveria vegetal, és la 
referent a la producció de pebrots. 

En les bones terres dels vells regadius de la província de Lleyda, d'on 
surten els pots de pebrots més acreditats avui dia, es calculen que caben 
per hectàrea unes 27,000 a 30,000 plantes, que requereixen per produir-se 
uns 1,500 a 1,600 grams de llevor. Pensen allí que és una bona producció 
per hectàrea la de 15,000 a 16,000 pots de 12 centímetres. 

S'entén que es parla de pebrots de la varietat Calahorra o «Morró». 

114. Per a major facilitat de càlculs, és convenient que el conserver 
tingui les produccions per hectàrea, expressades en pots o en caixes. 
Sols per a exemple apuntem les següents dades: 



De 1 tona de peres de tamany 

gros en surten . . 
De 1 tona de préssecs 

» » » » albercocs. 

» » » » cireres. 

» » » » prunes. 

» » » » tomàtecs 



37 a 40 caixes 24 pots de 1 quilogram 

40 a 45 » » » * » 
55 a 58 » » » » » 
60 a 65 » » » » » 
55 a 60 » » » » » 
25 a 30 » » » » » 



1 hectàrea de pèsols.. . 200 a 210 » de 0'5 quilogram 

115 Demés d'aquests comptes de producció, que per a tenir el just 
valor que hom ha de desitjar, cal que cada fabricant els hagi comprovat pel 
seu cas, són útils també els índexs corresponents a les pèrdues i triadures: 

Així es compta que les triadures de peres representen de 30-35 %. 
» » » » de préssecs » 42-48 %. 

de tomàtecs » 30 °/ 0 . 

Els pèsols desgranats pesen 35 a 40 % del pes en tabella. 
Però en realitat la xifra índex més útil per a calcular avanços de fabri- 
cació, és el número de caixes promig per hectàrea. 



116 El pagament de les primeres matèries no és convenient ni pel 
pagès ni pel conserver que és faci per avançat. Lo corrent és que es faci 

cl pagament al comptat més o menys immediat contra entrega de primera 
matèria. 

117 Demés de la perfecta tècnica, s'ha de cuidar també de l'empleu 
de la mà d'obra. Cal un bon pràctic al front de cada una de les seccions, 
principalment les de coure, i de fer i tancar el pots. Tant com fer les 
operacions mateix, cal que les sàpiga vigilar i fer complir. Si la casa ho 
permet és millor que ambdós càrrecs siguin exercits per una mateixa per- 
sona. 

Com que l'abastiment de matèria prima no es pot fer tan metòdic, que 
no hi hagi mai cap interrupció, és convenient que sempre que les condicions 
socials ho permetin, se tinguin els empleats a tant per hora i a preu fet. 
Per la quantiosa mà d'obra que és necessita, en tot lo que la llei ho permeti 
s'haurà d'emprar dones i jovenets puix que és feina més entretinguda que 
no pas pesada la que han de complir. 

118 Fet tot per la excel·lent preparació de les conserves, encara s'ha 
de mirar com es té de fer la presentació externa per a que ajudi a la venda. 

Cal usar una etiqueta la més apropiada, la més frapant i la més simpà- 
tica. Es cosa, però, ben difícil de dir com ha d'ésser. 

En llocs on l'abundància de marques ha permès establir comparacions, 
algú ha estudiat quines etiquetes acompanyaven a les marques de més 
demanda comercial. Es diu, que s'ha assolit més èxit, amb aquelles el 
dibuix de les quals més suggereix la sensació d'un plat deliciós i apetitós. 
No s'ha d'ésser partidari de corones, ni segells, ni marques arbitràries que 
poc diuen al comprador; és millor una etiqueta que dongni una visió pene- 
trant de la utilitat del pot. 

Les etiquetes es posen a mà per obrers llestos, o bé s'usen màquines 
que ho fan a velocitat considerable. Aquestes van bé només per a pots 
cilíndrics, però fan una feina ben satisfactòria (fíg. 28). 

119 Per a l'expedició dels pots, es posen en caixes, clavades amb 
puntes, quan se les destinen a distàncies curtes, o bé precintades demés 
de clavades amb filferro o amb cinta metàl·lica, quan se les destina a llargs 
viatges, o a ésser embarcades. 

Actualment ací ja gairebé són acceptades per tothom les següents 
característiques de caixes. 

24 pots de 1 quilo en caixa tamany 42 X 31*5 X 23'5 centímetres 
50 » V2 » » » 40 X 40 X 23'5 » 

100 »> » » » 40x40 X23'5 » 

200 » Vs » »> » 40 X 40 X 23'5 » 



67 



Les caixes solen ésser de pi del país, fusta barata, i es solen comprar 
tallades sense muntar a les serradores del país. 

1 20 Altrament precisa acompanyar una etiqueta i una presentació 
encertada, amb una propaganda justament adequada a l'objecte a vendre. 
S'ha de saber fer la propaganda a base d'anar directament a colpir la pensa 
del comprador, que és la cuinera i la mestressa de sa casa. S'ha de suggerir 




Figura 28 

la idea de producte net i sanitós, fàcil i còmode, de ús útil per a casos d'ur- 
gència en convidats inesperats, de rebost permanent e inalterable per l'hi- 
vern o tot altre temps, de major variació en els àpats, de valor nutritiu o 
simplement dietètic. 

Per ajudar a que tot això sigui més efectiu, en fer una campanya d'anun- 
ci, està bé que s'ajunti a la literatura anunciadora, receptes culinàries, o de 
rebosteria, a base de les conserves anunciades. 

121 Hi ha fabricants que treballen a mans, és a dir, que tenen la 
comanda de fer un producte, per a un gran comissionista, magatzemista o 
altre fabricant, i que han de servir amb l'etiqueta ordenada pel compra- 
prador. Es aquesta una operació que es pot tenir en consideració, ma- 
jorment quan es va just de capital. 

Ací solen procurar els fabricants més aviat fixar el preu en considera- 
ció a les demandes del mercat, que no pas considerant el cost de fabricació, 
i és freqüent que ben aviat, a la tardor, procurin despatxar totes les seves 

existències als magatzemistes encara que moltes vegades fan vendes de 
futura fabricació. 

Valdria més que hi hagués en pràctica millors procediments comercials. 

1 22 Es un costum comercial establert arreu del món, que el fa- 
bricant es torní a fer càrrec, i per tant descompti de les vendes, tots aquells 
pots que s'han fet malbé abans d'anar al consumidor, encar que s'hagin 
fet malbé en poder del mateix detallista. 

A les fàbriques de més modern utillatge i més perfecta tècnica calculen 
que només han de comptar amb 1-2 °/ 00 de falles. Però parlant amb fabri- 
cants catalans, ens hem donat compte que el millor d'ací s'acontentaria 
amb que les seves falles no passessin del 1 %. 

Per lo tant aquí cal calcular una pèrdua per pots dolents d'almenys en 1% 

1 23 En quant a comptes hom comprèn que és bo tenir cada factor 
del preu desglossat, per a veure'n més fàcilment les seves variacions, i po- 
der-lo estudiar cada un independentment. 

Entre altres factors els més principals són: Despeses per matèria pri- 
ma. Despeses de combustible i aigua. Despeses de la maquinària. Despeses 
de força. Despeses de treball. Despeses pels envasos. Despeses pels líquids 
addicionats. Despeses de venda, d'administració, de caràcter general, de 
capital, d'asseguraments per collites, accidents, pèrdues, malvestats i altres. 

V. CONSERVES AL NATURAL 
Fruites al natural 

1 24 Les fruites al natural són aquelles conservades, que menys han 
alterat el seu gust, color, olor i consistència per obra de la conservació. Es 
presenten dins un líquid més o menys dolç, però mai gaire. No han de 
tenir altre addició que aigua i sucre. Aquest xarop mai, ni en el moment 
de posar-lo, sol passar d'una concentració de 50 % de sucre sigui o 27° 
Beaumé. Si són ben fetes, sols s'han cuit una vegada, i deixat tancades her- 
mèticament dins del mateix envàs en què es posen al mercat. 

Es la forma d'indústria conservera que més caràcter en té, perquè menys 
transforma els fruits. Es la forma de més extensió industrial, i que més 
grans desenrotllaments pot fer. 

1 25 a la conserveria casolana es bo classificar les fruites 

en tres grans tipus. Fruites molt àcides, fruites àcides i fruites poc àcides. 

En el grup de les fruites molt àcides hi ha les cireres, gerds, maduixes, 
magranes, mores, ribes i taronges. 

En el grup de les fruites àcides hi ha els albercocs, figues, pomes, prés- 
secs, prunes, raïms. 

En el de les poc àcides hi ha codonys, peres. 

Ja se sap per lo dit en la tècnica general, que com més àcid és un fruit 
menys costa de esterilitzar, i demés que s'hi sol posar un xarop de grau de 
sucre proporcionalment major. 

Segueixi's, doncs, aquesta guia en operar en envasos i fruita que no 
s'hagin tractat mai. 

126 P er a l a pràctica industrial poden agrupar-se les fruites en dos 
grans tipus. Fruites toves i fruites fortes. En el primer grup hi ha totes les 
diferents fruites a tall de mora, com les ribes, i demés fruita, la pell de les 
quals és tan delicada, que no cal ni es poden pelar per a empotar-les, i de- 
més que per llur poca consistència no poden ésser cuites sota pressió 
perquè s'esclafen. En aquest grup hi entren totes les fruites de color rosat, 
que s'ennegreix en contacte amb la llauna, i que per això requereixen envàs 
de vidre o bé de llauna esmaltada. 

En el grup de fruites fortes hi ha totes les altres, les quals s'han de 
pelar per a empotar-les, es poden coure a pressió (encar que no s'acostu- 
mi) i les més fortes de la sèrie, que són les pomes, peres, i codonys, a vega- 
des reben una més enèrgica cocció. 

Són dos grups que reben tractaments semblants. Però cal remarcar al- 
guns detalls per a cada fruita en particular. 

1 27 L'albercoc— L'albercoc si no és en el seu punt de madur, té 
poc color, i demés presenta una amargantor característica del fruit mentre 
és verd, faltant-li en canvi aquella aroma que li dóna el seu principal valor 
com a fruita. Però també és molt delicat de tractar si és massa madur, 
perquè es fon com una bolva de neu. Es la fruita que precisa més cura 
per a ensopegar-la en el seu just punt. 

Se parteix a mà usant ganivet, i fent per manera que es badi per on és 
marcada la sutura del fruit. Així es treu el pinyol fent que quedin dos mei- 
tats simètriques i de tall ben net. 

Si se'n posa gens de pelat hom no pot escapar-se de haver d'emprar 
albercoc verdós, l'únic que s'avé en aquesta manipulació. Se pela amb 
ganivet o bé de la manera que s'explicarà per al préssec. 

És una pràctica francesa, majorment per als albercocs confitats en 
xarop densíssím, el posar-hi una ametlla d'albercoc, que hi dóna un gust i 
laire característics. Més o menys, també es fa ací aquesta pràctica. Però 
això no és pràctica aconsellable per als albercocs al natural. 

La varietat més universalment usada és el «Royal». Els francesos donen 
nom al d'Aramón, vila prop d'Avignon. 

1 28 Cireres.— De cireres se'n conserven de dolces i d'agres (aquestes 
també conegudes amb el nom de «guindes»). Les primeres solen envasar-se 
amb pinyol o sense, el qual hom diu que dóna aroma. Les segones rarament 
s'envasen amb pinyol. 

El pinyol es treu a màquina o a mà, usant unes culleretes o graelletes 
que tenen la cabuda justa d'un pinyol. Els francesos n'arriben a envasar 
amb cua, i amb alguna fulla i tot. Sols se pot escursar el mànec, quan se vol 
destinar a candir. 

Si en elles s'usa un xarop massa dens, i s'hi aplica el calor massa ràpi- 
dament, és segur que s'arrugarà i contraurà el fruit, o fins se badarà, les 
quals coses són en perjudici de la qualitat. 

En la indústria és molt freqüent aquesta pràctica que segueix: Les cire- 
res sense cua ni pinyol es couen per uns moments en solució d'un bisulfít 
alcalí (preferentment el de potassa) que les decolora. Tot seguit se les posa 
en una solució neta de la mateixa sal fins a cobrir-les. Guardades així pas- 
sen molt temps sense que s'alterin. Aquestes cireres així guardades són 
molt usades per a fer candis. Quan es necessiten es treuen del bany conser- 
vador i es renten amb abundosa aigua. Queda un fruit blanc, insuls e insí- 
pid, però, macerant-lo amb xarop i amb un poc de color i aroma, se li 
torna a donar un aspecte de cirera desitjable. 

La solució de metabisulfit n'hi ha prou amb que sigui de 0'3 — 0'5 % 0 
quan se fa servir per decolorar. La pràctica de conservar amb aquesta solu- 
ció no és pas aconsellable. Per a fer cireres càndides se sol guardar-les 
dintre d'una forta salmorra. Abans d'usar-se s'han de rentar de la sal 
sobrera. 

La varietat més universalment usada és la garrafal «Napoleó» d'entre 
les dolces, i la «Montmorency» d'entre les agres. Qualsevol de les garrafals 
del país pot servir també. 

1 29 Codonys.— Els codonys han de pelar-se i triar, usant metall que 
no ennegreixi la carn. Si s'arriba a ennegrir, es pot netejar amb un bany 
de salmorra. 

1 30 Figues.— Les figues en la indústria solen pelar-se com els prés- 
secs. 

En la conserva casolana solen empotar-se sense pelar. En el cas que 
s'envasin sense pelar, se solen posar abans dues o tres hores en una 
salmorra lleugera, la qual serveix per a neutralitzar una mica el suc lletós 
agre que encara pot tenir la pell, a la vegada que, així es dóna consistència 
al fruit. Abans d'empotar, amb unes aiguades se n'emporta la sal. S'ha de 
fer algun petit tall o forat amb una agulla grossa a la superfície del fruit 
per evitar que amb la cocció es reventi. 

Ès una fruita que requereix envàs de vidre o metall esmaltat, perquè 
tendeix a ennegrir-se en contacte amb la llauna. Se fa desitjar una varietat 
de pell fina i ben carnosa. 

131 Gerds, Maduixes, Mores. — Aquestes fruites són de caracterís- 
tiques paregudes dins de la conservería. 

S'han d'operar ràpidament després de collides, perquè amb molta faci- 
litat se fan malbé. 

Solament les cal rentar en aigua clara corrent, o bé en esquitxador 
d'aigua, tretes les poques cues que quedin, i tot seguit empotar-les. 

S'ha de cuidar que un xarop massa dens no les arrugui i contregui, cosa 
que s'accentua més encara per un ràpid escalfat. De totes maneres, sols un 
xarop de cap a 35-40 % donarà tot el gust que cal en aquests fruits. 

Són fruits que no es poden coure ni llarga estona, ni a pressió perquè 
es farien una pasta. D'altra banda llur acidesa fa precís una cocció curta. 
Costa molt de fer que l'envàs quedi ple, i per això s'ha fet més o menys el 
sistema de coure-les uns dos o tres minuts en xarop, i llavors ja disminuït 
el volum, omplir els pots, tapar-los i estirilitzar-los. 

Han d'ésser vidre o llauna esmaltada, per a mantenir el color. 

1 32 Peres. — Hi ha dos tipus de peres. Les que quan són madures 
encara són fortes i s'han de rosegar per a menjar-les, i les que bo i madu- 
res són d'una carn sucosa i fonent. Sols s'ha d'aconsellar el segon tipus 
per a la indústria. 

És pràctica convenient collir la pera quan ha assolit tot el seu tamany. 
i només està trencant el verol; llavors es porta al magatzem per acabar de 

madurar. L'efecte d'aquesta pràctica és que es redueix el desenrotllament 
d'aquelles cèl·lules, a corpuscles llenyosos, que fan el principal inconve- 
nient de la carn de les peres. 

S'escapça la pera llevant la cua i el mànec; es pela a mà, treíent peces 
de pell de la cua cap al mànec, la qual cosa la fa de millor presentació. Se 
parteix pel mig, i, amb el ganivet especial per a treure el cor (fig. 29), es 
buida ben bé del cor i de les fibres llenyoses que hi pugui haver a continua- 
ció del mànec. Se posen de seguida en aigua per evitar l'oxidació que fa 
ennegrir la polpa. Encara millor que en aigua es bo de ficar-les en una 

solució de sal al l'5 % i esbandir-les en 
aigua clara abans d'empotar-les. 

Aquesta acció emblanquidora de la sal 
és igualment efectiva per a lespomes i els 
codonys. 

No precisa usar xarops massa densos. 
De vegades, les peres després de cuites 
presenten una color rosada rogenca. La 
causa d'això és, o bé que després d'empo- 
tades han sigut massa estona exposades 
a l'aire abans de tapar (i en aquest cas fins 
s'endureix la capa més superficial), o bé 
que estaven en un principi de fermentació 
en empotar-se, o que, i això és la cosa 
més freqüent, han estat massa estona sota l'acció de la calor, bé siga 
per massa cocció, o bé per haver retrassat el refredat. 

La color que han de presentar tot i es sent conservades és un blanc 
nacarat, un si és o no és transparent. 

S'ha d'aconsellar la pera d'estiu, grossa i forma de «Bon cristià». 

1 33 Pomes. — Les pomes s'han de volguer que no s'esfarinin en 
coure's sinó que mantinguin la pròpia consistència. 

Se pelen a mà o amb màquina; sol usar-se molt una maquineta per a 
buidar els cors. Aleshores se tallen en quarters, o petites llesques, i alguna 
vegada es deixen sense partir per a empotar. 

Cuidi's del metall per a tallar, que no embruti, i de fícar-les tot seguit 
de tallades, dins de l'aigua o solució salina, per a evitar oxidació. 

1 34 Préssecs. — És segurament la fruita que més s'empota. Hi ha 
préssecs de carn forta i pinyol adherit o melocotó, i préssecs de carn toba 
fonent i de pinyol solt, o mollars. Uns i altres poden ésser blancs o grocs 
de carn. Els de carn forta blanca són els dits gabatxos. 

En realitat el que més s'usa a la indústria i gairebé exclussivament, és 
el préssec groc. A voltes s'empota també algun mollar, però rarament, 
i més rar encara, cap que tingui la carn blanca. 

El préssec desitjable per a la indústria és un que síga d'una carn de 
groc pujat, sens arribar a coloració roja. La consistència ha d'ésser ferma, 
de carn de gra fi, petit no fibrós. El pinyol ha d'ésser ovalat i petit, perquè 

no deixi una cavitat massa gran, que fa que la meitat del préssec no pugui 
mantenir-se combat, aplanant-se en rodanxa, lo qual no és bonic a la vista 
(fig. 30). Aquest extrem s'accentua més si el que treu el pinyol no en 
sap prou. Demés és desitjable que el pinyol no deixi en la carn del seu 
vol estries roges, que són en perjudici de la vistositat. 

Convé que el préssec se deixí madurar a l'arbre, fins que ja estigui 
en bon estat menjable, sense que arribi a ésser massa madur, perquè 
aleshores difícilment tindria aquells talls de vores definides que ha de pre- 
sentar en obrir-se el pot. 

El tamany de préssec desitjable és un de gros, però no molt gros. 

Per a preparar-lo se fa un tall amb un ganivet, seguint la línia de sutura 
de les meitats, fins arribar al pinyol. Seguidament, amb una cullera espe- 

cial, que té la forma í grandària de mig pinyol ovalat i té les vores ta- 
llants, el pinyol se desfà de la carn (fig. 31). És una operació que reque- 
reix una mica de pràctica. En lloc d'aquest sistema, pot partir-se el prés- 
sec, pinyol i polpa, tot d'una amb un cop de tallant. Un cop partit es 
buiden les dues meitats del tros de pinyol que els hi queda. Després de tret 
el pinyol es pelen les dues meitats. El pelat se pot fer a mà amb ganivet- 
guarda (fig. 32). 

Algunes varietats de préssecs de pell poc adherent es poden pelar ficant- 
los per 2 o 3 minuts en una atmosfera de vapor, després de la qual la pell 
rellisca tota d'una peça. 

Quan s'han de tractar-ne grans quantitats, lo que es fa és pelar-los 
amb solució bullenta de sosa càustica al 075 - V5 %. La concentració del 

Figura 32 

lleixiu varia segons la mena i maduresa dels préssecs, i temperatura i 
temps en que actua el bany. Sol durar entre 20 i 40 segons. Així que és 
cremat i desorganitzat el teixit de la pell, es passen els préssecs per uns 
violents raigs d'aigua a pressió, amb lo qual se'n va la part cremada pel 
bany, deixant unes meitats netes i amb pelat molt fi. De totes maneres, 
abans d'empotar cal una sèrie d'esbandiments en aigua per a evitar que 
hi quedi gens de lleixiu. Préssecs d'arbres poc sanitosos, o que estessin 
exposats d'una cara molt al sol, o que hagin tingut una cocció massa 
llarga, poden presentar clapes rosades, o un color rosat, la qual cosa és 
un inconvenient per a la màxima qualitat. 

\ 35 Prunes. Les prunes més usades són la «Clàudia verda», i 
«Damascena». Per a la indústria es desitgen fruites rodones, més que no 
pas ovalade s, i en el color, verdós, groco rosat, però mai morat o negre. 

Se vol fruita que siga madura per a menjar, però que no ho sigui massa. 
No se solen pelar, i és corrent envasar-les, tal com surten de l'arbre, sense 
cua, però amb pinyol i tot. No se solen usar xarops gaire densos. 

Moltes vegades, conservades en aigua, van a parar a les confiteries, on 
se van confitant o candifícant a mida de les necessitats. 

Per això és preferida la verda, la qual se sol collir molt verda, i de 
vegades es conserven sense ésser tancades hermèticament, per medi del 
bisulfit de potassa, igual com s'ha dit per a les cireres. 

1 36 Raïms. — Sols s'usen raïms de gra gros i blanc en lo possible, 
perquè els negres perden molt el color. 

S'arrenquen les cues i es renten abans d'empotar. 

S'ha d'anar amb cura en la cocció, perquè amb facilitat la pell agafa 
un color ros de cremat. 

1 37 Ribes.— Vegi's lo dit per les mores i maduixes. 

No hem parlat res referent a les tries, graus i condicions per a tipus 
diferent, perquè no hi ha característiques generals que siguen acceptades 
per tothom. 

Els refusos de les fruites, com són els pinyols, es poden destinar per 
a combustible; es poden vendre als viveristes per a llevor; i ben secs a tot 
temps han tingut bona venda a Alemanya, on ne treuen l'ametlla per a fer- 
ne essències de perfumeria. 

Els cors, pells i triadures, es poden destinar a alimentació del bestiar, 
i quan és en quantitat i és possible, es poden portar a una destil·leria d'al- 
cohol per a que n'obtinguin per fermentació el que poden donar els seus 
sucres. 

Verdures al natural 

1 38 Les verdures al natural són a les conserves de verdures, lo que 
les fruites al natural són a les conservem de fruites en general. 

Les verdures en lloc de xarop com a líquid vehicle, porten una solució 
de sal, o cosa semblant. 

La naturalesa de les verdures fa que hagin d'ésser més cuites que no 
pas les fruites. 

Per a la conserva familiar poden desglossar-se en dos grups: Verdures 
d'alta acidesa, i verdures d'escassa acidesa. 

En el primer grup hi ha tomàtecs i ruibarb, que és una espècie de ver- 
dura parescuda a les bledes usada per a fer confitures. El pebrot s'assem- 
bla en aquestes. 

En el segon hi ha totes les altres. 

Cal guiar-se per la seva esterilització en lo ja conegut, que un suc 
vegetal àcid és més fàcil d'esterilitzar com més àcid és. 

1 39 Bolets. — Els més usats en el nostre país són els rovellons. Les 
tòfones també allà on n'hi ha. A França l'agaric, comestible produït per 
conreu. 

La feina més important d'aquesta conserva és el netejar-los. La seva 
mateixa constitució els fa ben arreglats per a retenir partícules de terra 
i arena, les quals trobades en menjar-los els fan massa desagradables. 



76 



L'escaldar-los fortament els fa més blegadíssos, essent bona pràctica de 
neteja l'esbandir-los a l'aigua freda. 

Els rovellons s'empoten procurant deixar sencers els petits; els grossos 
que no són gaire estimats, són posats en pots apart. Igual es fa amb els 
agarícs. En les tòfones, hi ha una grossa feinada a netejar-les de la terra 
que s'amaga en les rugositats i clivelles de llur superfície. 

Es trien per tamanys, es posen durant bastantes hores (12-20) a estovar 
dins d'aigua, després es netegen de la terra que porten a mà o per medi de 
màquina, i un cop repassades queden en estat d'empotar-se. 

Es couen en sec, és a dir, en un pot sens líquid, i amb una mica de sal. 
La cocció fa suar aigua a les tòfones. 

De vegades, en lloc de coure en sec, es couen en una salmorra forta. 

L'esterilització s'ha de fer més llarga que no pas per als altres bolets. 
S'ha de comptar amb 120 minuts almenys. 

Ja conservades les tòfones dins de pots, no estan encara a l'estat en 
que es posen al mercat. Se'ls hi sol posar dins d'un líquid barreja de diferents 
vins licorosos, en el qual han sigut bullides, després de treure-les dels pots 
en que s'havien conservat. Això ja és una derivació de la conserva al natural. 

Per a tots els bolets s'ha d'usar una salmorra ben forta. També s'hi usa 
molt l'àcid cítric: això en la indústria. De bolets se'n posen també en 
oli i en salses especials. 

1 40 C( >ls i colfflors. — Cal un perfecte triat i l'escaldat. Ben empa- 
cat, mantindrà més la forma. Ha d'ésser poc cuit. 

141 Escarxofes. — Les escarxofes cal que's lliurin a la fabricació 
de seguida de collir-les, perquè es ressenten aviat d'estar collides, fent 
un producte filagarçós i poc tendre. 

Es poden envasar senceres com s'acostuma a menjar-les, o bé solament 
el mànec i base del receptacle, es dir, sens les bràctees, que és la part més 
aviat fibrosa. 

Pensi's que aquest fruit en contacte amb el ferro dóna una alteració de 
color fent el teixit d'un negre desagradable. 

Es sol usar l'àcid cítric per a donar un color blanc tendre. 

1 42 Espàrrecs. — Els espàrrecs s'han de collir de la planta i empo- 
tar de seguit, perquè sinó, com més temps estan collits sense empotar, més 
presenten després un color groguenc, un aspecte més arrugat i revellit, més 
fibrosos es tornen, en lloc de la carn fonent de quan són ben tendres i 
més adquireixen una amargantor que els fa inacceptables. Si per força 
s'haguessin de mantenir boi collits, s'han de guardar en una sala fresca i 
espargint-los-hi aigua al damunt. L'humitat evita un poc tal envelliment. 

Cal que síguen blancs, es a dir, que encar no els hagi enverdit la llum. 
Més o menys també s'empoten les puntes verdes d'aquells trones que ja han 
estat un o dos dies sota l'acció de la llum. 

En collir-los cal que es rentin tot seguit, perquè qualsevol mica de terra 
que hi quedi enganxada, i s'hi assequi, és capaç de deixar-hi una taca. 

La preparació requereix el triat i escapçat de la cua, a la mida conve- 
nient pel respectiu envàs. De vegades els més grossos es pelen a mà. 

El previ escaldat és indispensable, i seguit del refredat en aigua freda. 
Això els hi dóna la convenient flexibilitat per a poder-los empotar. S'acos- 
tumèn a posar en pots quadrats, i sempre ben apretats en qualsevol 
forma de pot que sigui. Sinó és així, en moure el pot comencen a rodar, tren- 
cant-se i esmicolant-se, enterbolint a la vegada el suc en que són envasats. 

Com que el color més desitjable pels espàrrecs empotats és un blanc de 
marfil, ve't-aci que algú usa decolorants per a presentar-los més blancs. 
Sol usar-se per aquest fi l'àcid cítric. 

1 43- Faves. — En la indústria del país té una regular importància el 
conservar faves a la catalana. 

En pura teoria no són faves al natural, però de totes maneres cauen 
millor dins d'aquest grup que en cap altre. 

Són faves cuites amb cert amaniment, i envasades i esterilitzades. Es 
qüestió d'agafar faves prou granades perquè mantinguin la forma boi 
cuites, però no massa, perquè no es trobin dures de menjar. Es sol usar 
únicament el grà. 

La salsa o amaniment és la que els hi dóna caràcter, i és una cosa per- 
sonal i molt sovint secreta del fabricant. Entre mig s'hi sol posar petits 
troços de porc. 

1 44 Mongetes. — D'aquest producte es solen preferir els més petits 
tamanys que es troben, no pel tamany mateix, sinó perquè vol dir normal- 
ment un producte més tendre i més dolç. 

No cal remarcar que havent-se d'empotar aquest producte en estat de 
tabella s'han de buscar aquelles varietats que la fan més carnosa i que 
menys fils presenten. 

Es preparen escapçant les dues puntes, i si cal traient a mà els fils que 
tingui la tabella. La majoria s'empoten a trossos, i per això s'hauran de 
trinxar a mà o a màquina. Si s'empoten sense trinxar, allavors es posen les 
tabelles dretes com és ara amb els espàrrecs. 

Abans d'empotar, és precís l'escaldat, seguit de l'esbandíment en aigua 
freda. 

Aquesta verdura es sol colorar amb sulfat de coure. Respecte en això 
vegi's lo que es diu pels pèsols. 

1 45 Moniatos. — Com que és cosa que no es guarda, és bo per a la 
família el saber-los empotar. 

Es pelen o bé a mà, o bé tenint-los a l'acció de vapor per un quart, fins 
que es lleva la pell. S'empoten de seguida sense gens de líquid i es couen 
una molt llarga estona. 

1 46 Pebrots. — Ens atrevim a assegurar que constitueix aquest fruit 
la matèria prima per a la secció de més importància de la indústria conser- 
vera de tota Espanya. 

De converses amb conservers i de nostres impressions de la indústria, 
creiem poder assegurar que l'empotat de pebrot constitueix el 60 °/ 0 de 
tota la indústria conservera espanyola. 

S'usa única i exclusivament el pebrot dit Morró, i a Catalunya conegut 
també amb el nom de Calahorra, perquè d'aquest punt el varen introduir, 
encar que el seu boc d'origen sigui València, on acudeixen els fabricants 
per a renovar la llevor. Això darrer és una pràctica molt general, perquè 
ací al país degenera ràpidament. 

La indústria vol un pebrot ben dnlç, sense el més lleu sabor de picant. 

El que es produeix a l'horta de Lleyda reunint aquestes dues condicions 
més que el d'altres llocs, fa la producció d'aquesta ciutat, la més acreditada 
actualment. 

Demés es vol fruit d'una bona gruixudària de carn de forma ben fina, 
no massa grossos i totalment madurs. El color vermell -beu intens és un 
factor dels més requerits per la qualitat. Per suposat que es vol fruit sencer 
i sense tacar. 

Arribat a la fàbrica i triat si n'hi ha cap que no estigui en condició 
d'empotar-se, es posa al forn de escalivar. 

De forns d'escalivar n'hi ha de diferents tipus. Tots consisteixen en un 
tub de gran diàmetre, dins del qual hi ha una alta temperatura, per on s'hi 
fan travessar els pebrots valent-se d'un o altre medi. 

Hi ha els de tub inclinat, desplaçant-se els pebrots dins d'ell per gra- 
vetat, ajudat de la rotació que sofreix el tub. Hi ha els de tub horitzontal, 
en el qual els pebrots se desplacen de l'un a l'altre extrem, seguint el rastre 
en espiral d'un transportador de cargol sens fi que hi ha a l'interior del tub. 
Sembla que aquest tipus és el més extés (fig. 33). 

Ja hem dit que aquesta branca de la conserveria és la mes extesa 
a Espanya i en la que més hem evolucionat. 

Aquests forns d'escalivar són construïts a Catalunya. 

Demés com que moltes vegades la quantitat tractada ja ho permet s'hi 
anexíonen màquines complementàries per pelar, i altres disposicions me- 
càniques per a facilitar les necessàries operacions. 

De forns d'aquests horitzontals se'n cataloguen per a capacitats des de 
500 a 1,300 quilos per hora. 

Un dels constructors que més enllà han portat la mecanització per l'em- 
potat i conserva dels pebrots és la casa Xalmet, de Barcelona. 

Com se comprèn, la primera operació consisteix en fer-se coure i treure 

la pell dels pebrots pel procés dit de l'escalivat. En acabant, es porten a unes 
taules on es treuen a ma la pell carbonitzada o cuita, ajudant-se de gani- 
vets i molia aigua corrent. 

Tot seguit s'empoten. I aquí la indústria que ja és important, i que està 
més esperonada per la competència, és en el primer cas que veiem que tracta 
de fer classes. 

Per ara sols tria per qualitat. Té interès especial en empotar com a 
classe selecte, els ben madurs de més rojor, sens la més mínima senyal de 
grogor o altra tara. Va, en classe corrent, lo de menys color. Tots els fabri- 
cant ja fan aquesta selecció orientats en aquest sentit. D'aquí en vindrà 
segurament el triat atenent al tamany, a la gruixudària de carn, etc. 

En el pot de 12 cm. hi caben un promig de 8-9 peces. En el de 6 cm. hi 
caben 4 peces, s'empoten ben ràpidament, i sense cap mena de suc. Ells ma- 
teixos es presten per a fer una bona presentació. Amb igual rapidesa s'han 
de tapar, perquè l'estar empotats i oberts, fa que llencin massa suc i es tor- 
nin fads. La cocció usual per als pots de 12 cms. és cap a 30 minuts, en aigua 
bullenta, i els de 6 cms. cap a 22-25 minuts. Aquesta curta cocció suficient 
pel esterilitzat igual que al tomàtec els defineix més prop dels fruits, que no 
pas de les verdures. 

1 47 Pèsols. — Els pèsols ocupen el segon lloc en importància en la 
conservería mondial de vegetals. 

La varietat desitjada, ideal, és un que dongúi una abundant florida en 
un curt temps, és dir, que no floreixi escalonadament i ademés que trigui a 
endurir-se o que el desenrotllament de la tabella sigui ben lent. 

Això, tant com la varietat, ho fa el clima, el qual convé que sigui 
fresc i d'alta humitat atmosfèrica per a conrear-s'hi bé els pèsols de conser- 
va. Per això ací no podrem competir amb marques estrangeres en qualitat. 
Les nostres millors comarques per aquesta producció serien les contrades 
fresques de la província de Girona. 

Sí madura en aquelles condicions desitjables, es farà un pèsol més ten- 
dre i més dolç, que és justament lo que el consum prefereix. En canvi, un 
pèsol massa granat vol dir, un pèsol dur, i que el sucre que bo i tendre con- 
tenien, s'ha convertit pràcticament tot en midó. Ademés, es volen varietats 
que no caiguí enramar. Les varietats de gra rugós són sempre les més dol- 
ces, essent, per lo tant, molt estimables. 

Quan se treballen grans quantitats, pot gairebé eliminar-se el treball 
manual, habent-hi màquines per a fer totes les operacions de l'en- 
vasat. 

Es poden segar a màquina, desgranar a màquina sens previ arrencat de 
tabelles de la planta, triar, rentar, escaldar i empotar tot a màquina. La casa 
Navarre, de París, té un complet assortit d'això. En la gran indústria es fa 
una operació molt delicada, la del triar, encar que es faci a màquina. En la 
operació se separen els diferents tamanys, i amb això es pretén separar els 
diferents graus de maduresa. Però no es pot assolir en absolut aquest re- 
sultat, perquè hi ha grans que es queden més petits que altres quan són 
madurs. Passant-los per solucions de sal a diferentes concentracions, es 
poden separar els tendres, que són els que pesen menys, dels més madurs, 
que pesen proporcionalment més. 

Com més tendres són, més fan possible que el suc permaneixí clar i net 
després de coure. Els més avençats en la maduració, encara que no són 
els més tendres ni dolços, són en canvi els més aromàtics i nutritius, solen 
fer un suc tèrbol, degut al midó que es desprèn del gra. 

Els tipus no són gaire definits, en el nostre país, però convindria que 
se n'adoptessin de definits, que podrien ésser com els usats a França. Són 
escalonats així: 

Extra fins que travessen sedàs de forats de 6 m/m diàmetre 
Fins » » » 7 » » 

Mig fins » » » 8 » » 

Mitjans » » » 9 » » 

Grossos que no passen 9 » » 

Més o menys se segueix pels nostres conservers una tria com aquesta, 
però s'hauria de fer per a tots. Se'ls empota amb salmorra, i algú hi posa 
més o menys de sucre per augmentar la dolçor natural. 

També és verdura que s'ha sotmès al colorat artificial. Les nacions amb 
legislació moderna sobre matèries de sanitat d'aliments, ja no permeten 
la venda de verdures colorades amb sulfat de coure. Cada dia és major el 
nombre de partidaris de la prohibició del colorat. A Espanya mateix hi 
ha alguns municipis del nord, que ho tenen prohibit. 

S'han de preferir verdures que no siguin colorades per matèries estranyes. 

Si es fa un escaldat convenient, seguit d'un bon esbandiment ja es fa 
molt per al fixat d'un bonic color verd natural. 

S'havia provat la clorofila per a colorar les conserves verdes, però lo 
únic que ha sigut d'ús extens, i que encara s'usa, és el sulfat de coure. Se'n 
posa dins de l'aigua d'escaldar a raó de 0'05 %, o encara millor, en un bany 
apart a 0'05 % en el qual s'hi mantenen els pèsols, ja escaldats per mig mi- 
nut només, i tot seguit s'esbandeixen en aigua abundosa. Així és poca la 
quantitat de sulfat de coure que mantenen. 

S'ha de tenir en compte que els pèsols són de difícil esterilitzar però que 
el pòsit del fons del pot sol ésser en raó directa del temps que dura la cocció- 

1 48 lomàtecs. — Constitueixen, sens dupte, el volum més gros de 
les conserves vegetals, universalment considerat. 

La classe desitjable és una que siga de mig tamany més aviat que massa 
grossa, molt carnosa, i poc buida, dolça i de bella carn roja quan madura. 

Caldria una varietat que no calgués emparrar. Que sia de forma arrodo- 
nida i que maduri amb rapidesa fins al peciol. Si no és així, costa de pelar, 
i s'han de fer més triadures per a treure els trossos grocs no desitjables. La 
carn que siga macisa i no es fongui massa fàcilment. 

S'han d'empotar fruits ben madurs. 

La primera feina en entrar el fruit a la fàbrica és fer una selecció, posant 
de banda si n'hi ha algun de verdós per a que madurí i algun de excessiva- 
ment tuberculós per a dedicar-lo a fer polpa, i algún de podrit per a llen- 
çar-lo. Tot seguit se renten bé. Hi ha màquines que fan sofrir al tomàtec 
un potent esquitx d'aigua, fan un molt bon resultat. Tot seguit s'escalden. 
També es pot fer mecànicament. Després d'això, que si són ben escaldades 
es veu la pell deslligada de la carn desfer-se a grans trossos, es posen a' 
treure la base del peciol, i a remoure la pell que es desprèn. Es feina que s'ha 
de fer a mà. Cal també repassar clapes grogues o verdes que es vegin en el 
tomàtec, o qualsevulla tara. Com que representa un pes molt gros a carre- 
tejar el de portar a pelar i retornar els tomàtecs a la taula d'empotar, ve't- 
ací que és necessari en la gran indústria el trobar un dispositiu mecànic 
per a fer aquest transport. 

6 

Triades ja, i no empenyant-se a reventar-les, s'empoten. Hi ha cl perill 
d'omplir massa els pots. 

Es convenient empotar-les sense líquid de cap mena, doncs que el ma- 
teix fruit ja en donarà prou per a fer una regular presentació. 

No és gens aconsellable el ficar-hi aigua. Això sols fóra tolerable si es 
volgués empotar tomàtec sencer, amb pell i tot, cosa ben poc freqüent. 

Lo més freqüent és omplir el pot després d'ésser ple de tomàtec, amb suc 
de tomàtec mateixa, preparat per un o altre medi, i que és net de llavors i 
de pells. En aquest suc s'hi posa sal per a fer-la suficient salat, i alguns con- 
servers hi posen igual quantitat de sucre, a fi de fer més dolç el tomàtec. 
Després de l'exhaurit, es tapa el pot, i es cou. 

Per la acidesa i demés característiques que l'apropen a les fruites, no la 
cal coure tanta estona com les altres verdures. Sol ésser segons el casos de 
25 a 35 minuts. Mentre que en la majoria de les verdures es aconsellable 
que es coguin a pressió de vapor, no ho és en aquest cas, perquè tendeix a 
fer-se una pasta informe, en lloc de deixar definides peces de fruita, com 
cal. Demés una cocció massa llarga tendeix a disminuir la roentor natural 
del vermell de la carn del tomàtec, per a fer-li pendre un roig rovellat lleig a 
la presentació. Les triadures del pelar s'utilitzen per a fer el suc de reomplir 
els pots, o bé per a fer derivats de tomàtec com ja s'explicarà més enllà. 

1 49 Verdures.— En aquest grup interessa compendre-hi les fulles tals 
com espinacs, bledes, agrelles i demés similars. Calen les operacions gene- 
rals per a verdures, rentar, triar, escaldar per a fixar el verd, empotar, 
posar líquid, tancar i coure. Els hi cal una cocció mitjanament llarga. 

Sí se'n sap disposar bé en totes les triadures i refusos de verdures s'hi 
pot trobar excel·lent alimentació pel bestiar. Especialment és cert en els 
fruits tals com els pebrots i tomàtecs. 

VI. LES DEMÉS CONSERVES VEGETALS 
Derivats de fruites 

150 Ho repetim una vegada més. Al nostre entendre sols l'as- 
pecte de les conserves al natural constitueixen la verdadera indústria con- 
servera. L'aspecte dels derivats, tant més com més transformada queda la 
primera matèria, podria enquibir-se en una classificació d'altres indústries. 
En quant a les fruites, com més transformacions sofreixen, més es pot dir 
que tenen la característica d'operacions de confiteria. 

En elles ja és més important l'estat de cocció i podríem dír-ne la feina 
de cuiner, que no pas l'esteritlització, la tria i la presentació. 

Però moltes vegades en la pròpia indústria conservera hi ha seccions 
importants, dedicades a algun tipus dels derivats, i fins cases que sols 
actuen en un dels tipus de derivats. 

151 Utillatge per a les indústries de la confitura.— Abans de passar 
endavant creiem convenient de parlar de l'utillatge que es necessita pels deri- 
vats de fruits, puix que hi ha alguna cosa de la que no se n'ha dit res encara. 

Es essencial una màquina per a esfarinar la fruita, puix es necessita 
aquesta per a diferents tipus 
de confitures. Les que s'usen 
per això, i per a fer polpa, etc, 
de tomàtec, treballen segons 
igual principi, i moltes voltes 
s'usa la mateixa màquina per 
als dos tipus de fruits indi- 
cats. Abans es sol haver trin- 
xat també a màquina, (fig. 34.) 

Per a fer les melmelades 
s'ha de disposar d'una mà- 
quina que siga capaç de fer 
fíníssims talls de fruita que 
s'han de- barrejar entre la 
massa de la confitura. 

Una cosa corrent és dis- 
posar d'una premsa, amb els 
complements necessaris per 
a poder esgotar els fruits 
si convé, per a fer sucs 

o qualsevol altre derivat. Figura 34 

Dispositius i útils per 
Lo mes característic d 




Figura 35 

1 52 Polpa de 
Fruites. — Primeramen t 
parlem de les polpes. 
Potser en realitat 
s'haurien de classifi- 
car entre les fruites al 
natural, puix que la 
preparació és més 
d'aquelles que no pas 
de les confitures, pro- 
piàment parlant. 

Las polpes són 
fruites sobre-madu- 
res generalment, que 
s'empoten sense cap 
mirament a que quedin 
senceres. Sols s'en se- 
para el pinyol i la cua, 
però s'hi deixa la pell, 
i es cuida poc de se- 
parar-ne les tares. No 
s'hi afegeix líquid de 



a filtrar. 

'instal·lacions dedicades en aquesta indústria són 
les bateries de perols de coure. Són perols de 
coure amb doble fons, per J'inter-espai del qual 
hi circula el vapor que escalfa. 

Es convenient que vagin proveïts d'un dis- 
positiu de pales rotatòries amb el fi de remenar 
la pasta que es cou i així dificultar el cremat, 
que sinó seria freqüent. Per a fer més fàcil la 
cocció es solen fer les calderes de molt diàmetre 
i de poc fons (fig. 35). 

Aquest tipus de perol va deixant lloc en 
totes aquestes indústries al perol al buit, o con- 
centrador al buit. D'això hi han tipus compli- 
cats, i cars, que permeten fer molta capacitat i 
a poca temperatura, en benefici de la qualitat i 
aroma del producte. Són especialment usats per 
als derivats de tomàtec, però comencen a usar- 
se en les millors fàbriques de melmelades 
similars (fig. 36). 




Figura 36 

cap mena. S'empaquen en envasos de 5 o 10 quilos, i tot seguit es posen 
a esterilitzar. 

Encar que és pràctica corrent de fer anar a parar a les polpes tota la 
fruita d'inferior qualitat, i potser les triadures, no s'ha d'abonar, sinó que 
pensem que caldria que es definissin també tipus. Potser s'hauria d'exigir 
un percentatge de mitges peces dins la massa de polpa. L'avaricia dels con- 
servers de polpa d'algun lloc de Espanya, que barrejaven carbassa a la 
polpa d'albercoc, ha fet un descrèdit per aquesta polpa. 

Les fruites que s'han despatxat molt per aquesta indústria han sigut 
les prunes i albercocs. Amb més moralitat industrial igualment s'arribaria 
a crear una demanda per a taronja, préssec, figues, etc. 

La polpa va a parar a les confiteries, on la fan servir de base per a fer 
les seves pastes i melmelades. 

Les polpes no sofreixen més transformació que la fruita al natural. 

1 53 Sucs i mostos. — Sucs o mostos són els sucs de fruita, sens 
addició de sucre. Qualsevol fruit que es trinxi i escorri o premsi, donarà un 
suc, que podrà esterilitzar-se, i així conservar-se més o menys temps amb 
els gustos i aromes de la fruita fresca. 

Sempre que hi ha una gran producció d'una fruita es pot usar aquest 
medi per a disposar de grans quantitats, i fer-ne un producte útil. Així entre 
nosaltres és conegut ja el most estèril de raïm, i no és estrany sentir a 
parlar de cidra sens fermentar, i de most de taronges o llimones. Igualment 
es podria fer amb tots els altres fruits. 

Els tipus o fins de la fabricació són dos. El fer most pel consum directe, 
o fer most per a ésser transformat en confitures a mida de les necessitats. 
El primer serà sempre el d'un operat més delicat. 

La preparació consisteix normalment en aquestes operacions. 

Trinxat de fruita.— Es fa a trossos menuts a fi que pugui cedir millor el suc. 

Lleugera ebullició. — En les fruites fortes amb el fi de estobar-les, el 
mateix que en totes les altres quan es tracta de obtenir un producte for- 
tament colorat i de molt gust. Les fruites fortes es posaran a bullir amb un 
xic d'aigua a fi de prevenir el cremat. 

Premsat. — A fi de que la fruita cedeixi tot el seu suc. 

Decantat. — A fi de que el colatge que s'ha fet amb el repòs es pugui 
separar i quedi un líquid més net. Això mateix es fa amb centrífugues peti- 
tes semblants a les desnatadores. 

Filtrat per aclarir i netejar el líquid.— Es sol fer a través de paper, i 
ajudat de terra d'infusoris. 

El most que es vol guardar per a transformar-lo en confitures, haurà 
sigut extret, prèvia ebullició del fruit, i valdrà més que no sofreixi el filtrat 
de què parlem. 

Tot seguit ficat en envasos i esterilitzat. Aquesta és la dificultat major 
de l'envàs de mostos, perquè la cocció que donaria l'esterilitzat, amb molta 
facilitat transforma el most. L'ennegreix, li fa perdre el gust i l'aroma en 
considerable extensió. Per aquest motiu és dificilíssim fer mostos de ta- 
ronges, llimons, pomes, pinyes i altres. 

Se salva un xic la dificultat, fent l'esterilitzat a baixa temperatura cap 
a 60-70° i per llarga estona. Recordí's que cal l'esterilitzat, i el tancat her- 
mètic per a la conservació, puix que no s'hi afegeix sucre. 

Sembla que dóna alguns aventatges el dissoldre un xic d'anhídrid car- 
bònic en el líquid, però fent també l'esterilitzat. 

Referent al most de raïm, la precipitació de tartrat pot donar-li un as- 
pecte poc vistós. S'evita o bé per diferents decantaments, o bé per un total 
despullament obtingut a base de calç. 

Allí on hem vist important aquesta indústria, cuiden sobremanera de 
fer un most que siga ben agradable al paladar. 

El volen ben aromàtic, ben sàpid, i justament dolç. Per això fan una 
barreja de raïms, predominant els d'espècies americanes. No els agrada 
l'usar el moscatell perquè entenen que faria un most empalagós per lo dolç. 

1 54 Xarops. — Els xarops són una gradació dels mostos cap a un 
derivat més distanciat del fruit de que procedeix. Venen a ésser un most de 
fruita que rep una gran quantitat de sucre dissolta. Reben diferents tracta- 
ments que desvirtuen la seva naturalesa, o després de tot's'esterilitza, encar 
que el sucre contingut el fa gairebé infermentable. Es destinen a anar a les 
confiteries per a donar gust o bé a les fàbriques de begudes, per aromatit- 
zar ses millors produccions a nom de fruita. 

Com queda dit, aquest producte no es destina a ésser consumit tal 
como és, sinó que es dilueix sempre en aigua o altre medi abans de consu- 
mir-se. Això ja fa comprendre que es necessitarà que el producte sigui d'un 
fort gust o aroma, o d'un i altre. Per això caldran fruits que puguin donar 
ambdues coses, i totes les cures de l'elaboració aniran encaminades 
a obtenir aqueix resultat. 

Es trinxen a màquina, i per suposat després que s'ha fet una tria més 

0 menys exigent de parts dolentes i demés. 

Com que es requereix color en tots el xarops, és usual el posar fruit 
trinxat (queda entès que el fruit és amb pell i tot, que és on s'aguanta el 
color), a bullir a poca violència, en una caldera oberta, remenant per a que 
no es cremi. Aquesta operació s'allargarà en relació al color que es vulgui 

1 lo que costi a la fruita de^cedir-lo. 

Després es filtra i premsa amb el fi de separar la brisa del suc, que és, 
lo que es busca. 

Una feina importantíssima serà la de refiltrari aclarir el líquid resultant 

a fi de que quedi clar i llampant. Es pot fer ús de totes aquelles operacions 
que són reconegudes bones per a filtrar i clarificar líquids orgànics. La 
experiència no ha assenyalat aventatges per a una o altra d'aquestes ope- 
racions. Si es pot es fa amb el filtre, i sinó amb els claríficants que precipi- 
ten totes les brutícies, tals com l'albúmina, caseïna, terra d'infusorís, etc. 
Però han de usar-se lo més just possible, perquè en aquestes operacions es 
perden molt les qualitats del suc, tals com color, gust i sabor. 

Alguns casos se sol despullar el suc de part del seu àcid. Es fa po- 
sant-hi calç en la quantitat que convingui per a la reducció buscada, fent 
f bullir la barreja, i després deixant, que es faci un precipitat, que es separa 
per decantació. 

Tot seguit es fa la concentració. Quan no cal mirar al preu sinó a la 
qualitat solament, com en el cas de fer-se per a la família, s'hi afegeix sucre 
fins a la densitat que es vol. 

La densitat sol ésser de 38-40° Beaumé, és a dir, fins que el mateix 
sucre la impideixi de fermentar. 

En la indústria, per arribar en aquesta densitat lo que és fa és concen- 
trar el líquid, per medi del calor en una caldera oberta, i en les millors 
instal·lacions, per medi de calderes al buit. Aquestes permeten operar a 
baixes temperatures, i obtenir millors productes. 

Un altre mètode de concentrar és el de separar-ne aigua, per medi de 
gelar la massa, i després de trinxada, centrifugar-la, per a separar l'aigua 
pura, de la solució del fruit. Açò es fa en diferents vegades. El cas és que 
amb aquest procediment no s'ha pogut passar d'un cert límit de concen- 
tració, que és de cap a 31° Beaumé, que no és suficient per a mantenir el 
xarop sens fermentar. Però aquest procediment és de promesa, perquè 
permet obtenir un producte molt aromàtic, i de millors qualitats que per 
cap altre procediment. Fins barrejant xarop concentrat al buit, s'obté una 
qualitat molt superior. 

De totes maneres, és aconsellable tancar el xarop hermèticament i este- 
rilitzar, a fi de prevenir el que es facin floridures a la superfície. 

La indústria de xarops és petiteta, i per bé del secret amb què la porten, 
poc és conegut de les possibles sofistificacions que es facin. 

155 Gelatines. — Tal com es fan semblen la immediata gradació 
dels xarops, encar que poc s'assemblen en l'aspecte. 

Són les gelatines un producte que donen la impressió de cosa presa, 
encar que no tenen el tacte i consistència d'una grassa o d'una cera, sinó, 
que més bé són de tacte sec i consistència més bé elàstica. Es una consis- 
tència parescuda a la de la clara d'ou presa, a la gelatina de carn; com 
millor és, més tendra, i més tremoladissa té la consistència. 

Això s'obté gràcies a la combinació en proporcions adequades de quatre 

matèries, que són pectina, àcid, sucre i aigua. Amb això produït sintèticament 
es podria fer gelatina, que sols es diferenciaria de la de fruites, pels elements 
sàpids, olorosos i colorants que elles porten, i que hi reuneixen en el procés. 

Els elements factors, es troben en certes fruites en quantitats suficients, 
fora del sucre, que normalment s'hi ha d'afegir. En moltes altres fruites hi 
falta demés un dels altres dos elements principals, pectina o àcid. 

La pectina és l'element que en presència d'àcid fa una especial combi- 
nació amb el sucre donant aquella consistència dita. Es troba la pectina 
sols en certs fruits, en quantitats hàbils, i és continguda dins de cèl·lules 
especialment localitzades dessota la pell, i en el cor de la fruita. És més 
abundosa mentre la fruita és verosa,per a disminuir de nou(a còpia de trans- 
formacions) així que la fruita és madura, i passa a sobremadura. La matè- 
ria en qüestió s'arriba a treure de dins de les cèl·lules, reventant aquestes 
pel calor, i fent de manera que el líquid seu arrocegui el contingut. 

Amb les següents proporcions es pot fer gelatina. Pectina de 1*5-2; 
àcid, 1; sucre, 65-70; aigua, 27-33, per %. Això és de valor força aproximat. 

Les ribes, gers, mores, pomes, raïms híbrids, arbossos, taronges i llimons 
poden gelificar sols amb l'addició de sucre. Els raïms verdosos, codonys, 
peres verdoses, nespres, guaiaba i figues verdoses gelifiquen més difícil- 
ment. Tots els fruits àcids, com magranes, cireres, albercocs, etc, gelifiquen 
si se'ls hi afegeix pectina. 

La preparació consisteix en: Trinxar el fruit, sols separant les cues i 
trossos en mal estat de conservació, però tenint cura que es separin les pells, 
i grans de la fruita, lo qual dóna molta pectina. S'ha d'agafar fruit verdós, i 
sí no se'n té a mà, posar una barreja de fruit ben madur amb un xic que 
encara siga verd. 

Posar a bullir, amb aigua a cobrir, pels fruits secs, i sense aigua, pels 
que el seu suc mateix no els tindrà en el perill de cremar-se. Es bull per 
una bona estona, a poc foc, i remenant. 

En els fruits de molta pectina com són les ribes, pomes, taronges 
(d'aquestes se'n treu la pell groga que donaria molta amargantor, deixant'hi 
no més la blanca interior) i codonys, se sol fer dues o tres vegades l'operació 
de bullir la fruita amb noves aiguades les quals cada vegada se n'emporten 
matèries, pectina i àcid per a poder servir per a gelatina. Però a cada nova 
operació el suc resultant és més pobre. Aquesta ebullició se sol fer durar 
segons els casos més o menys d'una hora. 

Després s'agafa tota la polpa amb el suc, i es posa a colar en una 
bossa de lona forta, o tela ben espessa. S'ha de deixar que es coli sola 
sens ajudar-ho amb pressió de la bossa, perquè el resultat encar que colés 
més suc, seria més brut, i com que aquest suc no es pot despullar amb 
clarifícants perquè s'emportarien la pectina, quedaria un suc massa brut 
que en faria ressentir la qualitat del producte final. 

Per a us domèstic, i en la indústria gairebé sempre és el mètode més 
seguit, s'entera hom de la riquesa del suc en pectina, fent una barreja en 
quantitats iguals (una culleradeta) de suc i alcohol. Aquest precipita la 
pectina, destriant -la de l'aigua on estava en suspensió. Segons sigui 
la riquesa del suc, es veurà que es forma una massa gelatinosa, o bé sols 
unes bolves, llefiscoses dins el líquid. Llavors la pràctica haurà de dir, més 
que altra cosa, la quantitat de sucre que s'ha d'afegir per a fer una bona 
gelatina. Se n'hi afegeix segons aquests principis, més sucre com més gela- 
tina té, i menys sucre com menys n'hi ha, precisant en aquest darrer cas 
que el suc bulli, és a dir, es concentri per arribar a la convenient proporció 
per a gelificar. Sol ésser qüestió d'afegir-hi sucre per 80-90 % del pes del 
líquid. Si s'ha d'afegir àcid, se sol fer ús del cítric o tartàric, i amb 1 °/„ de 
la barreja n'hi ha prou. 

Preparat el sucre necessari, es posa el líquid a ebullició, cuidant que 
sigui en un recipient de molta cabuda i pla amb molta superfície de cale- 
facció, a fi que es faci ben ràpid l'escalfat. Així que ja ha arrencat bé el 
bull s'hi afegeix el sucre i es remena, fins que dóna senyals de gelar. Se 
veu això quan escumant el suc, no cau de l'objecte amb que es remena com 
si fos aigua, ni fent un fil, sinó que cau com si fos a glops o bolves o gro- 
mulls. Per cada fruit, i moltes vegades per cada varietat, hi ha un punt de 
gelar determinat, amb una constant de densitat, i temperatura. Llavors lo 
que es fa en la gran indústria, és una prova de laboratori, determinant 
la constant que es vulgui, la temperatura o bé densitat, per cada fruit que 
es treballi i sabuda aquesta, elaborar la quantitat major que l'indústria 
requereix, no fiant-se de la pràctica de l'operador, sinó del grau que marqui 
el termòmetre per exemple. Per. temperatura es cap a 105° C. i per densitat 
als volts de 31° B. 

El mercat prefereix una gelatina que siga ben tendra més que una que 
siga seca, amb tendència a ésser coriàcia. 

1 56 Com que perilla que es facin floridures al dessobre, és convenient, 
posar les gelatines en pots, i tancar-los hermèticament per qualsevol dels 
mètodes ja dits. Sí no es fa el tancat hermètic, se sol cobrir la superfície 
amb un paper parafínat, untat d'esperit de vi, per la banda que està en 
contacte amb la gelatina, i a fi que hi quedi enganxat. Aquest és el millor 
de tots els procediments que s : han ideat per a fer una coberta per la confi- 
tura, que siga intraspassable pels microorganismes, i que demés ella mateixa 
siga inerte als seus atacs. Aquesta mateixa capa s'usa per a tots els altres 
tipus de confitures que s'explicaran, per al mateix fi, i amb iguals bons 
resultats. Clar que això és més d'ús casolà, que no pas industrial; ja que 
a la indústria sols s'ha d'aconsellar el tancat hermètic. 



90 



157 A la indústria es fan diverses sofistificacions. La menys repro- 
bable, és l'addició de color, puix que el consum està acostumat a colors 
llampants rojos, o rosats, i moltes fruites el donen amb dificultat. 

Però és malhauradament molt freqüent en la indústria fer gelatines sens 
gens de fruita. La pectina es canvia per atzar, una matèria gelant, que és 
de procedència vegetal marina. D'àcid se n'hi posa un qualsevol; sucre, i 
per ajudar la falsificació un xic de color i aroma sintètica, passant pels no 
intel·ligents com a gelatina bona. 

Es pot obtenir pectina de pell de poma i de taronja, extraient-la per la 
maceració en calent, concentrant el líquid resultant, coagulant per l'alcohol, 
rentant, el coàgul, i assecant-lo. Queda un producte sec ros, del color 
d'ambar o reina. 

1 58 Crema de fruites.— És lo menys transformat de la sèrie de deri- 
vats de fruites en que la fruita hi entra no solament amb el suc, sinó 
amb la seva massa cel·lular constitutiva. 

És una massa uniforme, de poc color, de molt sabor i aroma de fruita, 
i d'una consistència de farinetes. 

Es prepara amb qualsevol fruit madur. Es posa trinxat a bullir una 
gran estona a fi que es desintegri del tot el teixit orgànic. Quan es ben 
cuit, es passa per un sedàs dels usats en fruiteria, la qual en separa pells, 
llevors, i demés, i deixa una polpa uniforme, com si fos sèmola. 

Aquesta polpa es torna a posar a bullir a fi de concentrar-la. A vegades 
s'hi afegeix suc de la mateixa fruita, per augmentar en la crema els aromes, 
i gustos de la fruita. No s'hi afegeix sucre. Quan s'arriba a la concentració 
es posa en pots que es procurarà tenir tancats hermèticament 

S'ha de cuidar sobremanera de no donar color ros de cremat a la pasta. 

Es pot tapar també amb el paper parafinat, però té molt poques garan- 
ties. Corre el perill de que es fermenti, puix que té poca quantitat de sucre. 

S'usa per a menjar en pa, per a transformar-se en altres confitures, per 
a fer gelats, etc. 

1 59 Melmelades.— Repetim lo dit per a totes les confitures. No hi ha 
un tipus únic definit, que marqui lo que s'ha de considerar ben fet o mal fet. 
Demés la nostra legislació mai s'ha cuidat d'indicar límits que s'haguessin 
de guardar, ni cosa que s'hi assembli. I així tenim que una mateixa indústria 
no arriba a tenir un tipus constant pels seus productes, que es venen coses 
molt diferents classificades amb un mateix nom genèric, i que les cases més 
acreditades, i de més llarga actuació, les angleses per exemple, si desco- 
breixen cap guia segura, la guarden amb l'interés d'important secret. 

1 60 L es matèries seques són les que donaran consistència a les 

confitures. Com que dels elements que entren a fer la confitura són les 
fruites les que porten més matèria seca, que no siga sucre, ve't-ací que la 
quantitat de fruita que s'usi serà el factor més important a donar cos a les 
confitures. S'haurà de ben equilibrar aquesta quantitat de fruita per a que 
no faci una confitura massa compacta, que no agrada al consum, i siga 
d'altra banda ben plena de gust i aroma de fruita. 

Si la confitura ha d'ésser guardada en recipients no closos hermèti- 
cament, s'ha de garantir amb un percentatge de sucre sobre 65, la impos- 
sibilitat de fermentació. Si va closa hermèticament el percentatge de sucre 
podrà baixar. Aquest últim procediment permet rebaixar el sucre, i el fruit, 
els dos factors importants en fer el preu. Quan el sucre i cl fruit estan a 
preus propers s'ha d'especular ço que val més usar. Pensi's que com més se 
n'usi de l'un menys en cal de l'altre. 

De totes maneres la màxima qualitat es farà amb relativament poc 
sucre, i amb més fruita. 

Repetim que el punt crític té una constant, que per la temperatura és 
cap a 105° C. I és pràctica aconsellable el servir-se d'aquesta dada com 
a guia. 

En la indústria avançada s'ha d'aconsellar que per a cada tipus de con- 
fitura es fixi una fórmula de percentatge de sucre, matèria seca a base de 
fruita i aigua, i fer-les sempre segons fórmula. El sucre de la fruita, i la ma- 
tèria seca es determinarà per previ anàlisi, permetent ja conegut això, fixar 
el sucre que s'ha d'afegir a una determinada quantitat de fruita per a que 
quedi del percentatge volgut després d'evaporada certa quantitat d'aigua 
del fruit. Aquesta quantitat evaporada serà fàcil de controlar si es treballa 
amb calderes al buit, en les quals hi ha dispositius per a mesurar l'aigua 
evaporada. Allavors aquestes operacions no necessiten d'un cuiner pràctic. 
Gairebé es fan mecànicament. 

161 Les melmelades es fan seguint aquestes operacions: 

Es passa la fruita per una màquina que en fa llenques fines, per suposat 
després que s'han triat, separat pinyols i llevors. Sols en algunes mores 
s'hi deixa tota o part de la grana. 

Es posa a coure amb sucre, en quantitat que bo i fet el producte no sol 
arribar a fer més enllà de 50-55 % de sucre. Es fa coure una gran 
estona. Moltes vegades quan ja està a punt ri'ésser feta là confitura, 
sol afegir- s"hi algunes llesques fines de fruita a fi que el producte acabat 
deixi veure trossos sencers de fruita. Es considera feta la melmelada, quan 
en escumar-ho amb una cullera es veu que el sucre ja ha passat d'ésser 
xaropós, per a semblar d'una consistència d'oli mig glassat. 

Es convenient tapar hermèticament les melmelades. 

1 62 Confitures. — Les confitures es fan igual que les melmelades, 
sols que no és una massa pastosa de fruita, sinó que hi ha trossos grossos 
de fruita, comunment pelats que recorden bé la forma de la fruita, dins 
d'un xarop de la consistència del de melmelada. 

Entenem que això és el tipus de lo pròpiament dit confitura en el nostre 
país. Lo fet casolanament sol tenir un pujat color torrat, per mor del sucre 
cremat, que és degut als deficients aparells usats. 

163 Pastes. ~ Entenem que en aquest grup hi va el codonyat 
i altres produccions similars a base de fruita. Es l'únic tipus de confitura 
que no és tendre, i el seu major consum és a Espanya. 

La preparació segueix les operacions que dessota s'expliquen. Vegi's lo 
dit per a les melmelades. 

La fruita netejada de tares i parts dolentes es trinxa amb pell i tot i es 
posa a bullir amb suficient líquid per a que no es cremi. 

En havent bullit, per a que es desprenguin les matèries pèctiques, es 
passa la polpa per una passadora, la qual separa pells, llevors, etc, i deixa 
una massa uniforme i neta. 

Es posa en igual pes de sucre, i es fa bullir fins i tant que té una con- 
sistència, que en ésser fret permet pendre's en formes compactes i tallar-se. 

Aquesta mena de confitura sols s'ha de guardar amb paper parafinat, 
per a prevenir de floridures i d'insectes que són capaços de corcar-ho. 

La pasta d'aquest tipus tant se pot fer amb el codony com amb altres 
fruites. 

En el nostre país, on es fa molt de codonyat, s'estalvien la feina de trin- 
xar la fruita, coent la fruita sencera al vapor, llavors passant-la per la 
passadora. 

En la primera operació del coure la fruita és quan es decolora amb el 
sulfurós per a fer el codonyat blanc. El de color torrat sol tenir natural el 
color. El de color rosat és que ha rebut un colorant. 

S'ha usat la fècula de patata per a falsificar pastes, suprimint-hi la fruita. 

Portant la concentració prou enllà es poden arribar a fer pastilles de 
pasta ben seques les quals s'ensucren i es poden vendre's a grapats com si 
focin bombons. Hi ha poc mercat per això. Aquests bombons es poden fer 
fins amb pasta sola de fruita sense sucre, i també amb gelatina de fruita 
sense sucre portada a un extrem de concentració. Un cas d'aquest és la 
pasta pergaminosa, coneguda amb el nom de «Kamer-ed-din» que els àrabs 
d'Orient fan amb suc de albercoc posat al sol. 

De totes maneres a l'indústria, aquests bombons s'han d'acabar d'as- 
secar a una estufa, no essent possible finir-los en la caldera en què es 
comencen. 

1 64 Fruites confitades.— Les fruites confitades són fruites senceres, 
amarades d'un xarop molt dens, dins del qual s'empoten en envasos de 
vidre molt vistosos. Són fruites per al consum de luxe. 

Els problemes a resoldre en la elaboració d'aquestes conserves són el 
de fer penetrar el xarop dins del fruit, a fi que tota la carn del fruit esti- 
gui amarada d'aquell xarop final densissim en que es posen a la venda. 
Altre, el de que la carn no s'arrugui i contregui tot fent això, i demés el de 
presservar el color i forma de la fruita fresca. 

Per això a les fruites que són verdes (prunes) la primera operació és 
escaldar-les tres o quatre dies seguits per a fixar el color, o una sola vega- 
da amb bicarbonat de sosa, o bé donar-li una coloració a base de sulfat de 
coure. Això darrer és lo més usat. 

Per les fruites vermelles no hi ha altre remei que colorar-les artificial- 
ment. El color groc de la taronja es manté sol. En altres grocs s'ha d'acudir 
als colorants. 

Per a fer penetrar el sucre hom se val de diferents banys de xarop de 
densitat en progressió ascendent. En els banys s'hi posa la fruita, estant 
bullint i s'hi deixa estar a refredar i a xopar-se de xarop per unes 24 ho- 
res. El primer bany és pràctic que es donguí amb glucosa sola o amb molta 
part d'ella. Això facilita el penetrament del sucre. 

Si els banys no es graduen moderadament, la fruita s'arrugarà a causa 
d'una violenta osmossis que treurà al defora massa del suc del fruit, i en 
la crosta de la carn s'hi farà una paret de sucre cristal·litzat, que obstacu- 
litzarà la posterior penetració del sucre. Es consideren fetes, quan estan 
amarades d'un xarop de 65 % de sucre o sigui als volts de 35° B. 

El xarop ha d'ésser claríssím i net, sense el més lleuger senyal de color. 
Per això, caldrà moltes vegades decolorar-lo amb metabisulfits. Se'n fa 
una solució concentrada en aigua i de la solució se'n posa en el xarop fins 
que s'obté un color ben net. Això cal, perquè a vegades s'enrosseix en cre- 
mar-se. 

1 65 Es fa us d'un previ bany de calç en les fruites més flonges per a 
enfortir-les. Es dóna que siguin escaldades al menys. 

En certs vegetals que fan passar per aquest estat de confitat per a con- 
vertir-los en càndids, se'ls conserva, fins que s'han de posar en xarop, en 
un bany de salmorra posant en un recipient capes alternes de sal i verdura. 
Tal es fa amb melons, cíndries, enciam, etc. La sal les conserva, i dóna flexibi- 
litat als seus teixits. També es fa, però no tant, en fruites. Abans no se'ls 
vol donar xarop, se les renta bé amb aigua clara. 

Per a fer aquestes fruites confitades, és molt corrent usar fruits en con- 
serva al natural. De la fruita confitada es passa als càndids. 

166 Càndids. — Per arribar a fer un càndid s'ha de fer prèviament 
totes les operacions que requereix el confitar una fruita. Quan s'ha arri- 
bat al xarop de 35° B. es treuen del xarop i se'ls hi dóna un bany d'un 
xarop més dens encara, el qual pot ésser de sucre sol o de poc sucre amb 
molta glucosa. Estant regalant de xarop es posen a la estufa. Si el 
xarop era de sucre, es farà una capa de cristalls, quedant el fruit recobert 
d'un crostis blanc. Si el xarop era de glucosa, quedarà el fruit sec lluent 
com si fos moll i sense que amb prou feines untí al tacte. Es el millor 
aspecte dels càndids. Els càndids s'han de fer poc abans d'usar perquè 
sinó s'han d'embolicar amb paper parafinat per evitar que s'assequin massa. 

Derivats de verdures 

167 El capítol dels derivats de verdures és considerablement més 
reduït, perquè és gairebé sols amb tomàtec que es poden fer lo que en diuen 
derivats. Ara, que amb aquest fruit són diversos els tipus de productes que es 
poden fabricar. 

Demés del tomàtec s'usen totes les altres verdures ben trinxades dins 
d'un líquid i en barreja indefinida per a obtenir una sopa vegetal ja a punt 
d'usar. Es lo dit Macedonie; pero és molt poc important el seu ús. El més 
corrent entre nosaltres és, sens dubte, la sanfaina. 

Per a elaborar productes de tomàtec, pot dir-se ja en absolut que calen 
al menys dos tipus de màquines. 

La passadora d'igual principi i parescuda en detalls a les usades per a 
fer polpa de fruita. Llavors una bateria més o menys bona per a fer la cuita 
de la polpa de tomàtec. Se sol usar generalment un bon concentrador al 
buit. 

Parlarem un xic dels diferents mètodes de producció, que tots tenen el 
mateix principi: suprimir aigua de la polpa de tomàtec i deixar-lo en una 
concentració que s'hagi de fer servir per amanir guisats. 

1 68 Conserva de tomàtec fermentat. — S'agafa tomàtec, se'l trinxa 
grosserament amb pell i tot, i se'l passa per la passadora i la massa resul- 
tant es posa en una bota a l'aire lliure on se cola l'aigua. Quan està que es 
veu molt líquid clar colat al fons de la bota es purga d'aquest líquid. Lo que 
resulta es fica en sacs de lona que es posen penjats, o bé deixats sota de 
pesos o premsa per a que la pressió vagi expulsant el líquid de dins del 
sac. Durant això esdevé a dins una fermentació que ajuda la operació. Al 
cap de dos o tres dies s'ha fet dins del sac una pasta que és plegable a les 
mans i la qual s'addiciona de 12-15 % ^ e sal ° es dóna ja per acabada. Que- 
da d'una consistència forta. 

Es una elaboració cara i bruta i demés reté molt poc del gust del fruit. 
Es pot conservar sens tapar hermèticament. Sols s'elabora una mica en el 
nostre país durant el periode de guerra, per a les necesitats dels estrangers. 

Els altres tipus es concentren pel calor en calderes. Segons el major o 
menor concentrat es tindrà el producte de diferent classe. 

La preparació prèvia per arribar al concentrat és en tots els casos igual: 
Una passadora que deixa de banda les pells i llevors i ja la polpa resta 
uniforme. 

Aquest suc pulpós Havers es posa a concentrar i segons ella es tindrà 
el tipus de purés, o salsa, o bé el tipus de pasta o extracte. 

El tipus de puré o salsa és un producte que va envasat en botelles closes 
hermèticament i que és d'una consistència de puré, és a dir, més o menys 
líquid, que ha sigut concentrat del líquid primitiu entre 40 i 60 %, rara ve- 
gada és sols una concentració del suc de tomàtec, sinó que demés s'hi han 
dissolt per ebullició i matèries odorants i sàpides, que són lo que donen el 
caràcter a la marca del puré. 

1 69 Ketchup.— E\ més conegut d'aquests tipus, és el puré que és 
usat en els països anglesos, conegut amb el nom Ketchup. 

Aquests tipus de puré es fet o bé amb tomàtec sencer o bé amb les tria- 
dures d'empotar tomàtecs al natural. Es concentra cap a un 50 % de 
volum primitiu del suc. Es procura i demana que bo i elaborat tingui un pes 
específic de 1 '035, i, la tècnica més exigent, en lloc de l'índex de garantia de 
la densitat, requereixen un cert percentatge de sòlid. 

El Ketchup és fortament amanit. S'hi posa l'amaniment mentres dura la 
concentració, la qual rara vegada es fa al buit. 

Aquest amaníment es compon essencialment de sal, sucre o glucosa, 
vinagre, cebes, alls, pebre i algun fort aroma com ginebra o altre. Dintre 
d'aquesta barreja hi pot haver totes les variacions i fins s'hi poden afegir 
altres coses i tot. Com que algunes d'aquestes coses no es dissoldrà sino 
que cedirà solament el seu gust, en tenir el puré a la concentració volguda es 
passarà per una passadora o centrífuga a fi de separar les brosses de dins 
del puré. 

S'usa la fècula de patata per a espessir el puré sense necessitat d'haver- 
lo de concentrar, però això és considerat com a falsificació. 

Aquest producte, que ja diem que encara queda molt moll, s'ha d'esteri- 
litzar i mantenir hermèticament tancat, essent un dels productes difícils de 
guardar. Per a evitar aquestes dificultats s'ha d'aconsellar l'ús de tomàtec 
sol, ben sa, res de triadures i operar rapidíssimament. Per a estalviar-se 
tal amoïnament lo que la indústria fa molt sovint, és usar benzoat de sosa, 
sortosament el més inofensiu de tots els preservants. Segons lo dit es fan 
tots els productes de tipus purés. 

170 Pasta de tomàtec. — La pasta de tomàtec o extracte, es la ma- 
teixa que el puré però moltíssím més concentrat, fins a tenir una concen- 
tració de mantega o formatge tendre, i generalment sols amb sal com 
amaniment. 

La concentració es de fins a 85-90 % del primitiu volum. Es sol exigir 
un pes específic de cap a V2-V25, i sol portar un 2-3 % de sal. 

La fabricació passa per iguals períodes que els purés. En haver-se 
concentrat un 75 % del volum primitiu se addiciona la sal, i se segueix con- 
centrant fins acabar. La concentració es precís fer-la al buit, en aparells per- 
fectes i remenant la pasta per a evitar el cremat i ennegrit del producte a lo 
que està molt exposat per la considerable concentració que rep. 

Les constants que hem intentat donar com que no són imposades per la 
llei ni aceptades per la generalitat, no volen dir uns límits fixos intraspas- 
sables. Cada fabricant a Espanya fa lo que vol. 

Aquest producte no és exposat per lo sec que és, a l'acció de fermenta- 
cions de cap mena, però tant o més que els purés és exposat a l'acció de les 
floridures. Iguals recomanacions que per als purés pels que vuigúin evitar- 
ho. La poca cura que hi han tingut fa que cap fabricant espanyol tingui 
avui dia la seva marca acreditada. 



Conserves en sal i vinagre 

171 Les conserves de vegetals en sal i vinagre, o encurtits, són del 
grup de les conservades per medi d'antisèptics. 

Aquestes conserves no son estèrils, puix que no s'han esterilitzat, i, 
demés, es solen tenir a la venda en recipients que no són closos hermèti- 
cament. Molt lluny d'això, d'ésser estèrils. Potser se'n podria dir d'aquest 
tipus de conserves «Vegetals conservats per medi de la fermentació que 
sofreixen». Al menys classifiquen en aquest grup la «choucroutte» el pro- 
cés de producció de la qual és, si fa o no fa el dels demés, i per la que ja està 
ben aclarit que en el procés de la seva elaboració sofreix una fermentació 
que intervé poderosament en la seva conservació. Demés, tenim motius per 
creure que tots els altres vegetals tractats així sofreixen una semblant fer- 
mentació. Nosaltres hem pogut observar en dipòsits grans, on hi havia so- 
frint el procés de conservació o olives, o altres verdures, el desprendiment 
de gasos, senyal evident d'una transformació, mes a mes de que la superfície 
lliure del líquid sol ésser una exuberant vegetació criptogànica sens que 
siga considerat com a perjudicial pels pràctics de la fabricació. S'han fet 
exàmens microbiologies del líquid en què solen estar envasades les olives, 
i s'han trobat plenes de diferents microorganismes sens que s'hagin tirat 
més enllà les investigacions. 

En el cas concret de les cols al fer «choucroutte», que és un xic estudiat, 
lo que hi passa és que la fermentació genera alcohol i aquest en àcid làctic; 
fins que l'acidesa d'aquest atura l'acció dels ferments i queda ja acabada 
la preparació. Observacions d'això més incompletes s'han fet també res- 
pecte a altres verdures i olives. 

Hi ha les olives, la part més important d'aquests tipus de conserves, i 
que es preparen segons un mètode especial, i les restants verdures que 
s'usen per encurtits i que es preparen totes elles segons un altre mètode. 

172 Les olives. — El tipus més important d'olives conservades és 
el fet a base de neutralitzar l'amargantor del fruit per un lleixiu de sosa. 
Es com es fan les olives sevillanes, el procediment usat al sur de França i 
el que se emplea a Califòrnia per les seves olives madures. 

L'oliva sevillana sols s'obté als volts de la població d'on ha prés el nom, 
apareixent de mala qualitat en qualsevol altre lloc on es faci. De les varie- 
tats allí produïdes, la més apreciada es la «manzanilla». Es cull que siga ben 
desenrotllada, però que encara no hagi tacat verol de negra. Es tria en 
tamanys bé a mà, o a màquina, fent-se'n tipus que varien de 20 en 20 olives 
per quilo. Els tipus que més es cotitzen són els compresos entre 180-200 i 
480-500 el quilo. Triades, es posen en dipòsits de fusta o de ciment, (mai en 
dipòsits metàl·lics) on se cobreixen de lleixiu de sosa de cap a 4° de den- 
sitat. Es pretén amb això arribar fins al pinyol amb el líquid i posar en 
llibertat de dins les cèl·lules un principi que dóna l'amargor característica 
a les olives. Es considera l'operació acabada quan el lleixiu es veu que ha 
arribat al pinyol, obrint-ne algunes. Això esdevé a les 10-12 hores, segons 
l'estat i grandària de les olives. Llavors immediatament es treu el lleixiu i 
es renten les olives amb aigua clara, fins que no arrossega gens de senyal 
de lleixiu. 

Desprès d'això estan ja les olives en disposició de posar-se en una sal- 
morra de cap a 5-6 % de sal, amb olorants si es vol, i envasar-les en les 
botes de 400 quilos en que es posen al comerç. 

El comerciant quan vol presentar un producte de luxe, llavors les treu 
de les botes, les renta, les posa en una salmorra nova ben neta, i hi afegeix 
un 1 per cent d'àcid cítric, tot lo qual ajuda a fer pendre a l'oliva aquell 
color groguenc tan agradable en que les solem veure. 

Si durant l'operació del lleixiu o del rentat posterior es descuida de dei- 
xar-les ben cobertes de líquid, s'ennegreixen en tot lo que l'aigua no prote- 
geix de l'aire, i difícilment se'ls hi fa perdre aquest lleig color. Igualment, un 
recipient de metall dóna semblant resultat. 

1 73 Aquests dos fenòmens darrers s'utilitzen per a quan es volen 
tractar olives madures, les quals hom desitja que quedin ben negres. Lla- 

vors fins es forcen aquests fets, posant en el recipient on es fa la preparació 
una petita quantitat de caparrós, que per sí sol ja donaria l'ennegriment. 

Aquestes olives negres es fan en quantitat considerable a Califòrnia, 
segons el procediment ja dit, i demés en el nostre país un poc per al con- 
sum local i casolà però tractades per un altre procediment, que és el general 
per a les verdures, com se dirà. 

1 74 El procediment casolà és el de rentar-les per 8 dies al menys en 
diferents aiguades, per a treure'n amargor i després posar-les en salmorra 
i herbes aromàtiques (solen ésser timó, sajulida i algun altre), en envasos 
de vidre on es guarden fins que s'acaben de consumir. 

Per al consum local, hi ha una petiteta indústria que fa olives a l'estil 
del país i les posa en salmorra, herbes aromàtiques dins de grans bocois a 
amarar sens previ rentat en aigua per a treure l'amargor. 

Es fa el tipus verda i madura d'oliva grossa. 

El tipus petit és també verda i madura. 

El tipus gros verd esclafat per haver-la fet passar entre uns corrons 
però sens trencar el pinyol. Això es fa amb la vera que és de carn forta. 

La madura seca es fa posant sobre un lloc on es pugui escórrer el líquid, 
que es formarà de capes alternes de sal i oliva. 

Aquests tipus tenen venda a l'engrós en el mercat de Barcelona; ja queda 
dit que es fet per l'indústria el mateix tipus casolà. 

175 Verdures encurtides. — Es poden fer millors o pitjors encurtits, 
gairebé amb totes les verdures. Però les que són de extens ús són pebrots 
i bitxos en el nostre país, la flor de tàpara en els països del Mediterrani, i 
per tot arreu les cebetes, col-i-flors, naps, pastanagues, remolatxes roges, 
mongetes tendres i cogombres. 

El procediment més generalment seguit és el de posar aquestes verdures 
per uns quants dies en capes alternant amb sal i dins de recipients de fusta 
o ciment i que es mantinguin en el líquid salmorra que es forma. Després 
es dessalen en aigua corrent i finalment es posen dins de vinagre que sol 
ésser amanit. L'amaniment és segons els casos de sols aromes i en altres 
casos de sol aromes i sucre segons el criteri del fabricant. 

Les preocupacions del fabricant són que el producte es mantingui fort i 
turgent. Per això i en lo possible prevenir que la verdura s'estovi massa, 
després de salar; a voltes se la fa sofrir un bany d'alum (sulfat alumínic 
potàssic). En els pebrots i bitxos s'evita l'estovament sols empleant fruit 
verdós, que no sigui ben madur. A voltes l'estovament es deu a excessiu 
ús de sal. Caldria salar en salmorra, en lloc de sal sola en tal cas. 

Els cogombres en la majoria de casos són colorats pel sulfat de coure 
del contrari el color natural en què queden és d'un verd rovellat. 

Encar que la costum sigui posar en cl mercat totes aquestes verdures 
tallades en trossos petits i de forma capriciosa, barrejats en un sol envàs, 
no és que s'encurteixin tots plegats, sinó que cada verdura es fa per separat 
i sols s'ajunten quan s'han d'envasar pel mercat. En això es procura sobre- 
tot una ben vistosa presentació. Això fa que en l'indústria amb prou feines 
s'usi gens de vinagre per a posar-hi els encurtits, tals com cebetes, pasta- 

Figura 37 

nagues etc, perquè el vinagre del país és massa colorat i enrogeix els en- 
curtits, cosa que no es vol de cap manera. I per això lo que es fa és 
envasar els encurtits ja preparats en una solució al 6-7 per cent d'àcid acè- 
tic pur, en aigua clara. Les remolatxes roges s'han d'envasar soles, perquè 
ho enrogeixen tot. 

Les formes capritxoses que es donen als talls d'encurtits, es fan amb 
ganivets o trepants especials (Fig. 37). 

En la pràctica casolana, s'usa vinagre ben fort, i sol sense aigua. El 
fluix o l'addició d'aigua pot ésser motiu de fer-se malbé una gerra de verdu- 
res confitades. 

176 Çhoucroute. — La «choucroute» és una preparació d'aquesta 
mena, feta amb col d'Alsàcia, una mena de col de molt gros capdell i de 
fulla llisa. Aquesta és la típica, però també es pot fer amb totes les altres 
cols. 

La preparació és fa trinxant la col a llesques i posant-la en una bota 
oberta d'un cap amb capes alternes de sal cuidant hi hagi la proporció entre 
sal i col de 25 % <3 ue és ben plena i llavors s'hi apreta fort, posant-hi 
a sobre de tot un pes per a que es mantingui una ferma pressió. Es deixa la 
bota quieta en un local d'una temperatura cap a 15°, i prompte es veu que 
s'ha format una salmorra de la que durant 15 ó 20 dies se'n desprèn gas 
per mor de la fermentació que sofreix. Quan es veu la fermentació acabada, 
la conserva es feta. No té la conservació gaire segura. Es molt propens a 
deixar criar floridures que la fan malbé. 

En la indústria i en l'ús casolà, quan es vol guardar molt temps, és con- 
venient, doncs, empotar-la en envàs hermètic i esterilitzar-la. 

